
T\ A 1 ÇAPA EWRÛPA 

Rudaw 


Danîmarka şêxekî Êzdî 
dersînor kir 

Hikûmeta Danîmarkayê di roja 4e 
mijdarê de komekî din ya penaberên 
îraqê dersînor kir. Di nava koma 12 
kesî de şêxekî Êzdî jî hebû. Bi vê bûyera 
dawî hejmara kesên ku piştî peymana 
paşveşandina ya di navbera îraq û Da- 
nîmarkayê de gihişt 47 kesan. “Komela 
Kultûrî a Êzdiyan li Danîmarka” bûyer 
şermezar kir û bang li Hikûmeta Danî- 
markayê kir ku dersînorkirina penabe- 
ran rawestine. 


Şûraya kurdî kom bû 

Şûraya Ziman û Perwerdeya Kurdî li 
Parlemena Flaman ya Brûkselê hat li- 
darxistin. Nûnerên saziyan û nivîskar 
tevlî şûrayê bûn. Şûraya ku du roj dom 
kir, ji aliyê Komîsyona Ziman û Per- 
werdeyê ya Kongra Netewî ya Kurdis- 
tanê (KNK) û bi hevkariya Enstîtûya 
Kurdî ya Brûkselê, Enstîtûya Kurdî li 
Almanya, Enstîtûya Kurdî ya Stock- 
holmê hat lidarxistin. Konferans ji bo 
zimanzanên ji herçar perçeyên Kurdis- 
tanê bû platformeke nîqaşan. Di 
encam de biryara damezrandina çend 
saziyan hat dayin. ► 6 


Dîwarê Berlînê hilweşiya û 
alman di binî de man! 

Hilweşîna dîwarê BerEinê tê wateya 
yekgirtina Almanya û 20 saliya wê tê 
pîrozkirin. Li aliye din almanên rojhilat 
ji rewşa xwe ne memnûn in. Navê 
xweziya almanên rojhilat bo rojên borî 
wek ostaljî tê binavkirin. Li Rojhilatê 
Almanya 2 milyon bêkar hene. 


Erdogan, Öcalan muxatab 
nagre! 

Serokkomarê Tirkiyeyê Recep Tayip 
Erdogan: “Giraniya DTPê li ser PKKê 
nîne.“ Erdogan roja yekşemê di TRTê 
de DTP rexne kir û banga mûxatabgir- 
tina Abdullah Öcalan red kir: “Çawa 
îradeya siyasî bi kesekî ku sezayê heta- 
hetayê girtiye re muxatab dibe?” 


Serokê Herema Kurdistanê Mesûd 
Barzanî gera xwe ya Ewrûpa didomîne. 
Barzanî piştî ku roja duşemê ji Hewlerê 
derbasî peytexta Awustûrya Wiyana 
bû, li wir li gel Serokkomar Heinz Fisc- 
her re rûnişt. Barzanî ji Wiyana çû 
Brûksela peytexta Belçîkayê. Çav li rê 
ye ku Barzanî li Brûkselê serdana Par- 
lamena Yekîtiya Ewrûpayê bike û bi Ja- 
vier Solana û çendîn rayedaran din re 
hevdîtinan pêk bîne. Û di lOê mehêde 
li Parlamena Ewrûpayê axiftinek bike. 

Wezîrê Derve yêTirkiyeyê Ahmet Davutoglu bo Rûdawê: 

Em dikarin sînoran jî ra' * 

(Wêne: Rûdaw) 

Serokê Tevgera Goran Norşîrvan 
Mistefa: 

Ez postekî hukmî 
vernagrim 

Serokê Tevgera Goran Norşîrvan 
Mistefa di hevpeyvînek li gel Rûdawê 
de got ku herçiqas ew niha wek fraksi- 
yon di Parlamena Herêma Kurdistanê 
de ne jî, ew nabîn partî. Norşîrvan 
destnîşan kir ku ew di hilbijartinên pêş 
yên Parlamena Iraqê de alîgire lîstên 
vekirî ne û ewê bi lîsteyeke serbixwe 
tevlî hilbijartinan bibin, lê dîsa jî ewê di 
pirsên netewî de li gel aliyên din yên 
kurdî hevdeng bin. 

Norşîrvan Mistefa herwiha anî 
ziman ku kabîne nû ya Hikûmeta He- 
rêma Kurdistanê li ser heman sîstema 
beriya wê hatiye avakirin û armanca 
wan ne darbe, lê gûherîna şeklê rêve- 
birinê ye. Li ser tevlîbûna wî ya hikû- 
metê Norşîrvan got ku ne ew pirs ji wî 
hatiye kirin û ne jî ew red kiriye, lê bi 
bîr ani ku ti nîyeta wî nîne ku erkekî 
hukmî werbigre. ► 15 


Deutschland, Österreich, Nederland, Belgique, 


Gera Barzanî ya Ewrûpa 
didome 


“Li Hewlêrê, ligel birayên xwe li seryeksifrê me nan xwar. 

1 tişt ji min re xerîb nedihat. Ne xwarina me û ne jî tiştê li sersifrê û ne jî kesên 
li sersifrê rûniştîbûn. Ji dilpêşwazî li me kirin, evpêşwaziya germ 
di hemû dîdar û hevdîtinan de ji diyar bu' 


Rûdaw (Hewlêr) - Wezîrê Derve yê 
Tirkiyeyê Ahmet Davutoglu yekem 
wezîrê Hikûmeta Tirkiyeyê bû ku roja 
30ê cotmeha 2009’an bi awayekî fermî 
û eşkere serdana Herêma Kurdistanê 
kir. Davutoglu ku di derbarê vebûneke 
berfireh di navbera Tirkiye û Herêma 
Kurdistanê de zêde geşbîn e dibêje, 
‘Bakurê Iraqê dergehê Tirkiyeyê ji bo 
Rojhilata Navîn e û ew vê destpêkê li 
gel Herêma Kurdistanê bi pêş dixin’ 


Davutoglu di hevpeyvîna li gel Rûdawê 
bi dilxweşî behsa serdana xwe ya Hew- 
lêrê kir û wiha got: “Li Hewlêrê, li gel 
birayên xwe li ser yek sifrê me nan 
xwar. Ti tişt ji min re xerîb nedihat. Ne 
xwarina me û ne jî tiştê li ser sifrê û ne 
jî kesên li ser sifrê rûniştîbûn. Ji dil pêş- 
wazî li me kirin, ev pêşwaziya germ di 
hemû dîdar û hevdîtinan de jî diyar bû. 
Dema min serdana deverên dîrokî yên 
Hewlêrê kir, têdîtin û girîngiya xelkê 


hîşt ku ez bêjim ‘pêwîst e careke din jî 
bêm vir.’ Xweştirîn bîranîna min ji ser- 
dana Hewlêrê ev bû, dema rêzdar Bar- 
zanî pêşwaziya min kir û bi zimanê 
tirkî got, ‘hoş geldiniz sayin Davutoglu 
/ bi xêr hatî birêz Davutoglu’ Ev nîşana 
wêya bû ku hê ji pêngava yelcem miz- 
gîniya serkeftina gotûbêjan hat dayin. 
Ti babetek tune bû ku gengeşeya me li 
ser hebe, herwiha ti babet tune bû ku 
me li serê li hev nekir.” 


Avakirina nû ya bingehîn 


Wezîrê Derve yê Tirkiyeyê Ahmet Davutoglu liHewlêrê 


(Wêne: Rûdaw) 

Kurd bi 4 lîsteyan beşdarî hilbijartinên 
iraqê dibin 


Barzan Mihemed 


Hewlêr (Rûdaw) - Berpirsên We- 
zareta Tendirusti ya Hikûmeta He- 
rêma Kurdistanê didin zanîn ku 
wezaret ji bo rûbirûbûna şewba bera- 
zan amade ye. Herwiha berpirsên We- 
zareta Perwerdeyê jî red kirin ku jiber 
şewba berazan tu xwendingeh li he- 
rêmê hatibe girtin. 

Şewba Berazan bi awayekî berbelav 
li piraniya welatên cîhanê belav bûye, 
li hinek welatan jiber zêde ye jimara 
nexweşan êdî nayê zanîn û heta niha li 
seranserê cîhanê 5 hezar û 700 kes 
jiber vê nexweşiyê jiyana xwe ji dest 
dane. Şewba berazan li Iraq û Kurdis- 
tanê jî heye û heta niha 11 rewşê nex- 
weşiyê derketine, ku pênc ji wan kurd 
in û daniştvanên bajêrê Silêmaniyê ne. 
Ev kes di dema serdana Amerîka de bi 
vê nexweşiyê ketine. 

Jêderekî agahdar bo Rûdawê ragi- 
hand ku bi gumana hebûna Şewba Be- 
razan li Hewlêrê li dibistana amadeyî 
ya Zehradi bo keçan sinifa 10 hatiye 
girtin, lê Rêveberiya Perwerdeya Hew- 
lêrê û berpirsên Wezareta Tendirustî 
ragihandin ku haya wan ji vê agahiyê 
çê nebûye. “Ew gotegota ku qaşo li 
xwendingeha amadeyî ya Zehra bo 
keçan hin xwendekar bi şewba bera- 
zan ketine ne rast e. Hinek xwendekar 


Heta niha li herêma Kurdistanê 11 bûyerên şewba berazan derketine 


bi şewbeke normal ketibûn û piştî 
pişknînê derket ku ne şewba berazan e 
û niha xwendekar dewamê dibistanê 
dikin.” 

Rêveberê Giştî yê Wezareta Tendu- 
rustî Dr. Cemîl Elî Reşîd bo Rûdawê 
daxwiyand ku li navend û başûrê Iraqê 
hinek rewşên Şewba Berazan hatine 


tomarkirin, lê li Kurdistanê tenê ew 
pênc bûyrên berê ku li Silêmaniyê ha- 
tibûn tomarkirin hene. 

Wezîrê Berê yê Tendurustî yê Hikû- 
meta Herêma Kurdistanê bo Rûdawê 
ragihandibû ku tê pêşbînî kirin ku pa- 
yîza îsal nîvê xelkên Kurdistanê bi vê 
nexweşiyê bikevin, lê zêdeyî mehekê ji 



Kurd bi lîsteyên cuda tevli hilbijartina Iraqê dibin (Wêne: Rûdaw) 


Rûdaw (Taybet) - Ji bilî Hevpey- 
mana Kurdistanê ya ku ji YNK û PDK’ê 
pêk tê, Tevgera Goran, Yekgirtûya îs- 
lamî û Komela Îslamî jî biryar dan ku 
bi lîsteyên serbixwe beşdarî hilbijarti- 
nên Parlemena îraqê bibin. 

Li gor zanyariyên ku ketîn destê Rû- 
dawê, ew partî û aliyên ku tevlî kabî- 
neya şeşem bûyîn, lîsteya Hevpeyma- 
na Kurdistanê ji bo hilbijartina Parle- 
mena îraqê pêk tînin. Endamê Civata 
Rêveber yê Dezgeha Wişe Mihemed 
Tofîq Rehîm got, ewê wek Tevgera 
Goran bi lîsteyek serbixwe beşdarê hil- 
bijartinan bibîn. 

Komela Îslamî jî hewl dide ku lîste- 
yeke Îslamî pêkbîne, lê daxwaza wan ji 
aliyê Yekgirtûya Îslamî ve hatiye redki- 
rin. Ji ber vê herdû aliyan biryar dayîne 
bi lîsteyên serbixwe beşdarî hilbijartinê 
bibin, bi taybet jî fraksiyonek ya wan li 
Parlemena Kurdistanê hatiye hilwe- 
şandin. 

Berdevkê Komeleya Îslamî Ebdûls- 
tar Mecîd ji Rûdawê re daxuyand ku, 
wan hewla durûstkirina lîsteyeke îs- 
lamî daye, lê ew projeya wan biserne- 
Jketiye: ‘’Niha jî egera wê yekê bihêz e 
em wekî Komela Îslamî bi lîsteyekî ser- 


bixwe beşdarî hilbijartinê bibîn. Yek- 
girtû ne li gel durûstkirina lîsta Îslamî 
bû, diyare anket çêkirîne û ji wan re 
wisa başe bi lîsteyekî serbixwe beşdar 
bibin.” 

Endamê Polîtboruya Yekgirtû Semîr 
Selîm di vê derbarê de ji Rûdawê re got, 
wan biryara dawî daye ku ew bi lîste- 
yekî serbixwe beşdarî hilbijartinê 


bibîn: ‘’Ji ber ku ezmûnekî me ya ser- 
keftî heye û em naxwazîn jê poşman 
bibîn.” 

Li gor gotina Endamê Civata Komîs- 
yona Bilind ya Serbixwe ya Hilbijarti- 
nên îraqê Serdar Ebdûlkerîm jî heta 
(niha 10 lîsteyên Kurdan hene û di 
nava wan de tû hevpeymanek nehatiye 
kirin. 


Rûdaw 

payîzê derbas bûye û heta niha nex- 
weşî bi awayê ku dihat çaverêkirin ne- 
gihîştiye Herêma Kurdistanê. 
Rêveberê Ragihandina Wezareta Ten- 
dirustî Dr. Xalîs Qadir ji wiha got: “Pêş- 
bîniya ku me ragihandibû pêşbîniyeke 
cîhanî ye, ne tenê Herêma Kurdistanê 
li xwe digre. Herêma Kurdistanê jî 
beşek ji cîhanê ye û mebesta me ne ku 
hemwelatiyan ji nexweşiyê bitirsînin, 
lê em dixwazin ew xwe ji nexweşiyê bi- 
parêzin û bi hişyarî li gel tevbigerin.” 

Derbarê xweparastinê jî Dr. Xalis 
got ku divê hevwelatî herdem paqijiya 
xwe biparêzin û destên xwe bişon û 
xwe ji hembêzkirin û maçkirinê dûr 
bigrin. Herwiha derbarê amadekariyên 


wezaretê jî navbirî wiha got: “Me ama- 
dekariyên xwe kirine bo rûbirûbûna 
nexweşiyê û îmkanên me hene ku heta 
500 hezar kesan jî bixin bin çavdêriya 
tendirustî.” 

Rêveberê Perwerdeya Hewlêrê Rv- 
dilla Sabir bo Rûdawê daxwiyand ku bi 
hevkariya Wezareta Tendirustî û 
UNCIF dewreyên hişyariyê bo zêdeyî 
6 hezar mamosteyên zanîngehan re ve- 
kirine da ku behsa metirsiya şewba be- 
razan û awayê xweparastinê li 
navendên xwendinê bikin. Sabir axaf- 
tina xwe wiha qedand: “Heta niha tu 
rewşeke şewba berazan di dibistanan 
de nehatiye tomarkirin.” 



Li Kurdistanê 1544> 
filipini u bengali kardikin 


Kurdistan bûye welatê karkerên biyanî 


(Wêne: Rûdaw) 


Arî Osman 


Hewlêr (Rûdaw) - Li gor daneyên 
Wezareta Kar û Karûbarên Civakî ya 
Hikûmeta Herêma Kurdistanê, li Kur- 
distanê şîrketên kardîtinê 1544 karke- 
rên biyanî ku piraniya wan ji Filipîn û 
Bangladeşê ne didin xebitandin. Ji aliyê 
din serjimêriyeke fermî yên îraqê jî 
destnîşan dikin ku li îraqê rêjeya bêka- 
riyê ji sedî 16 ye, lewre hikûmetê biryar 
daye hatina karkerên biyanî rawestîne. 
Herwiha destûra wan şîrketên ku kar- 
kerên biyanî tînin îraqê, sekinandiye. 

Cîgirê Rêveberê Giştî yê Kar û Des- 
tebera Civakî li Wezareta Kar û Karû- 
barên Civakî ya Hikûmeta Herêma 
Kurdistanê Nizmî Musa Osman bo 
Rûdawê ragihand ku li gor yasayên 
Wezareta Kar û Karûbarên Civakî ya 
Hikûmeta Herêma Kurdistanê, her şîr- 
keta ku destûrêji wezareta navborî û 
Wezareta Navxwe wergire dikare li gor 
pêwîstiya xwe karkeran bîne Kurdis- 
tanê: “Li Herêma Kurdistanê heta niha 
destûra anîna karkerên biyanî nehatiye 
betalkirin. Lê fermangehên nişîngeh û 
mabûnê niha nûkirina destûra ma- 
bûna wan dijwar kiriye.” 

Divê her karkerek destûra mabûnê 


ji nişîngeheke Kurdistanê wergire, piş- 
tre dikare kar bike û dema destûra wî 
xilas bibe dikare bi rêya nûkirina wê bi- 
mîne. Rêveberê Nişîngeha Hewlêrê 
Komîser Yadigar Enwer bo Rûdawê 
wiha daxwiyand: “Em li gor razîbûna 
Wezareta Navxwe û Wezareta Kar û 
Karûbarên Civakî ya Hikûmeta He- 
rêma Kurdistanê destûra mabûna kar- 
keran didin. Ger dema destûrêjî xilas 
bû, xwediyê şîrketê dikare daxwaziya 
dirêjkirina destûrêbike.” 

Beşek ji wan karkerên biyanî bi rêya 
bajarên îraqê hatine û niha dixwazin li 
Kurdistanê kar bikin, lê Komîser Yadi- 
gar dibêje: “Yên ji bajarên îraqê tên em 
destûrê nadin wan û wan vedigerînin 
bajarên ku ji wan hatine. Ger pirsgirê- 
kên karker ên yasayî û tendirustî tune 
bin, herwiha di warê asayişa neteweyî 
de jî bê pirsgirêk be eger pêwîst be em 
destûra mabûnê didinê.” 

Şîrketê Mala Kurd ji bo anîna karke- 
rên biyanî şîrketeke taybet e. Rêveberê 
wê Azad Izeddîn bo Rûdawê wiha 
axifî: “Me gelek girêbest li gel karkerên 
biyanî mohr kirine, dema ku girêbest 
xilas bibe em wan dişînin welatên wan. 
Bêhtir karkerên Etopî dixwazin li Kur- 
distanê bimînin.” 

Kurdistani 


Tevgera Goran dixwaze"Qûdsa Talabanî" 
dagir bike 


Newzad Mehmûd 


Rûdaw (Silêmanî) - Di demek ku 
hîn jî kutleyên nava Parlemena îraqê li 
ser qanûna hilbijartinê negihane pey- 
manekê, lê bi şeklek nehatî ragihandin 
li bajarê Kerkûkê propagandaya hilbi- 
jartinê despêkiriye. Tê texmînkirin ku 
di demê diyarkirina çarenûsa qanûna 
hilbijartinê de milmilanêyek dijwar di 
navbera YNK û Goranê de rûbide. Bi 
wê helwestê YNK dixwaze li Kerkûkê 
qerebûya şikestina xwe ya berê bike û 
Tevgera Goran jî li wî bajarî çav ber- 
daye serkeftinek mezintir ku Talabanî 
ji zûde ye bi '’Qûdsa Kurdistanê" nav- 
dike. 

Bajarê Kurdistanê yê xeyidî 

Piştî projeya azadiya Iraqê xeyidîna 
gel ya li Kerkûkê roj bi roj firehtir dibe 
û ev xeyidîna gel jî xala herî lewaz ya 
YNK û PDK’ê ya li wî bajarî ye. Ev zê- 
detirî 7 sal in li ser proseya azadiya 
îraqê re derbas dibe, hêj Kerkûkî behsa 
nebûna xizmetkirinên seretayî dikin. 
Vê rewşê jî bingekî baş li pêşiya Tev- 
gera Goran durûst kiriye û heya biban- 
dortirîn propagandaya hilbijartinê li wî 
bajarî bi rêve biçe. Mela Ferman enda- 
mekê Tevgera Goran ê li Kerkûkê ye. 
Ew bi xeyidandina Kerkûkiyan a ji 
YNK û PDK’ê û bi serkeftina Goran 
geşbîne. Ferman dibêje: “Kerkûk ji Si- 
lêmanî zêdetir xeyidî ye.” 

Hawrê Ebdûrehman hevwelatiyekê 
taxa Barutxane ya bajarê Kerkûkê ye û 
niha di bajarê xwe de jiyanek nexweştir 
ji jiyana bêmalek yê Hewlêr û Silêmanî 
derbas dike. Hawrê giliyê PDK û 
YNK’ê dike û dibêje; qasî ku hizbîtiyê 
dikin, Kurdîtiyê nakin: “Niha jî taxa me 
ji hemû projeyan bêpar e.” Hawrê zê- 
detir ji wê yekê nerihete ku li navçeyên 
tirkmen lê bicihin, xizmetkirin pir 
başe; “Ji ber ku rayedarên wan di xema 
wan de ne.” 


Celal Talabanî bajarê Kerkûkê wek ‘Qûdsa Kurdistanê’binav dike, lê Goran jî hewldide ku di hilbijartinê de encameke baş bidestbixe. 

(Wêne: Rûdaw) 


Endamê Goranê yê Kerkûkê Adil 
Nûrî got ku ew di propagandaya hilbi- 
jartinê de ne, behsa gendeliyên rayeda- 
rên kurd, maddeya 140 û bêdengiya 
rêveberiya li wî bajarî dike. Adil Nûrî 
wiha axifî: “Eger em ji xelkê re eşkera 
nekîn, niha her Kerkûkiyek bi hûrî xe- 
bera wî ji hemû gendelî û diziyekê heye 
û dizanin piraniya rayedaran di dizî û 
gendeliyan de şirîk in.” 

Berpirsê ofîsa têkiliyên YNK’ê yê 
Kerkûkê Mihemed Ezîz (Heme Sûr 
Dûşîwanî) di wê baweriyê de ye ku 
niha rewşa bajêr pir başe û giringîda- 
yîna Talabanî ya ji bo bajêr di rûyê xiz- 
metkirinê de dibe hîmê (bingeh) 
hestbûna YNK’ê ya li Kerkûkê. Ezîz 
got: “Celal Talabanî 3 milyon dolar ji bo 
avakirina stadyûma Kerkûkê veqetan- 
diye û niha stadyûm hatiye valakirin.” 

Talabanî vedigere Kerkûkê 

Piştî derketina encamên 25’ê Tîr- 
mehê, Talabanî giraniya xwe û YNK’ê 
ya ji bo Kerkûkê vegerand û roja 12’ê 
îlona 2009’an di civîna polîtburoyê de 
çend rayedarên YNK’ê wek serpereşt- 
yar ji bo hilbijartina Kerkûkê erkdar kir. 
Ew serpereşt jî ji Kosret Resûl, Mela 
Bextiyar, îmad Ehmed û Erselam Bayîz 
pêktên. Talabanî bi xwe jî biryar daye 
ku serdana xwe ya ji bo wî bajarî çir 
bike û biryar daye melbendek ya tirk- 
menan veke. 

Heme Sûr Dûşîwanî dibêje ku Tala- 
banî ji pirsgirêka Kerkûkê pir baş têgi- 
hiştiye û wiha didome: “Têgihiştin bi 
xwe nîvê serkeftinê ye. Serdanên Celal 
Talabanî gûhertinek pir mezin xistiye 
nav rêxistinên YNK’ê.” 

Adil Nûrî tevger û serdanên Celal 
Talabanî bi bê berhem û pêdivî nav- 
dike û dibêje; "Xelk dizane ku ev ji bo 
hilbijartinê ye. Serkirdeyên Kerkûkî, 
Kerkûkê ji bo xwe navegerînin. Ew ji 
bo Kerkûkê û xelkê Kerkûkê jî dibêjin; 
ew nayên bo Kerkûkê, lê li Dûbaî û 


îmarat xaniyan dikirin.” 

Mam Rostem Bazyanî yek ji rêvebe- 
rên Tevgera Goran ê naskiri ye û yek ji 
serpereştkarên propaganda Goran ê li 
Kerkûkê ye. Bi nêrîna wî serkeftina 
wan a li Kerkûkê mîsoger e: “Emê li 
Kerkûkê hemû hêzan rastî ecêbmayînê 
bênîn û emê serkevîn. Xelk bêçar e, nû 
pere parvekirin, hatin û çûyîn heqê 
YNKenade.” 

Talabanî di gotara xwe ya di plîn- 
yomê de dîwarê bêdengiyê hilweşand 
û ji bo pirsa Kerkûkê tiliyek siyasî ji bo 
Noşîrvan rakêşa û got: “Baweriya 
Goran bi Kerkûk û maddeya 140 nîne 
û naxwazin Kerkûk vegere ser Kurdis- 
tanê.” Her çendî ev gotara Talabanî ji 
bo dawîhatina têkiliyên wî û Noşîrvan 
Mistefa bû, hevdem vexwendinek ne- 
rastûrast ya ji bo hilbijartina Kerkûkê 
ya bêye jî. 

Goran wê li Kerkûk bibe salate 

Çavkaniyekê taybet Kerkûkê daxu- 
yand ku Tevgera Goran têkilî bi aliyê 
ereb û tirkmenan re daniye û çavê xwe 


berdaye dengê ereb û tirkmenên 
razî jî. Alîkarê Talabanî yê ji bo kar û 
kiryarên hilbijartinê Letîf Şêx Emer di- 
bêje: “Her aliyê ku ji ber hilbijartinê tê- 
kiliyan bi aliyek dijî kurdan re durûst 
bike, karekî pir xirab dike. Binpêkirina 
maddeya 140 û dirûstkirina têkiliyên li 
gel wan aliyên ku dijî maddeya 140’in, 
bi zerer wê bi ser xwe de bişkên.” 

Mam Rostem Bazyanî bibîrxist ku 
ew niha li Kerkûkê civînên bi gel û 
hemû neteweyên din ve mijûlin û got: 
“Me tenê pişta xwe bi dengderên kurd 
ve girênedaye, hêjmarek zêde ji ereb û 
tirkmenan jî ji rayedarên xwe bêzarin 
û wê dengê xwe bidin Goran.” 

Endamê Goran ê li Kerkûkê Adil 
Nûrî rexneya wê yekê li YNK’ê girt ku 
pere hildirêje û got: “Mûçe ji bo 6 hezar 
tirkmenan birîne. Tenê bername û sîs- 
tema me heye, pereyê me tûne ne.” 

Rayedarê têkiliyên YNK’ê wê yekê 
red dike û dibêje; "YNK endamê En- 
ternasyonala Sosyal Demokrat e û ew 
jî cûdahî di navbera netew û olan de 


Yên bîjin (Bêmêr), pîrejin û be- 
lengazên (pekkewte) tirkmen in û me 
ev alîkarî ji bo kurdan jî kiriye.” 

Letîf Şêx Emer jî wiha dibêje; ‘’YNK 
li Kerkûkê bihêz e, lê bi karê hizbîtiyê 
ve ne mijûl e. Em li Kerkûkê bi karê 
kurdayetî û pirsên netewî ve xerîk in, 
ne ku karê hizbî.” 

Di sinorê wê wîlayetê de 7 melbend 
û 6 dibistanênYNK’ê hene û dû jî yên 
tirkmen û ereban hene, ji derveyê çend 
komîte û baregehên din ên hizbî. Mi- 
hemed Ezîz wiha dibêje: "Di van rojan 
de 500 kesên din ji ereb û tirkmenan 
peywendî li gel me danîne û bêgûman 
emê di hilbijartinê de serbikevîn. Em li 
Kerkûkê bi dû rêbazan kar dikîn. Ew 
propagandaya me li Silêmanî kirî; plan 
û bernameyên me yên cût jî hene û em 
li gor rewşê rêbaza propagandaya xwe 
digûherîn. Kesên mûaşxwerên me tu- 
neye û em pişta xwe bi karmendên bi 
peyman ve girêdidîn.” 


Di lêkolînê de Rûdaw wek mînak tê girtin: 

Li Kurdistanê 'stratejiya navendî ya medyayê' nîne 


London (Rûdaw) - ’Rojnameyên 
Kurdistanê daxwaza şefafiyetê ji siya- 
set û desthilatê dikin, lê pêwîst e bi xwe 
jî şefaf bin.” Ev encama nêrîna lêkolînek 
berhevkirî ya tîmeke lêkolînerên nav- 
netewî ye ku bi serpereştiya pispor û 
doktorekî Zanîngeha Harvard a Ame- 
rîkî û Medilseks a Brîtanî ve hatiye en- 
camdayîn. Bi gotina lêkolineran di 
lêkolînê de hewl hatiye dayîn ku; “Bi 
çavekî rexneyî li xeletiyên ji bo kûr- 
bûna demokrasiya li Kurdistanê li pê- 
şiya çapemeniyê heyîn de bê temaşe- 
kirin.” 

Ev herdû lêkolîner eşkere dikin ku di 
demên borî de bi rêbazên cûda hewla 
komkirina zanyariyên di derbarê lêko- 
lînê de li ser vekiriyan dayîne. ji bo vê 
armancê ji bilî rojnameyan, li gel wezî- 
rên hikûmetê, parlementer, parêzer, 
dadwer, rêxistin û komelên rojname- 
vanan hevpeyvînan çêkirine.Serpereş- 
tên lêkolînê ji serokê beşa lêkolînan ê 
Kolêja Lêkolîn û Yasayî ya Zanîngeha 
Midleseks Dr. Con Hogan û Rêveberê 
Lêkolîna Programa (Labor End Work- 
layf) ê Zanîngeha Harvard profesor 


Con Tflmpbowir pêktên. 

Hilbijartin û rolê medya 

Lêkolîner di derbarê medya û hilbi- 
jartinê de wiha dibêjin: “Di dema hilbi- 
jartinê de erkê medyayê duristkirina 
raya giştî û zanyarîdana xwendevana 
ne. Mînak; Skandalekî biçûk û terorî- 
zekirina kesayetiya xelkê.” Wan ji bo lê- 
kolînê mînaka çend mijarên di nava 
rojnameyên Kurdistanê di dema hilbi- 
jartinê de belavkirîne dane: “Di lêko- 
lîna me de hewl tê dayîn ku lêkolîn li 
ser wê yekê bê kirin ku heta çi radeyê 
zanyariyên hatine belavkirin li ser 
hîmê rastî û li peyçûnên hûr bûn û 
heta çi radeyê jî pişta xwe bi gotinan gi- 
rêdayîne. Ya girîng ew e bizanin heta 
çendê rojname dikarin ji deshilatê ser- 
bixwe nêrînên xwe belavbikin.” 

Yek ji pirsên ku lêkolînvan dikin eve; 
“Gelo qet sûdeke heye ku behsa bê 
aliya rojnamevaniyê li Kurdistanê bê 
kirin? Gelo yên dibêjin em bê alîne, 
heta kuderê rast dikin û kîjan deshilat 
li pişt wan hene?” Li cihekî din ê raporê 
de lêkolînvan dibêjin: “Em li Kurdis- 
tanê şahidê wê yekê bûn ku rojname- 



yan gelek behsa şefafiyeta derbarê partî 
û hikûmetê dikirin, lê pêwîst e roj- 
name derbarê xwe de jî şefaf bin.” 
Baykota hilbijartin 
Yek ji wan diyardeyên ku lêkolînvan 


wekî metirsiyekê dibînin, baykotkirina 
daxuyaniyên çapemeniyê yên ji aliyê 
hinek rojnameyan ve hatîn kirine; “Ev 
tiştekî tirsnak e, ev wisa dike ku medya 
nikaribe rola xwe yê serekî bilîze. Rolê 
wê jî bi berdewamî zanyarîdayîna 
xwendevana ne. Hikûmetek di derbarê 
karên bi ne temamî zanyarî belav bike 
yan jî her belav nebe, ev dibe sedemê 
têkçûna proseya siyasî û dûrketina ji 
mijûlbûna xelkê ye.” Ji ber vê jî lêkolîn- 
van bi şeldekî ne rastûrast hikûmetê û 
serkirdên Kurdistanê hişyar dikin; “Li 
cîhanê hinek cihên kêm hene l<u ba- 
werî bi yekbûna navbera xelkê û serkir- 
dan de pêwîst e hebe. Niha Kurdistan 
di demekî pir tirsnak û giran de jiyan 
dike. Divê serokên wê gûhê xwe bigrin 
û hevdem tiştan eşkerebikin.” 

Lêkolînvan didin diyarkirin ku di si- 
berojê de kar li ser wê yekê bikin ku bi- 
zanin çima baykota daxuyaniyên 
çapemeniyê hatiye kirin; “Li hinek we- 
latan berpirs daxuyaniyên çapemeniyê 
ji bo ragehandina peyamekê bikartî- 
nin, lê me li Kurdistanê ev yek nedît.” 

Lêkolîner behsa wan guhertin û pêş- 


veçûnên li Kurdistanê çêdibin jî dikin. 
Bi nêrîna wan medya rola bingehîn li 
gihandina zanyariyan de dikare bibine. 
Herwiha dibêje pêwîst e hikûmet ro- 
leke bingehin di wî alî de bibîne. Li gor 
lêkolîneran kêmasî ya Hikûmeta Kur- 
distanê nebûna “stratejiya navendi ya 
medyayê” ye. 

Rojname dikarin bibin pir 

Derbarê wî rolê çapemenî dikare li 
Kurdistanê wekî pirek navbera deshilat 
û xelkê de bileyîze, lêkolînvan Rûdawê 
wekî mînak tênin; “Rojname dikarin di 
navbera xelk û hikûmetê de rola pirekê 
bileyîzin. Mînaka herî baş jî Rojna- 
meya Rûdaw e ku rojnameyekî ehlî ye. 
Li wilayeta Hewlêrê jinek hatibû kuştin 
û di malekê de hatibû veşartin. Xelkê 
navçeyê cara yekem rojname agahdar- 
kirin û piştre jî Rûdaw di derbarê ta- 
wanê de zanyarî da rayagiştî û polîsan.” 

Ji ber vê jî lêkolînvan di wê baweri- 
yêdene ku eger çapemeni li Kurdistanê 
nirxên bilind ên pîşeyî li ber çav bigrin 
û hikûmet jî gûhê xwe bidiyê, bi şeklekî 
şefaf û bibandor zanyariyan belav bike, 
dikare Kurdistanê nêzîktirî demokra- 
siyê bike. 

Tîma lêkolînê daxwaz ji medya û 
xelkê Kurdistanê dike ku li ser serxis- 
tina lêkolînê û zanyarî dayînê bibin alî- 
kar. 

Rûdaw 


Hêzên ku li Tirkiyeyê 
aloziyan derdixin 
kîne? 


Navenda Çanda Botanê dixwaze li Sêrtê ji hunera Botanê mîhrîcanek xwerû li dar bixe. 


Navenda Çanda Botanê: 

Xwe asîmîlekirin hemû derê vegirtiye 


biaxivin. Lêkolin, broşor, afîş û pirtû- 
kên xwe bi Kurdî binivîsin. Rojname û 
pirtûkên Kurdî bixwînin û belav 
bikin... Tişta herî girîng ew e ku herkes 
di mala xwe de kurdî fêrî zarokên xwe 
bike. Wekî din ji bo ku ziman û çanda 
kurdî neyê asîmîlekirin em çalakiyên 
girseyî çêdikin. Heta zimanê kurdî 
bibe zimanî fermî emê li her deverî xe- 
batên xwe xurttir bikin...” 


Paşê balê dikişîne ser xwesteka ci- 
vakê ya li ser zimanê kurdî, “Niha rewş 
piçekî baştir e. Daxwaza herî baş ya ku 
tê xwestin xwedî derketina zimanê 
kurdî ye. Lewma em hewldidin ku 
gotin û meseleyên ku berê li civat û 
şevbêrkan dihatin gotin, zargotin û 
meselokên kurdî berhev bikin...” 


Du salon li bajêr hene, ew jî wîlayeta 
Sêrtê destûrê nade ku em li wir berhe- 
mên xwe pêşkêş bikin. Herwiha di hêla 
enstrûman û amûrên teknikî de kêma- 
siyên me hene...” 

Çand û Huner di bin siya 

siyasetmedaran de dimîne 

Em jê dipirsin ka gelo siyaseta kurd 
çi qasî guh dide kar û barê wan, ji me 
re dibêje ku gelek hindik, “Çawa ku em 
dixwazin alîkariya me nayê kirin. Em 
bi serê xwe dixebitin. Li welatê me her- 
kes siyasetmedar e. Ew dera ku siyaset- 
medar li wir bin, çand û hûner di bin 
siya wan de dimîne. Tesîra siyasetê pir 
lê dike. Elbet li gor dem û derfetan ali- 
kariya me dikin. Em ji van derfetan di 
nava xebatên xwe de sûdê werdigirin. 
Ji ber kû rojeva siyaseta bakûr tejî ye 
xebatên me yên hûnerî jî zêdetir gorî 
rojevabakur têne meşandin...” 

Dû re gazinc dike ku gelek bername- 
yên wan yên çandî ji ber rojeva tejî si- 
yasetê di wextê xwe de nayêne 
pêkanîn, “Lewma bernameyên me di 
dema xwe de nayên weşandin. Ji ber ku 
rojeva bakur her roj her şev tejî ye. Xe- 
batên me jî dereng dimînin. Çawa ku 
em dixwazin demek zû aşitî bihata 
welat wê me jî gorî rewşa welat xeba- 
tên xwe xwurttir bikirana...” 

Li ser rola Navendên Çandî yên 
Bakûr, Gûnduz diyar dike ku ji bo l<û 
ew nekevin xefika xweasîmilasyonê 
hemû xebatên xwe bi kurdî dimeşînin 
bi xebatkar û şagirtên xwe re bi kûrdî 
diaxivin, “Em dibînin ku otoasîmilas- 
yon hemû der vegirtiye, carna em jî 
dikevin kêmasiyan. Lê belê xebatên me 
ji bo perwerdeya zimanê kûrdî dime- 
şin. Li gel astengiyan em dîsa jî li ber 
xwe didin. Heta kû em zimanê xwe yê 
rûmet û xweşik li her derî bidin axaft in 
wê xebatên me bidomin. Ji bo vê yekê 
me kurteşanoyek çêkiriye, em li her- 
derî pêşkêş dikin...” 

Mustafa Gunduz di berdewamiya 
axaftina xwe de dibêje ku ji bo asîmi- 
lasyona li ser çand û hunera kurd bişkê 
divê her hûnermendê kurd berî her 
tiştî zimanê xwe baş bizanibe, “Her si- 
yasetmedar û her sazî û komeleyên me 
divê di têkiliyên xwe de zimanê Kûrdî 


Her kesê rewşa siyasî li Tirkyeyê ji nêzîk ve di- 
şopîne, dibîne ku li vî welatî berhevdan û pev- 
çûneke xurt heye. Ev pevçûn, şerê nabeyna 
statokuperestiyê û hewldanên guhorînê ye. 

Li aliyê statukoperestan tirkçî, kemalist, hin çepên navika wan bi 
lizmê ve girêdayî û militarist cîh digrin. Derdorên demokrat û liberal, 
welatparêza Kurd û hêzên islamî - konservativ yên dijî militarizm û kema- 
lizmê, ev hêz jî dixwazin ku li Tirkiyeyê guhorîn çêbibin. 

Li herdu aliyan jî armanc û hêviyên ji hevdu cuda heye. Lê „xeteke pahn“ 
wan digîhîne hevdu. 

Wek mînak, tirkçiyên turancî, tirkçiyên kemalist û çepên tirkçî yên dûvikê 
kemalizmê ji hevdu hinekî cuda difikirin. Herwisa armanca ordiyê (mejiyê 
militarizmê) jî bi temamî bi van hêzan re ne hevaheng e. Lê ev alî ji bo pa- 
rastina çarçoveya prensipên „yek miletî, yek welatî, yek dewletbûn, yek al, 
yek kultur û yek zimanî“ de digihîn hevdu. 

Serkêşê vî alî ordiya tirk e. Divê em qet jibîr nekin ku ev şeş prensipên „yek 
yekçî“ li qerargehên leşkerî daliqandiye. Çarçoveya siyaset û stratejiya ordiyê 
ev prensîp in. Bi kin û kurt, Sererkaniya tirk wek navenda birêvebiriya vê 
cepheyê kar dike. Plan û projeyên amade dikin, operasyonên ku lidar dixin, 
hemî delîlên vê nêrînê ye. Carna tê gotin ku artêşa tirk jî xwe guheriye. Lê 
ev tişt ne rast e, taktîk e. General bi tedbîr tevdigerin. Jiber ku konjonktur ji 
wan re dest nade. Em dikarin bi zelalî bêjin, eger Amerikiyan û NATOyê di 
vê demê desthilata AKP’ê de ji generalan re çavên xwe biniqandiya, dê ordiyê 
heta nuha çend caran darbeya leşkerî çêkiribûya. 

Li Tirkiyeyê şert û mercên vê hebû. îro jî hê bi hêz in. Hêza oligarşiya mi- 
litarist-kemalist pêdigîhe. Sererkanî navenda wan ya „yasayî“ ye û Ergenekon 
jî rêxistina oligarşiyê ya ne yasayî ye. îro jî sererkanî li ser karê xwe ye, planan 
amade dike û Ergenekon jî aktîv e. Erê rast e, bi operasyonan hinekî „zerar“ 
dan Ergenekonê. Lê vî dezgehî/vê rêxistinê heta nuha jî nikarin belav bikin. 
Çîroka operasyonên Ergenekonê, wekî qûtkirina şax û şeqên cinawirê heşt- 
serî ye. Em dikarin bêjin, heta nuha qet seriyeke vî cinawirî jî nehatiye jêkirin. 
Simên wî yê dirêjbuyî tê jêkirin. Lê carna jî ji simê derbas dibe, hinek hestî jî 
tên şikestin. 

Ji wêneya vî rewşê em dikarin bigihîn encamekî ku ev ji bo nirxandin û 
tespîta aloziyên derdikevin girîng e. îro hêza ku li pêş prosesa „hewldanên 
demokratîk“ aloziyan derdixe, bêguman cepheya statukoperestan e. Li hel- 
wistê CHP û Baykal binêrin, goh bidin zimanê jehrî tirkçî yê Bahçelî û 
MHP yiyan, li medya vê cepheyê bişopînin, li meydanan xwepênişandanan 
binêrin, mirov yekser şerrekî bi koordîne ku hevdu temam dikin, dibîne. Em 
dikarin bi piştrastî bêjin ku navend û mejiyê vê cepheyê sererkanî ye. Li ku 
derê „raporên istixbaratî û planên dijî 'irticayê û cudaxwaziye (irtica ve bo- 
luculuk)“ tê amadekirin, li wan deran plan û programên çalakiyan jî tê ama- 
dekirin û ji wan deran tê birêvebirin. Cardin em bi piştrastî dikarin bêjin ku 
vê demê ev karên ser navê „komele û mirovên şehidan“ tên kirin, bi destê 
Ergenekonê lidardikevin. MHP, yanî tirkçiyên turancî jî dixwazin ji vê yekê 
hêz bigrin, ji xwe re aligiran zêde bikin. 

Bi kin û kurt Ergenekon li meydanan e. 

Baş e, di vê hercûmercê de, ew hin şaşî û kêmasiyên ku di demê hatina 
„gruba aşitiyê" de qewimîn, û piştre statukoperestan ji xwe re ji bo êrişka- 
riyên şovenist û ultra-nasyonalist bi kar tînin, gelo ev şaşî rastî bi çiqasî kurt 
û kêmasî ne, an parçeyek ji vê kampanyaya şovenist bûn? 

Em naxwazin neheqiyê li kesê bikin. Bêguman pareke mezin ji xwepêni- 
şandanan coş û keyfxweşiya xelkê welatparêz bû. Bi rastî jî, xelkê me aşîtî û 
aramiyê dixwaze, tî û birçiyê rojên azad û xweş e. Di serî de hikumet û hemî 
rayedarên Tirk û xelkê Tirk hewce ye vî aliyê bûyerê bibînin. 

Em Kurd jî hewce ye serê xwe hinekî bi aliyê din re biêşînin. Jiber ku me 
dît yekser piştî van bûyeran, kampanyaya tirkçî û kemalistan dest pê kir. Wisa 
lê hat ku ev pêvejo hinekî hate asêkirin. DTP'yi hin kêmasiyan dipejirînin û 
dibêjin: em ji vê yekê re ne amade bûn, bi ser me re gêrbû. Vê mijarê herî baş 
DTP'yî dikarin, zelal bikin. Gelo kengî û çawa sinorê coşa gel û „aletbûna“ 
niyetên statukoperestan tevlîhev bû? Ji bo selameta vê pêvejoyê hewce ye 
serê me di vê pirsê de zelal bibe, û şaşiyên wisa tekrar nebin. Kurd çawa di- 
karin xwe ji statukoperestan biparêzin, vê mijarê jî em dê di hejmara bê de 
binivîsin. 


Sêrt (Rûdaw) - Dema 'Botan,’ tê 
gotin bêguman serê peşîn dewlemen- 
diya çand û hunera kurdî tê bîra her 
kesî. Ji Meyremxanê bigire heta Mi- 
radê Kinê, ji Mihemed Arif Cizîrî bi- 
gire heta gelek hunermendên din cara 
ewil hunera xwe di nava prêzeya çanda 
Botanê de strandine. Niha jî li li Sêrtê 
Navenda Çanda Botanê dixwaze ku 
xwedî li vê mîratê derkeve û pêş ve 
bibe. 


çanda kurdî pêşde bibin perwerdeya 
mûzîk, şano, govend û enstrûman 
didin şagirtan, li taxan şevên taybet 
amade dikin, “Di demek pêş de em dix- 
wazin avahiyek ji bo em xebatên xwe 
bikaribin bimeşînin, bistînin. Komên 
xwe yên muzîkê pêşve bibin. Albûmên 
wan derxînin. Wan bidin naskirin. Xe- 
batên me piranî li ser zarokan e. Ji 
lewre em dizanin huner hêj dema pi- 
çukatiyê de divê bê destpê kirin. Koma 


Rêveberê Navenda Çanda Botanê Mustafa Gundûz 


Rêveberê Navenda Çanda Botanê 
Mustafa Gunduz ji Rûdawê re behsa 
armanc û karê xwe kir. Gunduz da 
zanîn ku armanca wan ya sereke ew e 
ku çand û hunera Botanê ragihînin nif- 
şên nû jî, “Ji ber ku çand û hûnera xwe 
ya veşartî em derxînin holê me dest bi 
xebatek wisa kir. Armanca me ewe ku 
em li bajarê Sêrtê çand û hûnera xwe 
pêş ve bibin. Ji lew re Sêrt bajarekî herî 
kevin yê herêma Botan e, taybetiyek ya 
wê heye ji bo me. Me jî xwest em li 
bajêr, çand û hûnera xwe xwedi derk- 
evin, pêşde bibin...” 

Mustafa Gunduz dibêje ku ji bo ku 


(Wêne: Rûdaw) 

Şanoyê ya Zarokan bi vê armancê xe- 
batên xwe dimeşîne. Li Sêrtê Mihrîca- 
neke xwerû ji çand û hûnera kurdî pêk 
hatî ji gelê xwe re pêşkêş bikin. Ji bo 
pêşketina zimanê kûrdî çi pêwist be 
emê bikin...” 

Gunduz lê zêde dike ji hêla kesên ku 
bikaribin perwerdeya mûzikê, şanoyê, 
enstrûmana bidin de astengiyên me 
hene: “Lê belê gorî derfetên xwe bi alî- 
kariya kesên ji xwe fihêt em xebatên 
çandî û hunerî dimeşînin. Di hêla sa- 
lonê de astengiyên me hene. Lewre li 
Sêrtê cihê ku em xebatên xwe yên 
çandî û hunerî pêşkêş bikin tune ye. 

Rudaw 


Konsolêîranê Seyîd Ezîm Husêynî: 

Em piştevaniya çareseriya kurd a li Tirkiyê dikin 



Konsolosê Giştîyê îranê li Hewlêrê Seyd Ezîm Husênî (Wêne: Rûdaw) 


Rûdaw (Hewlêr) - Siyaseta 
Dewleta Tirkiyeyê ji bo çareser- 
kirina pirsgirêka kurd ji aliyê 
îranê ve bi erênî tê nirxandin. 
Konsolê Giştî yê îranê li Hewlêrê 
Seyd Ezîm Husênî da zanîn ku 
tiştên niha li Tirkiyê di derbarê 
çareserkirina pirsgirêka kurd de 
tê kirin, wan li îranê beriya 30 
salan bi awayekî pratîkî pêkanîne. 
Husênî pesnê îranê da û idia kir 
ku di helwestên çareserkirina 
pirsgirêkan de îran hertim li pê- 
şiya hemû dewletan e. 

Konsolosê Giştî yê îranê li 
Hewlêrê Seyd Ezîm Husênî di 
axaftina xwe de bibîrtîne ku li 
îranê ti partiyeke siyasî ya kurd 
a fermî tuneye. Husênî herwiha 
dibêjeku ku partiyên xedexekirî 
li derveyî îranê û li hundir jî bi 
awayekî nehênî çalakiyên xwe 
yên siyasî û çekdarî pêk tînin. 

Husênê Seyd ku sala 1960 li 


Tehranê ji dayik bûye û li Za- 
nîngeha Elame Tebatebayî li 
Tehranê dîploma rêveberiyê 
standiye, di hevpeyvînekê li gel 


Rûdawê de pesnê Iranê da û 
wiha got: “Eger ji bo yekîtî û ji- 
yana bihevre cihek hebe û li wir 
zaravên wê yên cûrbicûr tê de 


wek mînak bên girtin, bê 
guman ew cih îran e.” 

Kosolosê îranê dibêje ku tiştê 
niha li Tirkiyeyê li holê ye, ew 
baş dibînin û pêşwaziya wê 
dikin. “Bi baweriya me pirsgirêk 
bi rêya çekdarî nayên çareserki- 
rin û divê bi awayekî din bên ça- 
reserkirin. Tiştê Tirkiyeyê niha 
dixwaze bi cîh bike, me li îranê 
beriya 30 salan bi awayekî pra- 
tîkî kiriye.” 

Husêni di derbarê tunebûna 
partiyên siyasî yên kurd ên ku 
destûr wernegirtine ku bi awa- 
yekî yasayî çalakiyên xwe bikin 
wiha dibêje: “Li îranê hilbijartin 
bi lîsta vekirî tên encamdan û 
parlamenter yekser ji aliyê xelkê 
ve tên hilbijartin. Ji destpêka da- 
mezrandina Komara Îslamî ya 
îranê ve nûnerên kurdan li Par- 
lamenê îranê hebûn û niha jî ji- 
mareke balkêş ji endamên 


parlamanê kurd in.” 

Rêxistina rojnamevanên sî- 
nornenas jî di rapora xwe ya 
dawî de dide zanîn ku Komara 
Îslamî ya îranê di warê azadiya 
nerînê de ji tevahiya 175 wela- 
tan, di rêza 172’an de ye. Seyd 
Husênî van agahiyan rast na- 
bîne û wiha dibêje: “Ji destpêka 
damezrandina Komara Îslamî 
ya îranê heta îro, em rêz li aza- 
diya nerînê digrin, lê welatên ku 
xwe pêşkeftî dihesibînin lêpir- 
sînên li gel kesê ku babetên wek 
Holocaust dişopîne, dikin. Lê di 
sîstema Komara Îslamî ya îranê 
de herkes dikare bi awayekî 
azad baxife û hikûmet bi sîn- 
geke fireh vêya qebûl dike.” 

Li gor rapora rêxistina mafên 
mirovan a Neteweyên Yekgirtî 
(NY), îran piştî Çînê di warê bi- 
cîkirina cezaya darvekirinê de 
di pileya dûyem de tê û piraniya 
kesên tên darvekirin jî ji ber ne- 
rînên xwe yên siyasî tên darve- 
kirin û bi mirinê re rûbirû 
dimînin. Lê belê Seyd Ezîm Hu- 
sênî ev red kir û ragihand: “Li 
îranê ti kes ji ber karê siyasî ki- 


riye nayê darvekirin. Kesên tên 
darvekirin bi sedemê bazirganî- 
kirina maddeyên hoşber tên 
desteserkirin.” 

Niha di warê peywendiyên 
bazirganî li gel Herêma Kurdis- 
tan û îraqê, îran piştî Tirkiyê di 
pileya dûyem de tê. Bi taybetî 
piştî fermîkirina deriyên sînorî 
yên Hacî Umeran û Başmax, 
asta bazirganiyê di navbera 
herdu aliyan de zêde dibe. 
Seyid Ezîm Husênî behsa pey- 
wendiyên aborî yên navbera 
herdu aliyan de dike û dibêje: 
“Di warê aborî û bazirganiyê de, 
peywendiyên navbera îran û 
îraqê zêde bihêz in, di dema sa- 
lekê' de 3 milyon Îranî seredana 
îraqê dikin, herwiha 1 milyon 
Îraqî jî seredana îranê dikin. Li 
deriyê Hacî Umran rojane 500 
otomobîl hatûçûnê dikin, her- 
wiha li deriyên din ên sînorî jî 
wiha ye.” 

Husênî bo Rûdawê eşkere kir 
Wê îran di vê mehê de pêşange- 
heke kitêb û kultûrê îranê li ba- 
jêrê Hewlêrê veke.” 


Iran li sînor têkiliya bi kurdan re 
bombedûman dike! 



Gundiyên li sersînor ji ber bombebaranên derdewam bêzarin 


Iran berê gêncên kurd dide 
rêxistinên radîkal yên îslam 



Rejîma îranê bi cudakariya mezhebî dibe sedema wêyekê ku ciwanên kurd berê xwe bidingrûbên radîkal 


Rudaw (Hewlêr) - îran bi 
hênceta hebûna çekdarên Roj- 
hilatê Kurdistanê navçeyên sî- 
norî yên Başûrê Kurdistanê bi 
awayekî sîstematîk û pîlankirî 
topbaran dike. Piştî serkeftina 
raperîna sala 1991’an li Başûrê 
Kurdistanê nemaze piştî hilwe- 
şandina rêjîma Baas ê navçeyên 
sînorî yên Herêma Kurdistanê 
dikevin ber êrîşên artêşa îranê. 
Ev bombebarankirin jî gelek 
caran dibin sedemê xirabbûna 
têkiliyên di navbera Hikûmeta 
Herêma Kurdistanê û îranê. 

Jêderekî nêzîk ji fraksyona 
nûnerên Kurd li Parlamena 
îranê di daxuyaniyeke taybet bo 
Rûdawê wiha got: “Hebûna 
hêzên çekdar ên kurd li wan 
navçeyan sedemê derketina 
pirsgirêkan e.” Herwiha hêzên 
kurd ên Rojhilatê Kurdistanê 
dibêjin îran vêya tenê wek hin- 
cet bikar tîne bo bêhêzkirin û 
guşarxistina ser Hikûmeta He- 
rêma Kurdistanê. 

Endamê Komîteya Navendî 
ya Komele ya Şoreşgêr a Zeh- 
metkêşên Kurdistana îranê Ev- 
dilla Azerbar dibêje: “Em bi 
rêkeftinameyên me yên li gel 


berpirsên Başûrê Kurdistanê ve 
girêdayî ne. Armanca me jî pa- 
rastina destkeftên ku li Başûrê 
Kurdistanê hatine bidestxistin 
e. Komara Îslamî dixwaze bi 
rêya topbarankirina navçeyên 
sînorî guşarê bixe ser rayedarên 
Başûrê Kurdistanê û destkeftên 
Herêma Kurdistanê ji holê rake, 
herwiha astengiyan li pêşiya 
pêşkeftina pirsgirêka kurd li 
Rojhilatê Kurdistanê çê bike.” 

Endamê Parlamena îraqê ser 
bi Lîsta Hevpeymaniya Kurdis- 
tanî Buxarî Evdilla derbarê ber- 
dewambûna bombebarana 
îranê wiha dibêje: “Topbaranki- 
rin binpêkirina serweriya xaka 
îraqê ye, lewma tê çaverêkirin 
hikûmeta navendî ya îraqê û 
Malikî helwêstên pêwîst bidin.” 

Xelkên Herêma Kurdistanê 
zêde ji îranê hez dikin ji ber di 
demên dijwar û zehmet de îran 
bi hawara gelê kurd ve hat û 
hevkariya wan kir. Lê topbaran- 
kirina berdewam a navçeyên sî- 
norî yên Herêma Kurdistanê 
wê bibe sedema kêmkirina 
hezkirinê. 

Qaymeqamê Çoman Evdil- 
wahîd Gwanî vê yekê tekez dike 


û didomîne: “Komara Îslamî ya 
îranê di demên cuda de piştîva- 
niya hêzên siyasî yên Başûrê 
Kurdistanê kiriye, lê eger binpê- 
kirinên wê yên li ser sînor bido- 
min, wê nerîna kurdên Herêma 
Kurdistanê ya di derbarê îranê 
de biguhere.” 

Fraksyona nûnerên kurd li 
Parlamenê îranê daxwaz jl 
îranê kirin ku xaka Herêma 
Kurdistanê neke armanca êrî- 
şên xwe û navçeyên sînorî êdî 
bombebaran neke. Di heman 
çarçoveyê de parlamenterekî 
Kurd li Parlamenê îranê dax- 
waz ji rayedarên Başûrê Kurdis- 
tanê kir ku rê nedin hêzên 
çekdar bi dizî derbasî nav xaka 
Kurdistanê bibin: “Em daxwaz 
dikin ku karbidestên Kurdis- 
tana îraqê destûrê nedin hêzên 
neyarên Komara Îslamî ku sûdê 
ji xaka Herêmê wergirin û li dijî 
hêzên îranê bikar bînin.” 

Konsolê Giştî yê îranê li 
Hewlêrê Seyd Ezîm Husênî he- 
bûna grubên çekdar ên ku şerê 
îranê dikin wek sedemê sereke 
ya dijwarbûna rewşa navçeyên 
sînorî yên navbera îran û Ba- 
şûrê Kurdistanê wesif kir. Nav- 
birî dirêjî da axaftin xwe û wiha 
domand: “Mesele eşkere ye, Ko- 
mara Îslamî ya îranê dixwaze 
asayiş û aramiya navçeyên sî- 
norî biparêze.” 

Gelek caran gundên Qezaya 
Çoman û Ranya dibin armanca 
topbarana îranê, lê Husênî di- 
bêje: “Cihên ku tên bombeba- 
rankirin cihên vehewandina 
komên teroristî ne û kesên ku di 
van êrîşan de tên kuştin jî enda- 
mên grûbên teroristî ne ku li 
dijî aramî û ewlekariya nete- 
weyî ya îraq û îranê tevgeri- 
yane.” 


Sabir Qadirî 


Hewlêr (Rûdaw) - Şeş gen- 
cên kurd ên Rojhilatê Kurdis- 
tanê bi mebesta beşdarîkirinê 
di civîna hêzên Îslamî yên tun- 
drew de biçin Pakîstanê, lê ji 
aliyê polîsên Pakistanê ve hatin 
girtin. Sedemê geşbûna ban- 
dora komên tundrew yên îs- 
lamî li ser kurdên Rojhilatê 
Kurdistanê reaksiyonên dijî ser- 
destiya mezhebê Şîa û çewsan- 
dina kurdên Sunni ye. Piştî 
serîhildana 1991' ê xelkê Başûrê 
Kurdistanê berî ku rêxistina 
Cund ûl îslam bê damezrandin, 
komeke alîgirên Bizava Îslamî 
berê xwe dan Afxanîstan û Pa- 
kîstanê û peywendiyên xwe li 
gel rêxistina El-Qaîde û grûba 
Talîban bihêz kirin. 

Pişti hilweşîna rêjima Baasê 
di sala 2003 an de û herifan- 
dina bingeh û baregehên Ensar 
ûl îslam li navçeya Hewraman 
ji aliyê hêzên Amerîka ve, enda- 
mên wê derbasî Rojhilatê Kur- 
distanê bûn û li bajarên 
Kurdistanê belav bûn û Komara 
Îslamî ya îranê jî pêşwaziya wan 
kir. Belavbûna endamên Ensar 


ûl îslam li Kurdistanê û propa- 
ganda wan bo El-Qaîde bû se- 
demê belavbûna ra û baweriyên 
grubên Îslamî yên tundrew. 
Herçiqas berê grûb û aliyên 
wek Mekteba Quranê û grûba 
Mamoste Ehmedê Muftîzade û 
Nasir Subhanî li Rojhilatê Kur- 
distanê hebûn jî, lê bîrokeya Ta- 
lîbanê encama belavbûn û 
propaganda grûb û endamên 
Ensar ûl îslam li bajarên Rojhi- 
latê Kurdistanê bû.” 

Derbarê çûna gencên Rojhi- 
latê Kurdistanê bo Afxanistan û 
Pakistanê û bestina peywendi- 
yan li gel grubên Îslamî yên ra- 
dîkal, berpirsê Mekteba Quran 
a Kurdistanê Hesen Emînî di- 
bêje; “Serdestiya mezhebê Şîa li 
îranê rê li pêşiya çalakiyên grûb 
û hêzên Sunni digre û mirovê 
kurd di warê olî û netewî de jî tê 
çewsandin, lewma normal e alî- 
girên van nerînan devereke din 
bo cîbicîh kirina çalakiyên xwe 
hilbijêrin.” 

Bi baweriya Emînî bandora 
grûb û rêxistinên Îslamî yên Ba- 
şûrê Kurdistanê li ser Kurdên 
Rojhilatê Kurdistanê tune û 
nabe sedem ku gencên Rojhi- 


latê Kurdistanê peywendiyan li 
gel grûbên tundrew yên Pakis- 
tan û Afxanistanê girêbidin: 
“Guşarên rêjîma îranê bandorê 
li ser koçkirina kurdên Rojhilatê 
Kurdistanê ber bi Pakistan û 
Afxanistanê dikin, eger rejîm 
rêbaza xwe bidomîne, wê ev 
koç zêdetir bibe.” 

Hinek hêzên siyasî yên Kurd 
ên Rojhilatê Kurdistanê Ko- 
mara Îslamî ya îranê wek se- 
demê serekî yê belavbûna 
baweriyên selef î di nav ciwanan 
de dibînin. Endamê Komîteya 
Navendî ya Sazûmana Xebat a 
Kurdistana îranê Bêhruz Erde- 
lan xapandina olî nemaze mez- 
hebê Sunnî ji aliyê Komara 
Îslamî ya îranê ve û propaganda 
tund a Mekteba Quran wek se- 
demê serekî yê koçkirina kur- 
dên Rojhilatê Kurdistanê ber bi 
hêz û grubên tundrew yên îs- 
lamî ve wesif dike û dibêje: 
“Sextekirina olê ji aliyê Komara 
Îslamî ya îranê ve û gotara tund 
a herdû baskên Mekteba Qu- 
ranê, bûye sedem ku hinek 
rewal bikevin jêr bandora wan 
aliyan û cihê xwe di nav refên 
Talîban û El-Qaîde de bigrin.” 

Wezîrê Derve yêTirkiyeyê Davutoglu bo Rûdawê: 

Emê tevî Barzanî bo Rojhilata Navîn 
rûyekî nû ava bikin 



Wezîrê Derve yê Tirkiyeyê Ahmet Davutoglu û Seroke Herêma Kurdistanê Mesut Barzanî 


Pirsên Rûdawê û bersivên Wezîrê 
Derve yê Tirkiyeyê Ahmet Davutoglu: 

Çetîner Çetin / Rêbiwar Kerîm Welî 

We li Besra, Hewlêrê û Musilê, di 
nava 24 demjimêran de serdana nû- 
nerên du netew û du mezheban kir, 
gelo hûn dixwazin bi vêgeşta xwe çi 
mesajê bidin? 

Me geşta xwe cî bi cih kir ku berê 
hatibû paşxistin û niha bû nesîbê me û 
me xwest pêşanî hemû îraqê bidin ku 
em li gel îraqê ne. Rabirdûyeke me ya 
dîrokî li gel îraqê heye ku di qonaxeke 
dijwar de derbas dibe, lê me ji sala 
2003’an virve bi awayên cuda nîşanî 
îraqiyan da ku em li gel wan in. Ji Besra 
heta Bexda, ji Hewlêrê heta Kerkûkê, 
eger bombayek teqiya be, em yekem 
kes bûne ku bi hawara qurbaniyan ve 
hatin û dema me ev alîkariya xwe pêş- 
kêş dikir, me ti cudahiya regezî û mez- 
hebî nedikir. Em dixwazin peywen- 
diyeke me ya bihêz li gel tevahiya pêk- 
hateyên netewî û mezhebî yên îraqê 
hebin. 

Li Hewlêrê hûn zêde bi germî hatin 
pêşwazikirin. Ev ji rûyê Barzani ji 
diyarbû, raste? 

Di bingeh de dîroka peywendiyên 
me li gel Barzanî dûr û dirêj in, me jî di 


rojên dijwar de alîkariya kurdan kir. Bi 
awayek pêşwazî li me hat kirin, heta 
me hest kir em li mala xwe ne. Em de- 
mekê rastî ji hev fahmnekirinê hatin û 
peywendiyên me lawaz bûn, lê qet 
peywendiyên me neqetiyan. Êrîşa ku 
PKK’ê sala 2007’an bir ser Daglicayê, bû 
xala sererastkirina peywendiyên me. 
Idareya kurdî û hişmendiya serkirda- 
yetiya kurd di danûstandina li gel vê 
meseleyê de, hem ji aliyê raya giştî ya 
kurdî û hem jî ji aliyê me ve bi awayekî 
baş hat pêşwazîkirin. Rêveberiya kurdî 
ji wê demê û şûn de bo nûjenkirin û 
geşkirina peywendiyan hewldaneke 
ciddî kir. 

fi niha û pê ve wê peywendi çawa 

bin? 

Pêngava yekem vekirina konsolxa- 
neyê li Hewlêrê ye û bo pêşdabirina tê- 
kiliyên siyasî, aborî, kultûrî û civakî 
peywendiyeke rasterast tê danîn. Emê 
bo Iraq û Rojhilata Navîn rûyekî nû 
durist bikin û em dikarin li gel rêzdar 
Barzanî jî di vî rûyê nû de gelek karên 
ciddî bo aştiya Rojhilata Navîn pêk 
bînin bi taybetî jî bo aştiya Iraqê. Em li 
gel rêzdar Barzanî wek du aliyan bo di- 
rustkirina vî rûyê nû mijul in. Tirkiy^ 
deriyê Iraqê ye ji bo Ewrûpa û Bakurê 
îraqê jî deriyê Tirkiyê ye ji bo Rojhilata 
Navîn. 


Helwêsta Hikûmeta Herêma Kurdis - 
tanê di derbarê PKKê de çawa dibi - 
nin? 

Di vê derbarê de rêzdar Nêçîrvan 
Barzanî bersiva herî eşkere da û di ci- 
vîna çapemeniyê ya li firokxaneyê got: 
‘Her êrîşek li dijî Tirkiyeyê êrîşeke li dijî 
me ye’ Rêzdar Mesûd Barzanî jî zêde 
hestyar e û di civîna duqolî û rûniştina 
navbera şandeyan de li gel vê nerînê 
bû. Herwiha di civîna çapemeniyê de 
ku Barzanî te de bahsa hewldanên Hi- 
kûmeta Tirkiyeyê ji bo çespandina aş- 
tiyê li navçeyê kir, bi awayekî eşkere got 
ku ‘ew naxwazin xwîna ti kesî bi destê 
kesekî din bê rijandin’ Helwêsta îda- 
reya kurdî di vî warî de cihê dilxweşiya 
me ye. 

Gelo ev dilxweşi wê veguhêze warên 
din jî? 

îraq pêncem hevpişk û hevkarê me 
yê bazirganî ye. Bê guman pêşdabirina 
peywendiyan di warên bazirganî û kul- 
tûrî de hêviya me ye. Di proseya ji nû 
ve avakirina îraqê de, em dibînin ku 
şîrketên tirkî projeyên zêde mezin bi 
cîh kirine. Girîngiya ku îdareya kurdî 
dide şîrketên tirk cihê dilxweşî û razî- 
bûna me ye. Şîrketên tirk di wan warên 
ku kar tê de dikin zêde projeyên ciddî 
encam didin. Em niha di destpêkê de 
peywendiyan asayî dikin, piştre di 
warên kultûrî, civakî, siyasî û bazirganî 
de em wan bi pêş bixin û geş bikin, 
heta entegrasyon di navbera me de çê 
bibe û wê demê em dikarin sînorên 
xwe bi tevahî bi rûyê hevdu de vekin û 
nehêlin. Wek min berê jî got, li gel 
Iraqê di warê dîrokî û kultûrî de rabir- 
dûyeke me ya kûr heye 
Di serê sala nû de li Iraqê hilbijartin 
hene. Tirkiye çawa berê xwe dide van 
hilbijartinan? 

Tirkiye hemû egeran dinirxîne. Tir- 
kiye li gel yekîtiya îraqê ye, temsîlkirina 
grûbên netewî û mezhebî di parla- 
mena Iraqê û beşdariya wan nîşana 
dewlemendiya îraqê ye û sedemek e jî 
bo aştiya navxweyî û çarenûsa aştiya 
Rojhilata Navîn diyar dike. 


Ji bo kurdî çend sazî tên damezirandin 


Köln (Rûdaw) - Hefta borî li pey- 
textê Belçîka li Brukselê Şûraya Ziman 
û Perwerdeya Kurdî kom bû û ziman- 
zanên kurd du rojan li ser pirsgirêkên 
kurdî rawestiyan. Di dawiya şûrayê de 
biryara damezrandina Organa Şêwir- 
mendiyê ya Kurdî û Perwerdê hat gir- 
tin. Berpirsyarê Radyoya Dengê 
Mezopotamyayê û nivîskar Medenî 
Ferho ragihand ku wê ev komîte ji bo 
Akademiya Zimanê Kurdî li Amedê, 
bibe bingeh. 

Şûraya ku sergotinên wek, “Dijî her 
reng asîmîlasyonê. Ziman: Kurdî, Per- 
werde: Bi kurdî” ji xwe re kir armanca, 
di navbera 5 û 6’ê mijdarê de li Parle- 
menta Flaman ya Brukselê hat lidarxis- 
tin. Wezîrê Çandê yê Hikûmeta 
Herêma Kurdistanê Felakedîn Kakeyî 
jiber ku vîze nestandibû tevlî nebû, lê 
mesajek şand û konferansa zimanê 
kurdî pêşniyaz kir. Ev pêşniyaz ji aliyê 
şurayê ve wek biryar hat pejirandin. 




Dîplomasîya Herêma 
Kurdistanê û kurdên 
dîasporayê 

Salên dawî, delegasyonên Hikûmeta He- 
rêma Kurdistananê, pirtir li Almanya hevdîti- 
nên dîplomatîk pêktînin. Ev, pêvajoyek gelek 
girîng e. Kurdên Almanya, bi kêfxweşî van 
gavan teqip dikin. Têkiliyên Almanya bi He- 
rêma Kurdistanê re, bi rastî, rolek navendî di- 

lîzin; him ji bo kurdên li Almanya û Ewrûpa, him jî ji alîyê sîyaseta Yekit 
Ewrûpa (YE) ya kurd û Kurdistanê. 

Serokê Herêma Kurdistanê birêz Mesûd Barzanî van rojan li Ewrûpa ye 
û serdana gelek berpirsiyar û sîyasetmedarên dewletan kir. Axaftina birêz 
Barzanî ya li Parlamentoya Ewrûpayê yek ji van xebatên giring yên dîploma- 
tîk e. Parlamenterên Komîsyona Têkîlîyên Derve wê dîtin û pêşnîyarên Se- 
rokê Herêma Kurdistanê gûhdarbikin û jê encaman bigrin. Nûçeyên 
çapemeniya Ewrûpayê li ser gera birêz Barzanî, ji bo raya giştî bandoreke 
pozîtîf dikin. Bo pêşvebirina têkîlîyên navbera kurdan û Ewrûpa, bûyerên 
wisa momentên dîrokî ne. 

Lê, pirsa ku hîn nehatîye bersîvkirin ew e ku, têkîlîyên Herêma Kurdistanê 
bandorek çawa li kurdên dîaspora dike? Pirsek din: Kurdên dîaspora di te- 
kîlîyên du alî de çi rol dilîzin yan jî dewlet û Hikûmeta Herêmê di vê warê 
da xwedî sîyasetekê ne? Van pirsan, divê jî alîyê Kurdên diaspora bên ziman 
û bersîvkirin. Berpirsiyarên Herêma Kurdistanê jî, muxatebê yekem ên van 
pirsan in. 

Tenê li dewletên Ewrûpa 1,5 mîlyon zêdetir kurdên koçber dijîn. Bi sedan 
problemên wan ên cîvakî, aborî û çandî hene û jî aliyê tu dewletan jî nayên 
çareserkirin. Çima? Jiber dewletek van kurdên koçber tunebû. Niha, êdî He- 
rêma Kurdistanê heye û dikare dest bavê problemên Kurdên dîaspora. Bê 
alîkarî û piştgirîya Herêma Kurdistanê, xûya ye ku kurdên dîaspora nikarin 
gavên mezin bavêjin. Astengîyên wan gelek pir in û derfetên wan kêm in. 

Divê, sîyasetek Hikûmeta Herêma Kurdistanê bo kurdên dîaspora hebe. 
Pêwîst e ku, çarçova vê sîyasetê ji bo hemû kurdên dîaspora be. Bi gotinek 
din; alîkariya Herêma Kurdistanê li ser kurdên ji her çar parçeyên Kurdistan 
divê pêkbê. Bo vê armancê, divê wezîrekê dîaspora ya Hikûmetê hebe û ber- 
pirsyarên wê li dewletan bên tespîtkirin. Têkîliyên navbera “wezareta dias- 
pora” û rêxistin, enstîtû û komeleyên li diaspora jî aspektek giring e û bi 
projeyên hevkarî re girêdayî ye. 

Di bin şemsiya Herêma Kurdistanê de mimkûne ku, hemû rêxistin û sa- 
ziyên kurd li diaspora bihev re rûnin û pêşnîyarên xwe bikin. Di vê konfe- 
rensê de, divê şaredariyên ji Bakûrê Kurdistanê jî beşdar bibin. Pêwist e ku, 
armanca konferensê yekem pirsa “wezareta dîaspora” û niqaşa li ser wê be û 
wek cihê konferensê jî dewletek Ewrûpa bê tespît kirin. 

Bê “wezareta dîaspora” îhtîmalek zor e ku, têkîliyên Herêma Kurdistan û 
kurdên dîaspora li ser esasek bingehî pêşve biçin. Kurdên derveyî welat, gora 
derfetên xwe li vir xebatan dikin, lê di karê lobiyê de pir bisernakevin. Hewl- 
danên me yan bê deng dimînin yan jî vala derdikevin. Mînak: bi hezaran 
akademîsyen û zanyarên kurd li dîaspora hene, mixabin hîn jî berhemên 
wan ji alîyê kurdên dîaspora û Kurdistanê nayên zanîn. 

Yek kemasîyek din ew e ku, ji Herêma Kurdistan serok, wezir û sîyaset- 
medar tên Ewrûpayê û bê serdan û guhdarkirina kurdên “xwe” li vir dîsa ve- 
digerin welat. Divê, ev êdî nebe. Dîyalog û hevkarî ya her du aliyan, karê 
Hikûmeta Kurdistanê ye. Derfetên wan hene û divê ew, kurdên dîaspora ji 
rola “bîyanî û dûr man” derxin. 


Di 14-15 gulana 2009’an de li gelek deverên Kurdistanê gel bi calakiyan daxwaza perwerdeya 
bi zimanê kurdî kir - ( Wêne-.Rûdawj 


Di Şûraya Ziman û Perwerdeya 
Kurdî de di encama gelek axaftinan de 
li ser alfabeyeke yekgirtî, nakokiyên di 
navbera zarave û rewşenbîran de nîqa- 
şên akademîk balkişandin. Di dawiya 
şûrayê de biryara damezrandina komî- 
teyeke bilind a şêwirmendiyê hat stan- 
din. Berpirsyarê Radyoya Dengê 
Mezopotamyayê û nivîskar Medenî 
Ferho ji Rûdawê re nîqaşên ku di şû- 
rayê de derketine pêş, nirxandin. Ferho 
balkişand ser biryara sazîkirina komî- 
teyeke bilind a şêwirmendiyê û got ku 
ev komîte wê ji bo sazîkirina Akade- 
miya Zimanê Kurdî li Amedê bibe bin- 
geh: “Pêşniyaza Felakedîn Kakeyî ku 
wek konferanseke ziman were lidarxis- 
tin, hat pejirandin. Herwiha li Herêma 
Kurdistanê bi armanca xurtkirina 
ziman û piştgiriya xebatên li ser ziman 
wê her sal di rojên 14 û 15’ê gulanê de 
Cejna Zimanê Kurd bê pîrozkirin û 
roja dawî Xelata Zimanê Kurdî bê 
dayîn.” 

Ferho bibîrxist ku wan encama şû- 


rayê di 11 xalan de anîne cem hev. “Ji 
dewletên ku li pêşiya zimanê kurdî as- 
tengiyan derxistine bang hat kirin ku 
dev ji wan helwestên xwe berdin û 
kurdî wek zimanên din di dibistanan û 
zanîngehan de bibe zimanê perwerdê. 
Herwiha ji sazî û rêxistinên siyasî û wê- 
jeyî re bang tê kirin ku beriya her tiştî 
ji bo alfabeyek yekgirtî helwestên xwe 
nîşan bidin.” Ferho di derbarê hev- 
fahmkirina navbera kurdan û yekitiya 
ziman de jî wiha axifî: “Pêwîst e em 
kurd jî, soran ji bo zaravê kurmancî, 
kurmanc jî, ji bo zaravê soranî pence- 
reyên mêjiyê xwe vekin. Ji ber, bi saz- 
kariya medya kurd ku wek altrenatîf 
derkete holê, yanî di nava 15 salan de, 
gelek pêşketinên bi hêvî derketin û îro, 
sînorên alfabê, fêmkirin û mjiyên kur- 
dan ji hole hilatiye. Perwerdehî û yek- 
zimanî jî bi perwerdehiyê ve û bi nifşan 
ve girêdayî ye. Kultur bi ziman, ziman 
jî bi kulturê xurt dibe. Kultur berhemê 
nifşan e û bi sedan sal tê girîşkirin û 
dibe bingeha rûmetdariya civakan.” 

"Divê rewşa kurdan bi şanoyê 
bê rexnekirin!" 


Rûdaw (Köln) - Şanoya Heval di Si- 
bata sala 2009 an de ji aliyê endamên 
YXK (Yekîtiya Xwendekarên Kurdis- 
tan) hatiye sazkirin. Fikra avakirina şa- 
noyeke wisa ji hêla xwendekarên 
Duisburg-Essen, Bochum û Mamoste 
Amele ve derketiye holê. Mesut Atalan 
di derbarê Şanoya Heval de ji Rûdawê 
re axivî. Atalan diyar kir ku piştî civî- 
nekê ku bi xwendekaran re li dar xis- 
tine pêdiviya avakirina şanoyeke xwe 
daye der: “Di civînê de li ser fikir û 
çanda şanoyê me guftugo kirin, li ser 
pêşeroja şanoyê her kesî fikrên xwe got 
û di dawiyê de şanaya Heval jê derket.” 

Atalan dibêje ku bingeha şanoyê di 
nava gelê kurd de gelekî rengîn e: “Lê 
mixabin her çiqas wisa ye jî, cihê xwe 
di nava civakê de negirtiye. Em ji vê 
rastiyê xemgîn in. Ji xwe derdê me jî ew 
e ku em bikaribin dilopekê deynin ser 
şanoyakurdî..." 


Em nakokiyên malbatên kurd 
pêşkêşî xwendekaran dikin 

Li ser armancên xwe jî dide zanîn ku 
ew dixwazin fîlozofiya şanoyê dîyarî 
xwendekarên kurd bikin, “Em dixwa- 
zin xweşikahiya şanoyê pêşkêşî xwen- 
dekarên kurd ji her çar parçên 
Kurdistanê yên ku li zanîngehên Al- 
manyayê dixwînin bikin. Da ku şanoya 
kurd xwe di nava gel de xweş û rengîn 
bigire...“ 

Di berdewamiya axaftina xwe de 
behs dike ku Şanoya Heval heta niha 
tenê leyîstikek bi navê “Kurdisch Mur- 
disch” derxistiye ser dikê: “Mijara vê 
lîstikê henekî ye ku li ser malbatên ku 
dûrî welatê xwe beşdarî jiyana Ewrû- 
payê bûne. Di lîstikê de em nakokiya di 
nava malbatên kurdên Ewrûpayê nîşan 
dikin. Em rewşa xweasîmilasyona ci- 
vaka kurd destnîşan dikin. Ji ber ku ev 
şano ji aliyê xwendekaran ve li ser plat- 


formên zanîngehan pêk tên, bala gelek 
xwendekar û ciwanan dikişîne. Lewma 
ev tişteke gelekî xweş û nû ye...“ 

“Kurdisch Murdisch” 

Li ser pirsa me Atalan dibêje l<u 
“Kurdisch Murdisch” rewşa malbatên 
kurdan tîne ber çavan. Di vir de zi- 
manê kûrdî û almanî tevlî hev bûne. Ev 
mînakek baş e ji bo jibîrkirina zimanê 
dayikê: “Herwiha di şanoyê de pirsgi- 
rêkên bêşdarbûna jiyana Ewrûpayê tê 
xûyakirin.“ 

Mesut Atalan ji wir gotinê tîne ser 
girîngiya şanoyê û wiha berdewam 
dike: “Ji ber ku şano perwerdekî binge- 
hîn dide mirovan, hewce ye ku rewşa 
gelê kurd bi şanoyê bê rexnekirin û 
divê civaka kurd xwe di şanoyê de bi- 
bîne. Helbet şano di civakê de roleke 
girîng dikare bileyze û dikare rê bide 
ku pirsgirêkên çandî çareser bike.“ 



Mamoste Emele (navîn) bi endamên koma Heval re (Wêne: 


Xebata profesyonel 

Li ser plan û projeyên xwe jî dibêje 
ku di pêşerojê de wê lîstîkvanên nû 
tevli Şanoya Heval bibin: “Helbet hin 
lîstik û projeyên din jî di rojeva me de 
hene. Bi vê re wê bala temaşevanan jî 
bêhtir be. Lê mixabin ji bo van tiştan di 
zanîngehê de pirsgirêkên aborî û cih- 
girtinê dibin asteng. Lê di pêşerojeke 
nêz de daxwaza me ew e ku ev şanoya 


me di nava civaka kurd de cihê 
xwe bigre. Herwiha emê hewlbidin ku 
kar û xebatên xwe bi aweyeke profes- 
yonel bidomînin...” 

Mesut Atalan di dawiyê de ji me re 
dibêje ku bi alîkariya Mamoste Emele 
ewê lîstikên nû amade bikin: “Em bi 
karê şanoyê gelek kêfxweş in. Em hêvî 
dikin di demeke nêz de şanoyên me- 
zintir bixin nava civaka kurd...” 




Mli* 

I MraEMW 

Abbas Ahmed 
HejarTemo Ging Dubby 
14.11.0911930 UHR | UNI FRANKFURT 

Studlerendenhaus | Menonstr. 16 -28 
Elntritt; 10 € | ErrtiSGfgt: 5 î 


Xwendekarên kurd ahengeke 
navnetewî li dar dixin 

Rûdaw (Frankfurt) - Xwendekarên kurd ên serbixwe di 14 e mijdara vê 
salê de li gel hevkariya AStA zankoya Frankfurtê û AStA zanîngeha Goethe 
û alîkariya AMKA’yê (saziya pirsgirêkên pirçandî) şeveke navnetewî li dar 
dixin. Wekî hate daxuyandin, aheng wê li avahiya zanîngeha Goethe pêk bê. 

Wek mêvanê sereke wê 
hunermendê navdar Ebbas 
Ahmed bernameyê bi stra- 
nên xwe dewlemend bike. 

Ebbas Ahmed wek huner- 
mendekî hezkirî tê nasîn ku 
di stranên xwe de awazên 
kurdî û yên rojavayî digihîne 
hev. Herwiha wê hunermend 
Hejar Temo ku ew jî bi şê- 
weyê xwe yê hevdem gelek tê 
hezkirin, beşdarî di ahengê 
de bike. Ji bo rengînkirina 
şevê komeke balkêş bi navê 
Ging Dubby jî hatiye vex- 
wendin ku ji sala 1998’an ve li 
herêma Frankfurtê bi Reggae 
û Dancehallê deng vedide. 

Gotareke li ser mûzîka 
kurdî hatiye amadekirin ku 
babeta wê li ser mûzîka kurdî 
ya kevnar û ya hevdem e. 

Herwiha wê derfet hebe ku 
beşdar xwe li ser mûzîka kurdî agahdar bikin û berhemên kurdî yên wek CD 
û pirtûkan bi dest bixin. 

Rêkxistina xwendekarên kurd ên serbixwe ya ku di hezîrana sala 2007 an 
de ava bû, ji xwendekarên kurd ên ku li her du zanîngehên Frankfurtê dix- 
wînin, pêk tê. Heta niha çendîn civîn û qurseke kurdî bi rêk xistine. Armanca 
vê ahengê jî ew e ku di navbeyna kurd û elmanan de pireka navnetewî ava 
bibe. 


ÇjTŞŞT _AŞiA 


Kejal Ademî: 

Muzîka kurdî di qirîzeke mezin de ye 


Hewlêr (Rûdaw) - Di salên heştê 
de ji sedemê çalakiyên wan ên siyasî, 
dê û bavê Kejal koç dikin Swêdê, 
lewma Kejal destpêka salên jiyana xwe 
ji malbata xwe dûr li Seqiz derbas dike. 
Stranbêja ji Rojhilatê Kurdistanê Kejal 
Ademî sala 1983’an de li bajarê Seqiz 
jidayik bûye û di 15 saliya xwe de diçe 
Swêdê ba dê û bavê xwe. Kejal niha li 
Zanîngeha Stockholmê xwendina xwe 
didomîne û bi navê “Bandor û pey- 
wendiya muzîk û siyasetê di civaka 
Ewrûpayê de” tezê amade dike. Her- 
wiha ji bo domandina karên xwe yên 
hunerî rojane 8 saetan li Swêdê li fîr- 
meyekê kar dike. 

Bi sedemê qedexebûna zimanê 
kurdî li xwendingehên Iranê hestên 
helbestên kurdî bi rêya Dîwana Qani li 
cem Kejal dipişkivin û piraniya tekstên 
stranên xwe, bi xwe dinivîse. Piştî sa- 
lekê li derve, Kejal Ademî xwendinge- 
heke muzîkê di bin çavdêriya mamoste 


Elî Şukurî de amûra kemançe hildibi- 
jêre û bi pêşniyara mamosteyê xwe 
dest bi stranbêjiyê dike. Piştî 4 salan, di 
sala 2006’an de albuma xwe ya yekem 
bi navê “Ciwantirîn Wişe’,’ belav dike. 
Têkstên stranan ji nivîsîna Kejal bi xwe 
ne û awazên wan ji aliyê Elî Şukurî ve 
hatine danîn. Stranek di albuma wê de 
bi navê “Ciwantirîn Wişe” ye û li gel 
bavê xwe dibêje û vê dawiyê li gel hu- 
nermend Necmedîn Xulamî klîp ki- 
şandiye, piştî albuma yekem jî Kejal 
Ademî 7 stranên din tomar kirine û 3 
ji wan kirine klîp, di demeke nêzîk de 
jî wê albuma xwe ya nû bi navê “ Welatê 
Eşqê” belav bike. 

Bi baweriya Kejal Ademî muzîka 
kurdî di qirîzeke mezin de ye. Tevî ku 
zêdebûna stîlên cuda diyardeyeke 
erênî ye jî ev krîz didome. Divê em ji 
bo muzîka xwe bingheke xurt ava 
bikin, piştre sûdê ji tecrûbe û muzîka 
neteweyên din wergrin û muzîka kurdî 


dewlemendtir bikin. Naxwazim mu- 
zîka erebî û pop tevî ya kurdî bikim 
lewre ez hestên xwe ji muzîka kurdî 
digrim.” 

Kejal Ademî di klîbên kurdî de der- 
ketina jinan wek tiştekî asayî dinirxîne: 
“Jin ruhberekî ciwan e çima neyê der- 
xistin? Lê ez li dijî vêya me ku laşê jinê 
bê bikaranîn, 6-7 jin li dora stranbêjekî 
mêr herin û bên, ev kesayetiyeke sivik 
dide jina kurd.” Di derbarê klîbên kurdî 
de, yên stranbêjên jin bi cilên nîv tazî 
derdixin, Kejal wiha dibêje: “Baweriya 
min bi azadiya mirovan tê, herwiha cil 
û berg mafê herkesî ye. Ez van karan 
nakim, jiber ew ne stîla min e.” 

Hinek caran di medyayê de tê belav- 
kirin ku hinek stranbêjên jin serdana 
Başûrê Kurdistanê dikin û tên bikara- 
nîn û karê wan beramberî hinek tiştan 
tên cîbicîkirin. Navbirî li ser navê xwe 
vê qebûl nake û wiha dibêje: “Min axaf- 
tinên bi vî awayî bihîstine, lê ez nû ha- 


time Başûrê Kurdistanê û nikarim 
behsa vê meseleyê bikim. Ji bo bidest- 
xistina hinek tiştan, nikarim kesayetiya 
xwe bikim qurban. Ez keçeke huner- 
mend im, lê kesayetî û prensîbên min 
hene.” 

Stranbêj Kejal Ademî herdem bê- 
riya Seqiz dike. Piştî ku çûye Swêdê du 
caran serdana bajarê xwe kiriye, cara 
dawî di sala 2005’an de çûye Seqiz; lê 
piştî ku strana “Şehîd” kiriye hinek tir- 
siyaye. Jiber dîroka malbata wê ya si- 
yasî jî heye û li Iranê ji bo jinan 


stranbêjî qedexe ye, tirsek ketiye dilê 
Kejalê: “Niha nikarim vegerim Seqiz, 
dibe ku ji bo pirsgirêkan derxin.” 

Ademî hê mêr nekiriye û li Swêdê 
tenê dijî. Cara yekem e ku Kejal tê Ba- 
şûrê Kurdistanê: “Dema ji balafirê da- 
ketim hestekî gelek xweş bi min re 
çêbû; li balafirgehê her kes bi zimanê 
kurdî diaxifî, herwiha li ser tabloyan bi 
kurdî hatibû nivîsandin, vêya hesteke 
pir xweş li ba min çêkir wek ku ez ha- 
time mala xwe, jiber ez perçekî vî we- 
latî me.” 


Kejal bêriya Seqiz dike lê ji ber ku li îranê ji bo jinan stranbêji qedexeye nikara bi biçe... 


(Wêne: Rûdaw) 

ÇAND û Huner 





û DTP tias dike. 
Kêfxweş dibe ku 


"Ezê li dadgehê jî bi kurdî biaxifim!" 


Evdila Koçer 


Amed (Rûdaw) - Mamoste Medya 
ev demek dirêj e ku di rojeva kurdan 
de ye. Bi çalakiya xwe ya kurdîfêrkirinê 
ve di dilê gelek kurdan de ciheke mezin 
girt. Ji hêla civaka kurd ve wekî qehre- 
manekê hate pêşwazîkirin. Herçiqas 
ku dê û bavê wê ketin ber lêpirsîna 
dozgerê Amedê jî, lê Medya weke ça- 
lakvaneke sîvîl ji xewna xwe ya ji bo 
kurdî nehat xwarê û got, “Ez ê li dad- 
gehê jî bi kurdî biaxifim!” Medya bi vê 
çalakiya kurdî ji nişka ve bala çapeme- 
niya dinyayê kişand ser xwe. Çîroka wê 
ji gelek rojnameyan re bû manşet. Heta 
niha bi qasî qama Medyaya 10 salî di 
çapemeniya dinyayê de li ser wê nivîs 
û şîrove hatine nivîsandin. Kovara nav- 
dar ya fransî Elle wê wekî jina herî po- 
pûler hilbijart û mîna serhildêra kurdî 
bi nav kir. Televîzyoneke Belçîkî niha 
difikire ku li ser jiyana wê belgefîlmekî 


daye vê fikra Medyayê. Jê re mase û 
kursî û malzemeyên din yên dersda- 
yînê peyda kirine. Dêbavên Medyayê 
jê re odeyek veqetandine, wel<e ders- 
xaneyeke biçûk ya kurdî xemilandine. 
Li ser pirsa me lê zêde dike ku berê 4 
şagirtên wê dû re 10, niha jî 27 şagirtên 
wê hene, “Navê şagirtên min yên pêşîn 
Rozerîn, Ozan, Rohat û Gamze bû. 
Piştî dersa kurdî niha em bi hev re bi 
kurdî dipeyîvin...” 

Medya balê dikişîne ser wê yekê ku 
zarokên kurd di dibistanan de bi darê 
zorê fêrî tirkî dibin, “Dû re jî kurdiya 
xwe ji bîr dikin. Lê dê û bav jî bi wan re 
bi kurdî napeyîvin. Bi vî awayî kurdiya 
xwe jibîr dikin...” 


çêke. Mamoste Medya (Medya Örnek) 
ji Rûdawê re behsa kurdî, jiyan û xewn 
xeyalên xwe kir. Medyaya bi ken û kur- 
diya xwe ya delal bersiva hemû pirsên 
me dan. Di dawiyê de ji me re çîrokek 
jî vegot. 


Dê û bav bi tirkî dipeyîvin 

Em serê pêşîn jê dipirsin ka ev fikra 
ku meriv di mal de kurdî fêrî zarokan 
bike ji ku derket, Medya wisa dibêje, 
“Çend hevalên min bi min re bi tirkî di- 
peyîvin. Ev jî ne kêfa min bû. Min zêde 
ji tirkî fêm nedikir. Min ji wan re got, 
hûn çima bi zimanê xwe napeyvin. 
Wan jî got, em zêde kurdî nizanin, dê- 
bavê me her wisa [bi tirkî] bi me re di- 
peyîviyan. Dema em bi hev re dilîstin, 
me zêde kêf ji lîstikê nedikir. Bi vî awayî 
min got eger hûn bixwazin ez ê kurdî 
fêrî we bikim’...” 

Şaredariya Sûra Amedê jî piştgirî 


tirkî dipeyîvin lê ez bi kurdî li wan ve- 
digerînim... Hinek ji wan hevalan jî 
dixwazin ku werin bikevin dersa min 
û kurdî fêr bibin...” 


Pir ji navê Kurdistanê hez dikim 

Medya xwendin û nivîsandina kurdî 
ji Kurdî-Derê fêr bûye. Ji xwe wê derê 
jî wekî mala xwe dibîne. Li ser pirsa me 
Medya dibêje ku navê “Medya” bavê 


Îngilizî jî heye, lê kurdî tune 

Bi qestî em dipirsin ka gelo bo çi 
destûr nadin ku di dibistanan de jî bi 
kurdî ders were dayîn, li me wiha vedi- 
gerîne, “Serokwezîr Erdogan nahêle. 
Di dibistanan de heta îngîlîzî jî heye, lê 
kurdî tune. Bo çi destûrê nadin kurdî 
ez fêm nakim. Ji aliyekî ve jî her dem li 
dijî kurdî lêpirsînan vedikin...” 

Li ser helwest û dîtina mamosteyên 
xwe jî wiha dibêje, “Şeş mamosteyên 
min hene. Hinek kurd hinek jî tirk in. 
Haya hemûyan jê heye ku ez dersên 
kurdî didim zarokan. Yên kurd dibêjin 
tu tiştekî baş dikî Medya. Yên tirk jî 
dengê xwe nakin...” 

Em berê pirsa diguherînin, “Gelo 
heta niha kesî ji te re negotiye bo çi tu 
dersên tirkî an jî îngîlîzî nadî?” Medya 
wekî rewşenbîrekî şareza bi delalî wiha 
dibersivîne, “Na heta niha kesî nego- 
tiye. Heke bigotana jî, ma min ê çima 
tirkî û îngîlîzî bida. Ez kurd im û ez dix- 
wazim pêşî kurdî fêr bikim. Ku her kes 
bi vî awayî, wilo wilo kurdî fêrî hevûdu 
bike, wê kurdî pêş bikeve, wê winda 
nebe...” 

Divê malê kurdan bibin 

dersxaneyên kurdî. 

Medya biçûk e, lê bi kirinên xwe yên 
mezin ve hêvî dide gelek kurdan. Em jê 
dipirsin dema ew derdikeve ser tel- 
evîzyon û rojnameyan çi his dike. Ji me 
re behs dike ku ew kêfxweş e, “Hinekî 
heyecan bi min re çêdibe. Lê ji bo kurdî 
kêfxweş im. Ez dixwazim ku bi vî 
awayî her kes kurdî fêrî zarokên xwe 
bike. Lê ev yek divê ne tenê di stûyê 
min de bimîne. Divê malê hemû kur- 
dan bibin dersxaneyên kurdî. Hevalên 
min giş bi tirkî dipeyîviyan. Sûcê mezin 
di stûyê dê û bavê wan de ye ku bi wan 
re bi tirkî dipeyîvin...” 

Ji wir gotinê tîne ser siyasetmedar û 
rewşenbîrên kurd û bangeke wisa li 
Jvan dike, “Divê bi zarokên xwe re tenê 
bi kurdî bipeyvîn. Li ser otobûsan jî 
divê dev ji tirkî berdin. Em tiştekî ji 
wan fêm nakin. Pirtûkan jî divê tenê bi 
kurdî binivîsin da ku zarok jî bidin dû 


wê lê daniye û maneya navê wê ji Im- 
paratoriya Med tê. Paşê em dixwazin 
bizanin ka ew ji kîjan navên kurdî hez 
dike û ew wiha dibêje: “Pêşî navê Kur- 
distan. Ji xwe va ye li Rihayê keçikeke 
biçûk navê wê “Kurdistan” danîne, min 
îro xwend...” “Te ji ku xwend?” em jê 
dipirsin. Dibêje ji rojnameya Azadiya 
Welat û dû re dewam dike, “Kêfa min 
gelekî ji navên Hêlîn, Havîn, Avaşîn û 
Cudî re jî tê...” 

Mamoste Medya destnîşan dike ku 
li dibistanê kêfa wê herî zêde ji dersên 
matematîkê re tê, lê ji dersa “Turkçe” 
(tirkî) re nayê. Sedema wê jî ji me re 
wiha vedibêje, “Ez jî nizanim ji ber çi, 
lê tiştekî pêş me nakin. Hema ji serî 
heta binî dibêjin tirk û Atatûrk û hew...” 

Em jê dipirsin ka gelo tirkiya wê 
çawa ye, dibêje baş e, “Lê di bêhnve- 
dana dersan de ez bi hevalên xwe re bi 
kurdî dipeyîvim. Hinek bi min re bi 


u 


şagirtin 
min jî 
dixwazin 
bibin ma- 
m o s t ê 
kurdî. Ew 
jî wekî 
min difiki- 
rin ku divê 
z i m a n ê 
kurdî ne- 
hele û winda 
nebe...” 

Mamos- 
teya biçûk li 
Amedê 
wekî Kurdî- 


Êdî civaka kurd wê wekî “Mamoste 
Medya” bi nav dike. Ji xwe ew jî vê ma- 
mostetiyê wekî şîrê diya xwe heta da- 
wiyê heq dike. Di malê de jî gelek 
melahîm û efendî ye. Her tiştî bi dê û 
bavê xwe dişêwire. Heta niha gelek di- 
yarî wergirtine. Heta ji Spanyayê jî jê re 
şekirê xemîrok şandine. Herî dawî jî 
xelata Apê Mûsa ji destê Osman Bay- 
demir digire. Em dixwazin jê hin bibin 
ka ew di mal de guhê xwe dide kîjan 
televîzyonan, dibêje Roj TV, “Lê ew jî 
kêm caran tiştan ji bo zarokan diweşî- 
nin. Hinek f îlmên karton diweşînin, lê 
têrê nake...” 

Medya dixwaze bibe mamosteya 

zimanê kurdî 

Medya, di maleke qerebalix de 
mezin dibe. Heşt xuşk û birayên wê 
hene. Dema ku mezin bibe, ji niha ve 
dixwaze ku sedîsed bibe mamosteya 
zimanê kurdi. Em sedema vê yekê jê 
dipirsin, dîsa bi wê biçûkahiya xwe ve 
tiştên mezin ji her kesî re dixe guhar, 
“Ez dixwazim ku kurdî fêrî gelek kesan 
bikim. Bo ku zimanê me winda nebe, 
ez dixwazim gelek tiştan bikim. Gelek 


Ezjibalafirê 
ditirsim 

Xuya ye ku ew di 
nava malbateke 
kurdperwer û we- 
latparêz de mezin 
dibe. Xeyalawê ya 
herî mezin ew e 
ku Kurdistan ava 
bibe. Dixwaze 
her li Amedê li 
Kurdistanê bijî. Li ser 
pirsa me dibêje ku ew naxwaze were 
serdana Ewrûpayê jî û bi vê gotina xwe 
ve pirqini ji me tîne, “Ez ji balafirê di- 
tirsim ku lê siwar bibim...” 

Ji wir jî bang li kurdên li Ewrû- 
payê dike, “Bila bi hev re bi kurdî 
bipeyîvin. Bila navên kurdî yên _ 


xweş li za- 
rokên xwe 
bikin. Bila ne 
navê tirkî be, 
çi dibe bila ew 


Medya pir hez ji kêvroşkan dike, 
her wiha çûk û karik û berxikan jî. Lê 
di ber re dibêje şêr jî ha. Di vê navberê 
de ew li gund li kerê jî siwar bûye, “Yekî 
hevsarê kerê girt û ez lê siwar bûm. Lê 
ez pir tirsiyam ku wê zîtikan bavêjê...” 


Denîz Baykal gelekî pîs e 

Ew ji nivîskarên kurd navê Cigerx- 
wîn û Mehmet Uzun dizane. Ji navê çi- 
yayan jî Cudî, Gabar, Zagros. Ji siya- 
setmedarên kurd jî Ahmet Tûrk, Emi- 
ne Ayna, Osman Baydemir û Gûlten 
dinase. Ji tirkan jî dibêje Ata- 
Orhan Pamuk. Ez jê Deniz Bay- 
Dibêje, “Erê ez wî jî nas 
î CHPê ye. Lê gelekî pîs e...” 


Kurdî-Der kurdî fêrî milet dike û li wir 
bi hev re bi kurdî dipeyîvin, “Lê di hin 
derên wekî DTPê de bi tirkî dipeyîvin. 
Em jî tiştekî ji hev fêm nakin...” 

Di vir de em jê dipirsin ku siyaset- 
medar werin cem te û bixwazin kurdî 
fêr bibin tu yê çi ji wan re bibêjî, Medya 
bi ken dibêjê ku zêde cihê wê yê ders- 
dayînê tune, “Heta kesên 12 salî ez ders 
didim, kesên mezin bila biçin Kurdî- 
Derê li wir fêrî kurdî bibin. Li wir 
meriv dikare zûka fêrî kurdî bibe..” 


niha pirtûkên “Hînker” “Ko- 
vara zarokan Şemamok” û “Serê Şevê 
Çîrokek” dixwîne. Diya wê çîrokên 
kurdî jê re vedibêje. Lê dibêje ku çîro- 
kên ku diya wê jê re vedibêje gelekî 
dirêj in. Kêfa wê ji çîrokên “Çêleka Sor, 
Kêzê û Keçîka Kibrîtfiroş” tê. 


Navê wan bi kurdî ve, lê gotinekê 
jî bi kurdî nizanin 

Dû re lê zêde dike ku divê meriv pêşî 
bikaribe zimanê xwe bipeyîve û wiha 
berdewam dike, “Gelek zarok hene li 
Amedê navê wan bi kurdî ye, lê goti- 
nekê jî bi kurdî nizanin. Ji ber ku dê û 
bavê wan girîngiyê nadin ziman...” 

Medya pir kêfxweş e ku li Amedê 
dijî. Her wiha heta niha Nisêbîn û Qo- 
serê jî dîtiye. Em jê dipirsin ku ew dix- 
waza serdana ku derê bike, dibêje, 
“Başûrê Kurdistanê.” Sedema vê yekê 
jî wisa dibêje, “Ez dixwazim li wir gerî- 
layan bibînim...” Em jê re dibêjin, ma te 
gerîla li Amedê di nav “Komên Aştiyê“ 
de nedîtin, bi bersiva wê re ken li ser 
rûyê wê belav dibe, “Ma ew ji xwe heşt 
heb bûn. Dema ku hatibûn jî çek û rext 
ne bi wan re bûn. Ez dixwazim li Başûr 
bi hezaran gerîla bibînim..” 


Keçika Kibrîtfiroş 

Mamoste Medya li ser xwesteka me 
ji xwendevanên Rûdawê re di dawiyê 
de çîroka Keçika Kibrîtfiroş vedibêje, 
“Keçikek heye her tim kibrîta difroşe. 
Diya wê miriye, bavê wê kar nake û jê 
re dibêje here kîbrîta bifroşe. Keçik 
diçe ku kîbrîta bifroşe. Lê sola wê tune. 
Li ser berfê meşiyaye. Rojekê li ser 
berfê runiştiye. Dixwaze kîbrîtê ji xwe 
re pê bixe da ku pê germ bibe. Kêfa wê 
gelekî ji pirîka wê re dihat. Lê pirîka wê 
miriye. Pirîka wê tê ber çavê wê. Çiqas 
ku kîbrîtekê pê dixe, pîrîka wê tê ber 
çav. Bi vî awayî di xew re diçe. Dibe 
sibe. Hinek ku di wir de derbas dibin, 
dinêrin ku keçik li ser berfê ji serma 
miriye...” 

Bêrî Bihar li Hollanda diji. Heta niha sê berhemên wê capbûne. 

Herbestvan Bêrî Bihar 

Wêneyên liva jiyanê 


(Wêne: Rûdaw) 


Rûken Özmen 


Rûdaw (Köln) - Helbest dîrok û da- 
hatuyê bi jan û coşê dihune, razê di hê- 
lîna dil de eşkeredike û tabuyan di 
herîfîne. Ew li piravên dilên cur bi cur 
pêldide, lê bi heman zimanî derbirîna 
giyanê dike. Bêrî Bihar bi hestên xwe 
bêriyên me misdide û hêviyê windayê 
li zarokatiya me dipişkivîne. Serî li 
hember diruti û xirabiyê hildide û 
zilma li hember jinê mahkum dike. Ew 
bi helbestê xwe yê modern dengek û 
rengekî li wêjeya kurdî zêdedike. Berî 
Bihar hest û ramana xwe bi Rudawê re 
parvekirin. 

Hûn kengê bi pênûsê re bûn heval? 
Min bi vê helbesta jêr ya ku bi tirkî 
bû binavê "Gelecek diyorsunuz bana 
dest bi helbestê kir. Li ser vê helbestê di 
dibistana mecanî de bûm xwedî xelata 
yekemîn. Temenê min sêzdeh sal bû. 
Gelek diyarî min girtibûn û di nava 
wan de defterek jî hebû. Min hêdî hêdî 
peyvên kurdî û dûv re helbest bi zi- 
manê kurdî di wê defterê de nivîsan- 
din. Gelek helbestên min ên bi zimanê 
tirkî jî hene. Min ew ne wergerande 
kurdî, ji ber ku ew hestên min yên tirkî 
bûn. Ji rihê kurdewariyê ve lawaz bûn. 
Nemir Cegerxwîn sedema min a nivîsa 
bi zimanê kurdî ye. Wî ji zaroktiya min 
ve bandorek mezin da bû min. Lê tenê 
^eke dengê bavê min di guhên min de 
digeriya. Heya ku ez bi berhemên wî 
fêrî xwendin û nivîsa zimanê xwe bûm. 
Eger ku xweşiyek di kurdîtî ya min de 
hebe, ew keda nemir Cegerxwîn e: 

Hûn ji min re dibêjin pêşeroj/ Tu pê- 
şeroja me yî / Heman tişt ji bo te ye / 
Heman hebûna meya teye/Tu daha- 
tûya meyî/Ji bo çi hûn pêlî min dikin / 
Di perçiqim weke berfê 

Tê gotin ku xwezaye jinê nerm û 
nazik e, ev jîji helbestê re sudewar e, 
ev têgeh çiqasî jinê di warê helbestê de 
serkeftî dike? 


Dema ku jin hest û ramanên xwe, bi 
xwe binivîse wê sedî sed serkeftî be. Ez 
bi kêmasiya nivîskarên jin xemgîn 
dibim. Divêt ku jin nivîsandina xweza- 
hiya xwe bi destê xwe bikin. Wêrek 
bin. Jinantî ne zayende ke ku ji bo kê- 
manî û zûxrekariyê bijî. Ew jî weke mêr 
şirîka vê jînê ye. Ked, serxwebûna û be- 
dena jinê, ya jinê bixwe ye. Çawa kû 
bedena mêr ya wî be, ya jinê jî ne ya 
mêr an jî tiştekî din e ya jinê bixwe ye. 
Heger namûs hebe ew mêr e jî. Weke 
nemir Cegerxwîn dibêje “Namûs ne jin 
e, namûs welat e. Mêranti jî jinantî jî 
xwedî derlcetina ax û çanda xwe ye.“ 
Mixabin her mêr (!) jinê ji jinê re dini- 
vîse. Em hîn jî fedî dikin ku hinek bi 
fikir û ramanên me bihisin. Ji bo ku 
mirov bibe xwediyê tiştekê, divêt ku 
mirov pêşî lê xwedî derkeve. 

Jinbûn, dayîkîtî û biyanîtî helbesta 

we heta bi kîjan radeyê dihune? 

Biyantî ne tenê aide jinê ye an jî ne 
helwestek rast û zik vala ye. Carîna li 
Amed ê bixwe ez biyanî me. Ne ji bo 
ku ez xwe li mala xwe biyanî dihizirim, 
ji ber helwesta mirovan jiyana rojane 
ku gelek qels pêş ve diçe. Guherandin 
tiştekî ji praktikê zêdetir hişmendî ye û 
ji şer û aştiyê zehmettir e li Kurdistanê. 
(Cûdahiya di navbera keç û lawan de, 
Pozisyona jin û mêran di civakê, her 
wuha di ol û jiyana rojane de, cihê 
xweza û lawiran di jiyana Kurdewari 
de, heya cil û bergên mirovan) Ev mo- 
tivên jiyana Kurdewarî jî yek bi yek 
dibin wateya helbestan. 

Li biyanitiyê tiştê kû min bi şîr û hin- 
giv xwedî dike evîneke herî piçûk e, fîq 
sipî weke beybûnekê, kengê destê xwe 
dirêj bikî maçi dike, hevpar, wekhev lê 
cûdareng. Xweşiya hevrejîna cûdaren- 
gên ku tu caran ne tengezarê hev in. 
Hizrê jinitiyê bi qedr û qîmet, hizrê da- 
yiktiyê û yê hevjînî. Gelek jinên Kur- 
distanê biyaniyên van hizrên l<u divê 
nevê ne di jiyaneke heq û hevpar de. 


Her carê ku nûçeyek derheqê jinekê de 
dixwînim an xwe kuştiye an hatiye 
kuştin, giyan ji bedena min dikişe û 
dixwazim ku jiyana jina kurd êdî bigi- 
hêje asta ku hêja ye. Laş û giyana jinê 
ya jinê ye. Seriyekî jinê jî heye û tê de 
mêjî heye û bi vî mêjiyê dikare dinyayê 
bihejîne. Ev çî mêjiyê genî ye çî hêz e 
ku jinê weke alavekî ji xwe re bikartîne 
û bêqedr dike? Ji ber ku helbest zimanê 
min qîrînê ye van mijaran ji di helbestê 
de diqîrim. 

Di helbestên we de bîraninên zaroka- 
tiyê pir zîndî ne. Ma hûn ji zaroka- 
tiya xwe pir dûrketine? 

Di jiyana min de dîmenên herî xwe- 
şik in yên zaroktiya min. Li gel sergir- 
tina malan ji hêla cendirmeyan ve an jî 
xizanî an jî bêwarî, bêbavî û wekî din 
tu tişt dîmenên zaroktiya min nikarin 
reş bikin. Bê pêlîstok, tazî û carna birçî 
mabim jî min li gund zaroktiyeke gelek 
xweş derbasî kir. Weke her zarokekî 
kurd wê demê bi tevahî xwezayi û ji qi- 
rêja teknolojîyê dûr jiyame. Xewn û xe- 
yalên min gelek bûn ew pêk nedihatin 
pir caran, carna di qirika min de dixi- 
timî peyva “bavo“ dema ku zarokek 
bangî bavê xwe dikir, lê dîsa jî min ew 
hizkirin bi zêdahî ji dayîka xwe girtiye. 
Tunebûna bavê xwe jî tu car ji xwe re 
ne kiriye xem. Bawer im heger bijiya 
wê weke mêr û rola bavîtiyê, bibûna as- 
tengê gelek tiştan, ên l<u min xwest 
bijîm an jî bikim. 

Maç û birîn / Xwezi bi mezin bûyî- 
nêre piçûk biman a / Xwezî dîsa bi 
maçên dayika min sax bi bû na/Şikes- 
tina serê min / birînên çokên min / 
Xwezî dîsa birîndarê lîstikên xweyê za- 
rokatiyê bû ma / Xwezî lîstikên min 
paqij û zarok bimana 

Nivîsa helbestê pir kêm bûye li wela- 
tên Ewrupa, lê li nav kurdan çimapir 
tê nivîsîn û zindîye? 

Li welatên Ewrûpa helbest ne kêm 
herwiha zêdetir in. Bi baweriya min li 
Kurdistanê helbestkar herwiha hel- 
bestkarên jin gelek kêm in. Dema ez li 
pirtûkxaneyên wan digerim ref bi 
refan seranser pirtûkên helbestan cîh 
digirin. Yên kurdî jî ne kêm in. Mixabin 
kêmasiya nivîskarên jin ji ber çavan na- 
reve. Bila êdî jin di warê nivîsariyêde 
her wuha di her alîyê hûnerê de cihê 
xwe yî girîng bigire. Huner di destên 
hostayê xwe de xweşik û watedar e. 

We ji helbestê berê xwe da çîrokên za- 
rokan û pirtukeke bi navê SARA çap- 
kir ev wê we ji helbestê durbike? 

Na xêr. Helbest weke kûlîlkan her 
dem geş dibin di giyana min de. Ez û 
helbestê weke beden û giyanê ne. Ne 
bawer im bi rihetî em dev ji hev berdin. 
Kengê diçirisin an jî kengê ji dayîk 
dibin ne diyare bê dem û war in. Ewê 
disa di demeke nêz de weke pirtûkekê 
di binê balîvan de cîhê xwe bigirin. 
Pirtûka weya çîrokên gelerî, we ber- 
hevkirî an jîfantaziyê we bi xwe ne 
we afirandine? 

Keça min dû salî bu, xwest kû ez berî 
razanê çîrokek jê re bixwînim. Ji ber ku 
ez pir westiyayî bûm min lampa odê 
vemirand û xwest ku zû di xew re here. 
Lê ev wisa zu di xew re ne çû. Ewê dix- 
west ku ez ket nebe tiştek bi devkî jêre 
bibejim da ku ew guhdarî bike.Ji ber ku 
min tu çîrok ji dapîr û bapîr û heya diya 
xwe nebihîstî bû, tiştek ne dihate bîra 
min. yek car min dest pê kir û çîrokek 
çawa dibejîn ji hişê xwe vegot. Ev car 
keçik her şev çîrokek xwest. Çîrokên 
min digotin dîmenên zaroktiya min 
bûn. Dawiyê de min ew nivisandin û 
SARA derket. Min di serî de ji bê çî- 
roktiyê çîrok nivisandin. Niha jî ji wan 


AKPzêdetir 
lijinan dide! 

Enqere (Rûdaw) - Li gor daneyên 
wezareta dadê di dema Hikûmeta 
AKP’ê de tundîtujiya li hemberî jinê 
zêdetir bûye. Li gor daneya ji sala 
2002’an ku AKP hate ser kar kuşti- 
nên jinan ji 66’an di sala 2007’an de 
gihişt nêzî hezar jinî. Herwiha di 7 
mehên sala 2009’an de 953 jin hatine 
kuştin. Li aliyê din di nav 7 salan de 
15 hezar kesên bi boneya şîdeta li 
dijî jinê tên darizandin tenê 5 hezar 
ji wan hatin cezakirin. 

Zordarî û şîdeta li ser jinê li Tirki- 
yeyê berdewam dike. Ligel gotinên 
hikûmeta AKP’ê yên wek, “Me li gor 
zagonên gerdûnî gav avêti û maf dan 
jinan” jî di dema desthiladariya 
AKP’ê de şîdeta li hemberî jinê qat 
bi qat zêde bû. Di encama pirsnar- 
nameya Parlementera DTP’ê ya 
Wanê Fatma Kurtulan dayî û ji hêla 
Wezareta Dadê ve hate bersivandin, 
şîdeta li hemberî jinê derxist holê. Di 
bersiva hatî dayîn de Wezîr Sadullah 
Ergin li şûna şideta li dijî jinên guhe- 
rînên kirîn derxistin pêş. Ergin di 
serî de xalên 81, 82, 86, 87’an ên 
TKC’ê vegotin û diyar kir ku Zagona 
Derbarê Parastina Malbatê de ya bi 
hejmara 4320’an xistine pratîkê. 
Ergin angaşt ku bi van guherînan di 
warê parastina jinan de gavên girîng 
avêtine. Herwiha Ergin xebatên 
dewletê yên ji bo kêmkirina şîdeta li 


gelek hiz dikim. 

Li pêşerojê çi pirojê we hene û dixwa- 
zin çawe xeyalên xwe pratize bikin? 
Dixwazim berdewama nivîsa çîro- 
kên zarokan bikim. Di destê min de dû 
çîrok hene. Dixwazim ev car ji her çî- 


hemberî jinê dan dû hev. Bes dane- 
yên şîdeta li jinan tên kirin, derdixin 
holê ku zagonên hatine guhardin û 
derxistin li ser kaxezê mayîne û tu 
fayde nedane jinan. Di bersivna- 
meya Ergin dayi de hate daxuyandin 
ku 206 caran dadger hatine perwer- 
dekirin. Di bersivê de têkildarî şîdeta 
li hemberî jinan ev dane hatin dayîn: 

“Di sala 2002’yan de 66 jin di en- 
cama şîdeta li dijî jinê de hatine kuş- 
tin. Di sala 2003’yan de 83, 2004’an 
de 164, 2005’an de 317, 2006’an de 
663,2007’an de hezar 11,2008’an de 
806 jin hatin qetilkirin. Ev kuştin bi 
sedemên cuda pêk hatine. Di 7 
mehên ewil ên sala 2009’an de jî heta 
niha 953 jin hatine qetilkirin.” Di 
bersivnameya wezîr de hate diyarki- 
rin ku ji ber van qetilkirina di nav 7 
salan de 12 hezar 678 doz hatine ve- 
kirin û ji van dozan 15 hezar kes ha- 
tine darizandin. Ji dozan hezar 859 
bersûcan beraet kiriye, 5 hezar 736 
kes jî hatine cezakirin. Ji dozên ha- 
tine vekirin 11 hezar 216 dosya 
encam bûne. 6 hezar 74 doz jî ber- 
dewam dikin. 


rokê pirtûkek çap bibe. 

Her wiha helbest jî roj bi roj dicivin. 
Dixwazim di pêşerojê de projeyeke 
xwe weke pirtûkek bi navê “Helbestên 
Zarokan" amade bikim. Ev jî gelek dem 
dixwaze. 


Akademiya Jinan vebû û di dewreya destpêkê de 17jin dersan dibinin (Wêne: Rûdaw) 

Li Mexmûrê akademiya jinan vebû 

Mexmûr (Diha) - Li Wargeha Penaberan a Mexmûrê Akademiya Jinan 
hate vekirin. Rêveberên akademiyê diyar kirin ku di sedsala 21. de rola pê- 
şengiyê ya jinê ye û ji ber vê sedemê ew dixwazin akademiyê bikin dibistana 
perwerdehiyê û ji bo di qada siyasi de jinan çalaktir bikin. Akademiya Jinê 
ji bo bîranîna Zeynep Erdem a (Jiyan) di sala 1995’an de li Wargeha Etrûşê 
di dema pêşengiya serhildanê dikir de jiyana xwe ji dest dabû, hate vekirin. 
Akademî bi beşdariya sedan jinan hate vekirin. Dewreya destpêkê ya aka- 
demiya jinê bi 17 jinan dest pê dike. Wargeha Maxmurê bi qasî 12 hezar kur- 
dên ji Bakûr lê dijîn ku di sala 1990'an û şûnde ji ber zilma Dewlata Tirk 
revîbûn çûbûn li Bajûrê kurdistanê bicihbûbûn û bi statuyekî penaberî li 
wir dijîn. 
















































Gulseren Demirel 


(Wêne: Rûdaw) 


Mustefa Çwartayî 

Rûdaw (Munchen) - Pedagoga 
kurd Gulseren Demirel li Meletiyê ji 
dayîk bûye û ji 2008 an ve ji bo Partiya 
Keskan endama şaredariya Munchenê 
ye. Demirel sosyal-pedagog e û gelek 
salan bi ciwanan re kar kiriye û bi pirs- 
girekên wan re mijûl bû. Ew li ser rewşa 
ciwanên kurd û yên penaber jî xwedî 
ezmûn e. Gulseren Demirel ji Rûdawê 
re bahsa pirsgirêkên rewenda kurd û 
perwerdeya zarokên wan kir. 
Pêwistiya zarokên ji kulturên cuda bi 
perwerdeya cuda heye? 

Ez bawer nakim ku pêwistiya zaro- 
kan bi perwerdeya cuda hebê. Ez 
bawer dikim ku tişte ku zarok pê 
hewce ne, ewe ku dêbavên wan amade 
bin ku cîhana ku zarok tê de tevdigerin 
fahm bikin û bawer nekin ku cîhana ku 
ew jê tên di rastiyê de ya giringtir e. 
Eger mirov karibe vê yekê pêk bîne, li 
gor min perwerdeyek bes e. 


Wekî ku bi giştî ciwanên tawankar 
hene , di nav ciwanên kurd de jî kesên 
ku karên ne qanûnî dikin hene. Ban - 
dora perwerde, paşxana siyasî li ser 
tawankariyê çi ye? An jî sûcê med - 
yayêye? 

Di nav ciwanên kurd de divê mirov 
cudabûnekê bixe navbera wan. Eiine- 
kên wan li vir jî dayîk bûne an jî li vir 
mezin bûne. Li aliyê din ciwanên ku 
weke penaber û tenê hatin vir hene û 
malbatên koçber jî hene. Di nav ciwa- 
nên tawankar jî divê mirov lê binêrê bê 
paşxana wan çi ye û ji kîjan derdora ci- 
vakî ew tên. ji ber ku pirsgirêkên zaro- 
kekî penaber ji yên yekî ku li 
Almanyayê normal mezin bûye û 
xwedî nasnameya almanî ye, cudatir 
in. Di nav ciwanên kurd ên ku tenê ha- 
tine vir, alkol û pêwendiyên cinsî pirs- 
girêkên herî mezin in, bi taybetî jî 
ciwanên ji Başûrê Kurdistanê. Li Kur- 
distanê kontrolek civakî heye. Dema 
ew ji wir derdikevin û tên vir, dikevin 

"Pirsgirêkên ciwanên kurd ên herî mezin 
alkol û seks e" 


nava anonymtiyê û kesek nabêje ev 
lawê fîlan kes e an jî xwarziyê bêvan 
kes e. Ev babet li vir bi awayekî din xwe 
didin der, ji ber ku kesek wan li vir 
kontrol nake û di nêrina wan de jinên 
ku ne ji Rojhilata Navîn in, ji xwe ne 
xwedî namûs in. 

Li cem malbatên din wiha ye: zarok 
hîs dikin ku ew li malê nayên fahm 
kirin. Belkî bav di aliyê siyasî de çalak 
bû û ji ber wê yekê hat Almanyayê û 
niha vê heviyê ji zarokên xwe jî dike. Ji 
zarokan tê xwestin ku ew bi heman 
awayî hîs bikin û tevbigerin lê ev nabe, 
ji ber ku ew li vir bi rastiyeke din rû bi 
rû ne û pirsgirêkan wan ên din in. Ev jî 
dibe sedem ku zarok wiha hîs dikin ku 
ne dê û bavên wan, ne jî alman wan 
fahm dikin û ciwan li derve bi ciwanên 
din ên biyanî ku bi heman awayî hîs 
dikin, dighijin hev û komên xwe ava 
dikin. 

Hûn daxwaza perwerdeyek baştir ji 

bo zarokên kok biyanî dikin. Ya me- 

zinên biyanî wê çawa be? 

Li Almanyayê ev pirsgirêka me heye 
ku kesên li welatên din xwendine, dîp- 
loma wan nayê qebûl kirin. Yanî kesekî 
bizîşk ji Başûrê Kurdistanê tê vê derê û 
li vir nikare wekî berdestî jî bixebite. Ev 
siyaseteke ku mirovan li derve dihele. 
Her demê proje tên li dar xistin û kesên 
kok biyanî derfeta dîtina pîşe peyda 
dikin. Li Almanyayê pirsgirêka me 
wiha heye ku di dibistanên hauptsc- 
hule de rêjeya zarokên ne alman di 
navbera ji sedi 50-60 de ye û ev nabe. 
Wateya vê yeke ewe ku tiştekî di vê sîs- 
temê de şaş e. Sîstema parvekirina 
xwendekaran li ser dibistanan şaş e û 


divê ev biguhere. 

Eger em rewşa întegrasyonê li Al - 
manya û li welatên din bînin berhev, 
em dibînin ku Almanya gelekî qels e. 
Nêrîna we çiye? 

Hinek tişt hene ku Almanya ji Inglîs- 
tanê baştir dike û hinek tişt hene ku 
Swêd ji Almanyayê baştir dike. Ji ber 
wê yekê zor ku mirov beje Almanya di 
wir de qels e û Swêd baştir e. Divê 
mirov li ser hûragahiyan raweste. Lê 
tiştê kû Swêdê bi dest xistiye ewe ku 
sîstema wan a perwerdeyê ji ya Al- 
manyayê baştir e, herwiha perwerdeya 


bi zimanê dayîkê li welatên Skandî- 
navya ji ya li Almanyayê gelekî baştir e. 
Divê mirov bikaribe bêje ku civakek 
me ya rengareng heye û vê yekê qebûl 
bike, ne ku bike mijara nîqaşê. Wê 
demê Almanya wê di asta zanistî de ji 
Swêdê gelekî baştir be. 


Bi çi awayî neheqî li malbat û ciwa - 
nên kok biyanî tê kirin? 

Perwerde, dibistan û dîplomayên ku 
li derveyî Almanyayê hatine bidestxis- 
tin, li vir nayên qebûl kirin. Ev neheqi- 
yek mezin e. Wekî din ew yek ku 
qanûna biyaniyan ji bo wan zarokên ku 
li vir ji dayîk bûne tê bikaranîn û ne 
xwedî mafê hemwelatiyê ne. 

Têkiliya we bi rêxistinên siyasî yên 
kurdan re hene? 

Ez hemû grûb û komelên kurdan û 
kesên di wan koman de nas dikim û ew 
ne hindik in. 


Ji bilî endametiya we ya partiyek si - 
yasî, pirsgirêka kurd we eleqedar 
dike? 

Wek jineke kurd bêguman ev babet 
hertim heye. Lê pirs ew e ku çend 
caran, çiqas întensîv û çiqas çalak. Ev jî 
diguhere. 



Pedagog Gulseren Demirel pirsên Rûdawê dibersivîne (Wêne: Rûdaw) 



Köln (Rûdaw) - Komkujiya Dêr- 
simê (1937-1938) û qirkirinên li dijî 
Elewiyan wê roja 19ê mijdarê li Parla- 
mena Ewrûpayê di konferansekî de 
werin nîqaşkirin. Di derbarê koferansê 
de nivîskar Mehmet Bayrak ragihand 
ku ji demeke zû ve wan li gelek bajarên 
Almanyayê dest bi bi rêze konferansan 
kirine. Bayrak bibirxist ku sala borî jî 
wan di avahiya Parlamena Ewrûpayê 
de li ser Dêrsimê û Elewîtiyê konferan- 
sek li dar xistine û wê îsal dîsa li heman 
cihê wê konferansa bi navê “Dêrsim 
1937-38, Elewî- Bûyerên Pêkhatî û 
Rolê Dewletê” lidarxin. Konferans ji 
aliyê Grûba Çep a Parlamena Ewrû- 
payê tê lidarxistin. Di amadekariyê de 
herwiha Federasyona Elewiyan a De- 
mokratîk û Komeleya Dêrsimê ji nû ve 
Avakirin jî hene. 

Sala borî li Parlamena Ewrûpayê bi 
navê Konferansa Jenosida Dêrsimê ha- 
tibû lidarxistin û di navbera Tirkiye û 
YE de bûbû sedemê krîza dîpolomatîk. 
Nûnerên Tirkiyeyê ji bo ku konferans 
neyê lidarxistin serî li Berdevkê YE 
Fransayê xistibûn lê tu encam negirti- 
bûn. 

Yek ji amadekar û axaftvanê konfe- 
ransê dîroknas Mehmet Bayrak ji Rû- 
dawê re ragehand ku ew dixwazin 
hemû qirkirinên li dijî Elewiyan li 
qadên navnetewî bînin rojevê û ronî 
bikin: “Di sala 1920’an de li Koçgiri, di 


Bi deh hezaran Elewî roja 8’êmijdarê li Stenbolê ji bo mafên xwe mesiyan 


salên 1937/38 an de li Dêrsimê, di sala 
1978 an de li Mereşê, 1980 an de li Ço- 
rumê, 1993an de li Sêwazê, 1995’an de 
li Stenbolê taxa Gazi û Umraniye ji 
aliyê hêzên dewletê ve li dijî Elewiyan 
qirkirinên mezin hatine lidarxistin û 
heta îro jî ev qirkirin nehatine pejiran- 
din.” 

Bayrak bibîrxist ku wî heta niha li 


Berlin, Munchen û Bon- nê di derbarê 
elewîti, qirkirina Dêrsimê û pirsgîrêka 
elewiyan li Tirkiyê semîneran daye. 
Bayrak got ku ew ji bilî Parlamena Ew- 
rûpayê di heman çarçovê de wê bi pişt- 
giriya Civaka Dêrsimê û Entîtûya Kurd 
a Parisê di 14-15 mijdarê de li Berlinê 
û di 27’ê mijdarê de jî li Parisê semîne- 
ran li dar bixe. 


(Wêne: Rûdaw) 

Ji aliyê din amadekarên konferansê 
Federasyona Elewiyan a Demokratîk û 
Komeleya Dêrsimê ji nû ve Avakirin 
daxuyaniyeke çapemeniyê belavkirin û 
tê de gazinc û daxwaziyên xwe wiha 
rêz dikin: Cihê îbadeta Elewiyan (cem- 
xane) hîn jî ne xwediyê statuyekî yasayî 
ne. Li dibistana perwerdeya olî ya mec- 
bûrî dom dike. 


Dewlet ligel ku laike jî Wezareta 
Karên Diyanetê heye û ev wezaret tenê 
ji Musulmanan re û Sunniyan re xiz- 
metê dike. 

Dergahên Haci Bektaş Veli û yên din 
hin jî ne di destê Elewiyan de ne. 

Li gundê Elewiyan hîn jî mizgeft tên 
avakirin. 

Li dijî Elewîyan politikayên asimilas- 
yonê dom dikin. 

Otêla Madimakê ku di sala 1993’an 
de tê de 33 rewşenbîr û hunermend 
hatin kuştin, divê bibe muzexane. 

Mafên Elewîyan divê têkevin nava 
destûrê. 

Berpirsên qirkirinên Mereş, Çorum, 
Malatya, Sêwas û Gazi diyar e ku nû- 
nerên dewletê ne, lê li dijî wan hîn ti 
biryar nehatine stendin û ew nehatine 
girtin. 

Li ser çemê Munzurê ku ji bo Elewi- 
yan gelek girîng e, baraj tên avakirin. 

Wê nûnerên rêxistinên Elewîyan, 
çend Parlamenterên Parlamena Ew- 
rûpa, akademisyen, rojnamevan, dî- 
roknas û nivîskar tevlî konferansê 
bibin. Kesên ku navên wan diyar in: 
Oral Çalişlar, Derya Sazak, Dogu Ergil, 
Faik Bulut, Erdogan Aydin, Ufuk Uras, 
Şerafettin Halis, Kemal Bûlbûl, Aysel 
Tugluk, Mehmet Bayrak, Yeter Gulte- 
kin, Sema Kaygusuz, şahîdên komku- 
jiya Dêrsimê û qirkirinên Elewiyan ên 
din. 

Dr. Kemal Sido: 


Yekem car navê kurd li Almanya GfbV belav kir 


Nasredîn Akyol 


Kassel (Rûdaw) - Roja 14 û 15e mij- 
darê civîna salane ya Komela Gelên di 
bin Tehdîdê de/ Gesellschaft fur bed- 
rohte Völker (GfbV) li bajarê Almanya 
Göttingenê tê li dar xistin. Di civînê de 
wê endamên komelê ji Almanya û ji 
derveyî Almanyayê û herwiha rêxisti- 
nên GfbV yên Awustûrya, Italya, 
Bosna û Lûksembûrgê jî amade bibin. 
GfbV ku xwedan bi hezaran endam û 
dilxwaz e, wê di roja yekê ya civînê de 
xelata komelê ya mafê mirovan bi navê 
“Xelata Victor Gollancz" bo cara pêncê 
peşkeşî xelatgiran bike. Xelata îsal wê 
ji bo rêxistina mafên mirovan ya rûsî 
“MemoriaT û rêxistina brazîlî ya paras- 
tina çermsoran CIMI bê dayîn. Ev xelat 
di 2003an de peşkeşî Komela Jinên 
Barzan hatibû kirin. Roja yekşemê jî 
wê komên xebatê bahsa herêmên xwe 
bikin di nav wan de wê koma xebatê ya 
Rojhilata Navîn bi serokatiya Dr. 
Kemal Sido li ser rewşa Êzdiyan, ya Ba- 
kurê Kurdistanê û ya Xirîstiyaniyan 
agahiyan bide. Di derbarê komela 
GfbV, xebat û hewlên komelê ji bo dos- 
taniya parêzgeha Almanya Hessen û 
herêmek Tirkiyeyê Kemal Sido pirsên 
me bersivandin. 

Giringiya vê saziyê ji bo parastina 

mafê mirovan di nav saziyên din yên 


Serokê koma xebatêya Rojhilata Navîn Dr. Kemal Sido 


(Wêne: Rûdaw) 


mafên mirovan li Almanyayê çi ye? 

GfbV yek ji mezintirîn komelên 
mafên mirovan li welatên almanî axêf 
e. Li Almanya, Awustûrya û Swîsre 
GfbV mezintirîn rêxistina mafên miro- 
van e. GfbV herwiha şêwirmendiyê 
dike, di wan de ji bo Netewên Yekgirtî 
û Parlamena Ewrûpayê. Cudabûna 
GfbV ji Amnesty International (AI) 
ewe ku em bêtir giringiyê didin binpê- 


kirina mafên gel û olên biçûk. AI bêtir 
ji bo tekakesan, şeqsan, em bêtir ji bo 
gel û olên bindest kar dikin. Em wekî 
din karê lobiyê ji bo gelên bindest 
dikin. 

Damezrênerê vê rexistinê Tilman 
Ziilch êdî 70 salî ye. Gfb Vçiqasî hê jî 
înspîrasyona xwe ji damêzrênerê xwe 
digre? 

Zûlch êdî serpereştiyê dike, rêxistin 


Texmîn bûye hêviya xizanan 

"Ezê rojekî dewlemend bibim" 


Dortmund (Rûdaw) - Li welatekî 
rewşa aboriyê çiqas xirab be, rêjaya bê- 
karan jî ewqas bilind dibe. Hejmara 
bêkaran çiqas bilin bibe, gel bi armanca 
pere qezenckirinê ewqas berê xwe 
dide riyên neyasayî. Mînak qumar, dizî 
û hwd. Sportwetten, ango texmînên 
pêşbirkên sporê jî yek ji wan rêyan e. Li 
Almanya li gor texmînan 3 hezar buro- 
yên texmînên pêşbirkan (Sportwetten) 
hene. Salane 1,5 milyar Euro pere di 
van buroyan da digere. Ji van buroyan 
gelek di yasayê de qedexekirî û girtî ne, 
lê dîsa jî deriyên wan vekirî ne û wek 
berê karê xwe didomînin. Kesên ku li 
van buroyan bi armanca pere qezenc- 
kirinê dilîzin û pereyên xwe jî winda 
dikin hemû bêkar in. Di nava van 
kesan de gelek kurd jî hene. 

Kesên ku ji Rûdawê re axifî 
dikin ku wê rojekî dewlemend bibin. 
Ew kes herçiqas dibînin û dizanin ku 
pereyên ji berîka wan derdikeve ti cara 
venagere û ne kesên wek wan lê xwe- 
diyê firmeyan, serokê tîman û menajê- 
rên sporê bi van lîstikan dewlemend 
dibin, ew jî feqîr û belengaz dibin, lê 
dîsa jî nikarin dev jê berdin. “Ez zanim 
ku kapîtalizm ji min zîrektir e û ev yek 
ji wan lîstikên kapîtalizmê ye, lê ez dîsa 
jî dilîzim. Pê ve hatim girêdan.” Ev go- 
tinên Kazimê Erziromî ne, ku her roj 
nêzikê 12-13 saetên xwe li buroya 
Schickl ê derbas dike. Jiyana wî li gor 
gotinên wî serûbin bûye, mejîyê wî 
hertim bi hejmaran tije ye û di nav 
stresê tevdigere. 

Hamid M., kurdekî ji Meletî ye û 16 
sal in ku li Almanya dijî. Ew bi armanca 
xwendina zanîngehê hatiye Frank- 
furtê, lê nexwendiye û di gelek karan 
de xebitiye. Lê îro di berika wî de pe- 


Cemal B. hêviya xwe diparêze ku rojeke wê ji lîstikên şansêgelekpere qezenc bike (Wêne:Rûdaw) 


reyê debara jiyana wî tune. “Ji karê çap- 
xaneyê bigrin, heta karê fabrîqeya ma- 
kineyên ku giha diçînin û heta karê 
donerê, ez di gelek karan de xebitîme 
û min gelek pere qezenc kirin. Lê pe- 
reyê ku diket destê min, min di lîstikên 
şansê de winda kir. Lê ez dev jê berna- 
dim.” Hamidê ku niha li Duisburgê dijî 
li benda wê rojê ye ku jê re bi deh he- 
zaran pere ji Sportwettenê derkeve û 
ew bi xwe cihekî wiha veke bibe xwedî 
kar. “Ez her heftê bi dehan caran lot- 
toyê jî dilîzim, hemû beşên sporê dina- 
sim û dilîzim. Carna şansa min vedibe 
û çend sed Euro qezenc dikim. Lê 
dema ku ez perekî mezin bidestbixim 
dixwazim buroyekî li ser navê xwe 
vekim.” 


Ew 14 sal in ku bi lottoyê û Sport- 
wettenê dilîze gelek xeyalên wî hene. 
Lê heta niha li gor texmînên wî 30 
hezar Euro zêdetir pere winda kiriye. 

Şemsettin Bakir xwe wek xwediyê 
şansekî bilind bi nav dike. Kurdekî ji 
Anatoliya Navîn e. Bi riya zewacê 11 
sal berê hatiye Almanyayê. Tenê sê 
salên pêşî li Bochumê kar kiriye: Wî ji 
kar derdixin, ji ber ku almaniya wî kêm 
e, nikare li cem firmayên alman kar bi- 
bîne û berê xwe dide qumarê. Roja 
yekem û cara yekem bi perekî hindik 
pereyên mezin bi dest xistine. “Di sala 
2003 an de cara yekem bi rêya hevalekî 
xwe, bi yek Euro min lîst. Min xwest ez 
şansê xwe biceribînim. Di kaxizekî de 
min 16 maçên fûtbolê hilbijart û hemû 


xwedî strûktûrê serbixwe ye. Li na- 
venda komelê li Göttingenê nêzîkî 15 
kes û li Berlîn ê ji 3-4 kes kar dikin. Li 
gelek bajaran jî grûbên me yên herêmî 
hene, bi serê xwe kar tê kirin û gelek 
beşên wê hene. Bo nimûne ez serokê 
beşa Rojhilata Navîn im. 

Gigingiya vê komelê ji bo parastina 
mafên kurdan, hem li Almanyayê û 
hem jî li herêmên ku lê dijîn, çiye? 
GfbV ew rêxistin bû ku cara ewil 
navê kurd û Kurdistanê li Almanyayê 
belav kir. Ev nêzîkî 40 sale ku em pişt- 
giriya mafên kurdan dikin, bi taybetî li 
Başûrê Kurdistanê, bo mînak di bûye- 
rên Helebçe û Enfal de. îsal jî giraniya 
me li ser Bakurê Kurdistanê ye. Em 
dixwazin piştgiriya proseya aştiyê 
bikin ku tirk nûnerên kurdan nas bikin, 
wan qebûl bikin û ev proseya ku bi şê- 
weyekî nerm dest pê kiriye heta da- 
wiyê biçe û kurd bighin mafê xwe. 

Tê bahskirin ku parêzgeha Almanya 
Hessen dixwaze bi herêmek Tirkiyeyê 
re bibe dost. We jî di daxuyaniyek 
xwe de daxwaz ji hikûmeta Hessenê 
kir ku bi Amedê re bibin dost. Hêviya 
we ji wê yeke çiye, eger herêmek kur- 
dan bê bijartin? 

Ev hewldana me ya dawî ye ji bo 
kurdan û hîna berdewam e. Emê di 
rojên nêzîk de di serokwezîrê parêz- 
geha Hessen ê Roland Koch û bi we- 
zîrê dadê Uwe Hahn re rûnin. Me ji 
hemû endamên parlamena Hessen ê 
re nivîsandiye ku em dixwazin ku 
Amed bibe herêma dost ya parêzgeha 
Hessen. Û ku ew yek bibe nîşana wê jî 


derketin û min 11 hezar û heft 
Euro qezenc kir.” Lê ew bi viya têr 
nebûye, dîsa lîstiye û pereyên mezin 
danîne ser: “Min ew pereyên ku qe- 
zenc kiribû hemû qedand, hezar caran 
lîstim lê tişteke neket destê min.” 

Ew niha tu karî nake; 
mehê 340 Euro alîka- 
riya sosyalê werdigre. Ji 
jina xwe û du zarokên 
xwe cihê bûye: “Ez heftê 
carekî diçim zarokên xwe 
dibînim, carna di berîka min 
de pere tune ku ji wan re şeki- 
rekî bikirim. Lê ez bawer dikim wê ev 
rojan derbas bibin.” 

Gursel B. ji bawer dike ku wê van 
rojên bê şans derbas bibin û rojekî bê 
ew bibe mirovekî dewlemend. Ew niha 
ne tenê bi lîstikên fûtbolê ve mijûl e: 
“Ez hemû beşên sporê dişopînim. Baz- 
dana hespan, bazdana kûçikan, basket- 
bol, goga destan, tenîs, hokeya cemedê, 
bandy û baseball jî dilîzim. Dema ku 
sebra min tune be û ez naxwazim 90 
deqîqe li benda encama fûtbolê biseki- 
nim, diçim ber ekranên bazdana hesp 
û kûçikan. Ev lîstik bi piranî li Brîtan- 
yayê tên lidarxistin. Di nava 1-2 deqe- 
yan de an pere qezenc dikim, an jî 
adrenalîn bi min re çêdibe, ew jî ne 
xirab e. Bê heyecanê jiyan bê wate ye.” 

Cemal B., li Enqerê zanîngeh xwen- 
diye, lê ji ber pirsgirêkên polîtik neqe- 
dandiye û berê xwe daye Almanya, li 
vir demekî rojnamegerî kiriye, paşê di 
karên rojane de wek inşaat, pizza û do- 
nerê de xebitiye. “Ezê bibûma walî an 
qaymeqam, lê niha di donerê de dixe- 
bitim. Ji ewrên asîmanan daketim ku 
derê? Ez tenê bi rêyekî dikarim dîsa ji- 
yana xwe sererast bikim. Bi pereyekî 
mezin... Ew jî mixabin bi xebatê ne 
mimkûn e. Trenda îro karê kedê nîne, 
şansa vekirî yê.” 

Ew ti caran nafikire ku dev jê berde. 
Lîstika şansê bûye wek armanca jiyana 


ku Almanya jî piştgiriya wê proseya aş- 
tiyê ku dest pê kiriye, dike.Wekî din ku 
strûktûrê otonomî û federaliyê hêdî 
hêdî li Tirkiyeyê jî xurt bibin û dewleta 
tirk ji federalizmê netirse û mînak ji Al- 
manyayê bigre û herêmên kurdan jî kar 
û barê xwe bi xwe rêve bibin. 
îhtimal an jî îşaretên wêyekê hene ku 
herêma ku wê bê bijartin, herêmek 
kurdan be? 

Wê gelekî zehmet be, ji ber ku lobiya 
Tirkiye li Almanyayê gelekî xurt e. 
Wekî din jî lobiya tirk li Almanya li paş 
hikûmeta Tirkiyeyê maye. Yanî hîn 
caran hikûmeta Tirkiyeyê di pêşniya- 
rên xwe de pêşketî ye, lê lobiya tirk li 
Almanyayê hîn jî reaksyoner e. Lê dîsa 
divê em xebatê bikin ku em bighijin vê 
armancê. Eger nebû jî, emê ji bo wê 
yekê bixebitin ku herêmek din ya Al- 
manyayê bikin dostê Amedê. 

Wek rêxistnek mafê mirovan, hûn di 
vê dema dawî de rewşa mafê miro - 
van li Kurdistanê çawa dinirxînin? 
Li Başûrê Kurdistanê tiştê ji bo me 
herî giring rewşa gel û olên biçûk e, 
yanî ya asûrî, suryanî, kildanî, tirko- 
man û kurdên Êzîdî. Dema zordestî li 
wan neyê kirin, ev ya herî giring e, tiş- 
tên din ji me re ne giring in. Li Bakur jî 
divê em piştgiriya proseya aştiyê bikin. 
Dive dewleta tirk bi DTP’ê re rûne, 
wek nûnerê kurdan. 

Têbînî: Tilman Zulch di îlonê de 
ket 70 saliya xwe, Rûdaw temenekî 
dirêj ji dostê gelên bindest Tilman 
Zulch re dixwaze. 


wî. Li gel temenên wî gihaye 
40 salî, hê nezewiciye û nafikire ku bi- 
zewice jî. “Heta ku ez ew pereyê ku 
min winda kirine bi dest nexim û pe- 
reyekî mezin jî lê zêde nekim, dev jê 
bernadim. Ez zanim ku bi min re tîryak 
çêkiriye lê wek din ti imkanê min tu- 
neye.” 

Li bajarê Dortmundê bi navên wek 
Schickle, Efroni, bwin, World of Sport, 
Wetten Olympia 32 buroyên Sport- 
wettenê hene. Li Bochumê û Essenê ev 
buro hatine qedexekirin. Her bajarek li 
gor xwe biryaran datîne. Hin buro bi 
biryara dadgehê tên girtîn lê çend roj 
şûn de di heman cihê de bi navekî din 
yeka din vedibe. Di rojên ku lîstikên 
fûtbolê hene, ev buro tije dibin û bi 
sedan kes bi hêviya pere qezenckirinê 
pereyên xwe winda dikin. Xebatkarê 
World Sporê ku nexwest navê wî bê di- 
yarkirin, got ku li gel ew sê sal in li wir 
dixebite, heta niha ti car nelîstiye. “Ji 
ber ku ev lîstik ne bi şans ve girêdayî 
ne, di nava lîstikê de lîstik heye. Ev buro 
ku hezar Euro winda bike, deh hezar 
qezenc dike. Inter Mailand, Real Mad- 
rid, Chelsea û gelek tîmên navdar 
kengê bixwazin maçê distînin, kengê 
bixwazin têk diçin. Ew her diçin dew- 
lemend dibin, kesên ku li ser navê wan 
şansa xwe diceribînin jî her ku diçe be- 
langaz dibin.” 















EWRÛPA 


Hejmar 19 | Sêşem | 10. Mijdar 2009 


Rûdaw 


Nivîskarê me Helîm Yûsif(duyem) li Venedîkê bi nivîskarên baskî re 

"Rewşa ku niha kurd tê de ne, 
me li paş xwe hiştiye" 


(Wêne: Rûdaw) 


Helîm Yûsiv 

Rûdaw (Venezia) - Li Biennale ya 
Venedîk a Italyayê, li planeta Kurdis- 
tanê, ji bo axaftina li ser ziman, sînor û 
nasnameyê nivîskar ji Italya, Irlanda, 
Kurdistan, Meksîk û welatê Baskê ha- 
tibûn cem hev. Li ser rewşa welatê 
Baskê û rewşa zimanê baskî li herdu 
heremên wan yên otonom yên di bin 
desthilatdariya Spanya û Fransayê de, 
serokê Yekîtiya Nivîskarên Baskî Fito 
Rodriguez ji Rûdawê re axifî: 

Hûn dikarin bahsa rêxistina xwe ya 
niviskaran û rewşa zimanê baskî 
bikin? 

Rêxistina me ji 350 nivîskaran pêk 


tê. Hemû endamên me bi zimanê baskî 
dinîvisînin. Ji 1978 an de, piştî ketina 
diktatoriya Franko, zimanê baskî ser- 
best e. Heft zaravên me hene, lê hewl- 
danên standartkirina ziman li cem me 
ji salên şêstî de dest pê kirine. Heta lî- 
seyê mirov dikarîbû bi baskî meterya- 
lên xwendinê bi dest bixîne, lê valahiya 
ku hebû bi spanî dihat dagirtin. Rewşa 
ku niha kurd tê de ne, me li paş xwe 
hiştiye. Pisporên me yên ziman roleke 
mezin di vê pêvajoyê de lîstin. Ji bilî 
rola akademiya zimanê baskî ku ji de- 
meke dirêj de hebû. Di dema diktato- 
riya Franko de gelek ji rewşenbîrên 
baskî ji Spanya ber bi Fransayê ve dir- 
eviyan, ji ber ku demokratî li wir hebû. 


Vê dawiyê piştî diktatorî nema û zi- 
manê me legal bû, îmkana pêşxistina 
zimên jî zêde bû. 

Lê tevî wê jîgelek ji nivîskarên we hîn 

jî bi spanî dinîvisînin? 

Ew hilbijartinek e. Nivîsandina bi 
kîjan zimanî ji bo min biryarelce take- 
kesane ye ku girêdayî têgihiştina mirov 
e. Rast e, nivîskarên ku bi baskî dinîvi- 
sînin, nikarin berhemên xwe baş bifro- 
şin û berfireh belav bikin, ji ber ku 
gelek ji baskiyan asîmîle bûne û derdo- 
rên baskî dixwînin bi gelekî ji yê spanî 
tengtirin. Her kes ji me dikare bi spanî 
jî bixwîne û binîvisîne, lê dema mirov 
beramberiyekê çê bike, kêm kes bi 
baskî dixwînin û dinîvisînin. Lê kalîte 


û çawatiya wêjeya baskî bilinde. 

Gelo ew edebiyata ku nivîskarên 
baskî bi spanî dinîvisînin, li gor te, 
edebiyateke baskî ye? 

Na. Ji ber ku ew edebiyat bi zimanê 
spanî hatiye nivîsandin. Ziman nasna- 
meya wêjeyê destnîşan dike. Di zi- 
manê me de, dema tu li netewa yekî ji 
me bipirsî, wê bersiv ev be; ez baskîa- 
xêfim. Di zimanên din de, tu dikarî bi- 
bêjî ez baskî me, lê di zimanê me de 
peyva ez baskî me tune ye. Mirov tenê 
dikare bibêje, ez baskîaxêfim. Anku 
axaftina bi zimanê baskî, nasnameya 
baskiyan destnîşan dike. Ji aliyê din de 
jî heta niha çewisandinên li ser zimanê 
me, bi awayekî ji awayan, her berde- 
wam in. Berî demekê Hikûmeta Span- 
yayê, bi behaneya piştgiriya terorê, 
rojnameya me ya rojane “Egunkaria', ji 
ber ku pir serkeftî bû, ew girtin. Dîrek- 
torê rojnamê û gelek kesên din îşkence 
kirin. Heta niha dozên li dijî wan dime- 
şin. 

Te di axaftina xwe de jî bahsa masiyê 
mezin ku dixwaze yê biçûk bixwe ki - 
ribû, mebesta te jê rewşa zimanê we 
bûgelo? 

Ev rojname mînakeke berbiçav e. 
Tev ku li perçeyê welatê me yê Span- 
yayê derdiket, digihişt perçeyê li Fran- 
sayê jî. Piştî ku girtin, yekser rojname- 
yeke din kete dewrê û niha karê derxis- 
tina rojnameyeke din jî dibe. Zimanek 
winda nabe, hetanî hemû kesên ku bi 
wî zimanî biaxifin nemirin. Heta kesek 
be jî ku bi wî zimanî diaxife li jiyanê be, 
wê ew ziman jî hebe. Hikûmet dix- 
waze zimanê me paşguh bixe û bavêje 
quncikên mirî û di bin tariyê de bihêle. 
Li derve tu dikarî bi baskî biaxif î, ji hêla 
teorî ve ew maf heye, lê di piratîkê de 
ew maf pêk nayê. Wek mînak, herdem 
karmendên ku ziman nizanin tînin ser 
kar, da ku xelkên me ji neçarî bi spanî 
biaxifin. Baskî ne qedexe ye, lê divê tu 
spanî hîn bibî, destûr wilo dibêje. 
Hemû baskî bi du zimanan dizanin, lê 


li aliyê din pir kêm kes bi zimanê me 
dizanin. Gelek caran zanebûna zimanê 
zikmakî weke nîşaneke ji nîşanên têki- 
liya bi terorê re tê nirxandin. 

Hûn rêxistineke nivîskaran e ku ka - 
rekîfermî dikin. Gelo hikûmet alîka - 
riya we nake? 

Di bazara wêjeyê de sûk biryarê 
dide. Hikûmet, dewlet bi her awayî alî- 
kariya nivîskarên baskî, yên ku bi spanî 
dinivîsînin, dike. Hemû derfetan li ber 
wan vedikin. Hikûmeta otonom alîka- 
riyê dike, bi taybetî piştgiriya weşanxa- 
neyên ku bi zimanê baskî weşanê 
dikin, dike. Lê dîsa jî hejmara firotina 
pirtûkê bandorê li mijara alîkariyê jî 
dike. Pirtûkên ku bi spanî têne nivîsan- 
din xwedî derfetên mezin yên belavki- 
rin û firotinê ne. Berevajî wê, pirtûkên 
bi baskî ne xwedî bazareke berfireh in. 
Dijwariyên birêvebirina yekîtiyêni - 
vîskarên miletekî wek baskî bê dew - 
leteke serbixwe bi çi awayî negelo? 
Di qada wêjevaniyê de her nivîska- 
rek, her kesek ji xwe re dixebite, nexa- 
sim ku wêjevanî di bingeha xwe de 
karekî ferdî ye. Dijwariya herî mezin 
ew e ku mirov karibe van mirovên wisa 
bi xwe ve mijûl û ji hevdu dûr bîne 
cem hev. Ji bo parastin û piştgiriya zi- 
manekî di bin gefan de, pêdivî bi karekî 
bi hevre heye. Mafparêzî jî weha. Di vê 
çarçovê de hetanî bi rola parêzeran gi- 
ringe. Parêzer bi xwe jî alîkariya me 
dikin û têkiliyên me û weşanxaneyan 
bi rêve dibin. Em yek ji erkên xwe, 
weku nivîskar, dibînin ku divê em di 
hezkirina zarokan ji wêjeyê re em 
xwedî roleke sereke bin. Endamên rê- 
xistina me ya nivîskaran vê yekê dikin 
û ji bo wê diçin dibistanan. Wisa jî ava- 
kirina têkiliyên bi nivîskarên miletên 
din re. Ji hêla weşandina pirtûkên xwe 
de, ez razî me û min bi gelek weşanxa- 
neyan re kar kiriye. Lê weşanxane kêm 
difroşin. Ji her pirtûkekî hezar hetanî 
hezar û pêncsedî tê firotan. 


Karadzic ji ber kuştina 8 hezar 
kesan li pêş dadgehê ye 


Köln (Rûdaw) - Ew wekî berpirs- 
yarê yek ji çavsortirîn komkujiyên li 
Ewrûpayê piştî şerê 2êm yê cîhanê tê 
dîtin: Radovan Karadzic ê ku ji ber 
qetilkirina bêtirî 8 hezar mirovên 
sivîl tê darizandin, tevlî niyeta xwe ku 
dozê boykot bike, rojê sêşema 3ê mij- 
darê derket pêşberî Dadgeha Tawa- 
nên Şer li Den Haag ê û dadgeh bi 
binpêkirina mafên xwe tewanbar kir. 

Bêtirî hefteyekê piştî destpêkirina 
doza li dijî wî lcu ji ber sûcdarkirina bi 
komkujiyê, tawanên şer û tawanên li 
dijî mirovahiyê hatibû destpêkirin, 
yekem car tewanbarê dozê Radovan 
Karadzic derket pêşberî Dadgeha 
Netewên Yekgirtî ya Tawanên Şer li 
Den Haagê. Seroke berê yê sirbên 
Bosniyayê Karadzic dadwer bi binpê- 
kirina “mafên xwe yên bingehîn" te- 
wanbar kir, dema ku dadgehê bêyî wî 
dest bi dozê kir. Destpêkê Karadzic bi 
niyet bû ku xwe bi xwe biparêze û bi 
vî awayî karê dadgehê bipaş bixe û 
boykot bike. Dadgehê Karadzic hiş- 
yar kiribû ku eger ew di rûniştinên 
dadgehê de amade nebe, dadgeh di- 
kare mafê wî yê xweparastinê bibire. 


Karadzic ji aliyê xwe ve gotibû ku 
dadgehê bi qasî ku pêwist bû dema 
xwe amade kirin û xwendina dosya- 
yên dozê nedan wî û ji ber wê yekê 
biryara boykot kirina dozê wer- 
girtibû. Di vê navberê de dadgehê pa- 
rêzerek ji bo parastina Karadzic dest- 
nîşan kir û ji bo xwe amade kirina 
parêzer doz heta l’ê adara 2010’an 
taloq kir. 

Karadzic ê 64 salî di şerê di nav- 
bera sirban û bosniyakên Musulman 
de serfermandarê hêza bosniyak- 
sirbî bû û paşê bû yekem serokê ko- 
mara bosniyak-sirbî Srpska ku niha 
beşek ji Bosniya û Herzegovîna ye. Di 
bin fermandariya wî de di navbera 
nîsana 1992 û kanûna 1995’an de 
hêzên sirban bajarê Sarayevo dagir 
kirin û di wê demê de bêtirî 10 hezar 
kesî jiyana xwe ji dest dan. Li dijî Ka- 
radzic di 1995’an de doz hatibû veki- 
rin. Karadzic ê ku ji ber tirsa girtinê 
demeke dirêj xwe veşart, di tîrmeha 
2008’an de li paytexta Sirbistanê, 
Belgradê hatibû girtin û radestî dad- 
gehê hatibû kirin û ev 14 mehe di gir- 
tîgehê de ye. Karadzic ji bo komku- 


Radovan Karadzic 

jiya Srebrenica ku di tîrmeha 1995’an 
de pêk hatibû û di encamê de der- 
dora 8000 mêr û lawên Musulman ji 
malê wan hatibûn dûrxistin û di ope- 
rasyonek bi rêk û pêk de hatibûn kuş- 
tin, berbipirsyar tê dîtin. Ji ber vê 
komkujiyê heta niha li generalê bos- 
niyak-sirbî Ratko Mladic jî tê gerîn. 
Eger Karadzic ji ber wan tawanan 
sûcdar bê dîtin, ew dikare li benda 
cezayê girtîgehê yê heta mirinê be. 


Bêtir kindergeld, kêmtir bac 


Köln (Rûdaw) - Hefteya borî 
partiyên CDU/CSU û FDP pey- 
mana hevbendiyê mohr kirin û hi- 
kûmeta nû ya Almanyayê 
damezrandin. Çend xalên ji pey- 
mana hevbendiyê ev in: Ji l’ê çileya 
2010’an ve wê pereyên zarokan ji bo 
zarokê yekê û duyem ji 164 Euro hil- 
kevê 184 Euro û ji bo zarokê sêyan jî 
ji 170 Euro hilkevê 190 Euro. Ji bo 
her zarokekî din wê ji 195 Euro hil- 
kevê 215 Euro. Di heman demê de 
wê dahata dêbavan a bêyî bac (Kin- 
derfreibetrag) ji 6024 Euro hilkeve 
7008 Euro. Ji bo kesên ku alîkariya 
dewletê (Hartz IV) distînin jî ji l’ê çi- 


laya 2010’an ve hinek tişt tên guher- 
tin. Ewê karibin bi pereyekî bêtir kar 
bikin, bêyî ku ew pere li maaşê wan 
bê hesabkirin: Salane ew dikarin li 
şûna 250 Euro bi 750 Euro kar bikin. 
Wekî ku hatiye pîlankirin, wê ji sala 
2013’an ve ji bo her zarokêkî di binî 
3 salan de ku li malê bê çavdêrîkîrin 
û neçê bexçeyê zarokan, 150 alîkarî 
ji bo dêbavê wan bê dayîn. 

Ji bo şirketan jî çendîn guhertin 
hene: Di çile de bernameyek dest pê 
dike û şîrketên ku ketina rewşekî 
aborî ya teng wê karibin ji çendîn 
noqteyan sûd werbigrin, yek ji wan 
kêmkirina baca şîrketan e. 

Serwîsa Cîhanê (Rûdaw) - 
Bi vîzyonên mezin û destkefti- 
nên biçûk 25’ê cotmehê civina 
Hevgirtina Netewên Başûr-Roj- 
hilatê Asyayê / Association of 
Southeast Asian Nations 
(ASEAN) li bajarên Taylandê 
Hua Hin bi dawî bû. Her deh 
welatên ASE AN û welatên hev- 
kar Çîn, Japonya, Hindistan, 
Koreya Başûr, Awustralya û Ze- 
landa Nû daxuyandin ku ar- 
manca wan damezrandina 
yekîtiyek wek Yekîtiya Ewrû- 
payê (YE) ye. 

Çîn, Japonya, Hindistan, Ko- 
reya Başûr û Awustralya di nava 
hemldanan de ne ku bandora 
xwe ya siyasî û aborî li başûr- 
rojhilatê Asyayê mezintir bikin 
û qeyrana aborî jî zorê dide we- 
latên Asyayê ku di hevrikiya cî- 
hanî de nêzîkî hevûdu bibin. Di 
civîna welatên ASEAN de çen- 
dîn pêşniyar ji bo damezran- 
dina mezintirîn herêma azad ya 
bazirganiyê hatin pêşkeşkirin. 
Eger vîzyonên welatên beşdar 
bibin rastî, di pêşerojek nêz de 
ew herêma bazirganiyê dikare 
nîvê niştecihê cîhanê û ji sêyan 


Asyaji dixwaze 
bibe'KE" 


tina aborî û civakî û xweragiriya 
siyasî ya herêmê di sala 1967’an 
de ji aliyê Tayland, Endoneziya, 
Malezya, Filîpîn û Sîngapûrê hat 
damezrandin. Piştre Brûney 
(1984), Viyetnam (1995), Myan- 
mar û Laos (1997) û Kambodja 
jî tevlî bûn. ASEAN kevintirîn û 
çalaktirîn hevgirtina siyasî ye li 
Asyayê û bi 585 milyon niştecih 
bazarek mezin e. 


Nûnerên ASEANdi 25’ê cotmehê de bi armanca xurtkirinapêwendiyan li Taylandê civiyan. ASEANa ku di 
niha bi 585 milyon niştecihan çalaktirîn hevgirtina siyasî ye. (Wêne: dp<a 


yekê danûstandina aborî ya cî- 
hanê bihewîne. Heta serokê Ja- 
panya yê nû Yukio Hatoyama 
got ku yekîtiyek bi vî rengî wê 
rêveberiya cîhanê jî bike. 

Serokê Awustralya Kevin 
Rudd vîzyonên hîn mezintir 
pêşkeşî beşdarên civînê kirin û 
“Yekîtiya Asya-Pasîfîk" pêşniyar 
kir. Di vê hevgirtinê de wê cihê 
DYA û welatên din yên herêmê 


jî hebe. Li paş van konseptan 
hewldana welatên herêmê heye 
ku bi anîna welatên mezin yên 
wekî DYA an jî Hindistanê ya 
nav hevgirtinan, bandora Çînê 
ku zû mezin dibe, l<êmtir bikin. 
Çîn ji aliyê xwe ve qet ne alîgirê 
wê yekê ye ku DYA’yê di nav 
van hevgirtinên pêşerojê li he- 
rêmê de cih bigrin û dixwaze ku 
herêmek azad ya bazirganiyê di 


navbera Çîn û welatên ASEAN 
de bê avakirin û bi krediyan 
hewl dide ku welatên herêmê 
bikşine aliyê xwe. Hindistan jî 
ku xwedî yek milyar niştecih e 
û aboriya wê jî zû pêş dikeve, li 
dijî hevkariya Çîn û welatên 
ASEAN e û dixwaze di nava 
hevgirtinek wiha de hesabên 
wê jî bên kirin û cih bidin wê jî. 

DYA’yê di civînê de ne amade 


bûn lê serokê 
Obama wê di nîvê 
darê de, bi minasebeta Forûma 
Aborî ya Asya-Pasîfîkê (Apec) 
ku wê li Sîngapûr bê li dar xis- 
tin, bi welatên andamên 
AŞEAN re bê cem hev. Obama 
wê hewl bide ku kembûna ban- 
dorawelatê xwe li herêmê ra- 
westîne. 

ASEAN bi armanca pêş xis- 


Kilê çavê jinan bû xezîneya 
Afxanîstanê ♦ ^ 



Gelek jin xwe bi cewerên Afxanistanê dixemilînin 


Amerîka li Kolombiya bicîh dibe 



800 lesker û 600 kesên sîvil ên Amerîkî wê li Kolombiyayê bicih bin 


Serwîsa Cîhanê (Rûdaw) - 
Ew li bilindahiya 5000 metre, li 
newalên Hîndûkûşê, ji binê 
çiyan tên derxistin. Ev 6 hezar û 
500 sal e ku li van herêman ce- 
werên bi biraq, lapis lazuliyên 
giranbiha, an jî bi navekî din 
“kevirin şin“ ji binê van çiyan 
tên derxistin. Rêya Iskenderê 
Mezin û Marco Polo yê cîhan- 
ger jî bi van çiyan ketibû û ew jî 
li çavkaniyên van keviran geri- 
yan, lê nedîtin. Kleopatra bi 
lapis lazuliyên hêrandî çavên 
xwe kil dikirin û wêne- çêkerên 
serdema ronesansê qumbetên 
derên cîhana Xrîstiyanî bi rengê 
şîn ji van keviran dixemilandin. 
Demeke dîrej cihên hilberîna 
van keviran wekî xezîneyekê 
dihat veşartin. 

Afxanistan a ku di dehsalên 
borî de tenê bi manşetên şer, 
kuştin, paşmayîtî û xizaniyê di 
rojevê de ye, xwediyê dîrok û 
xwezayeke dewlemend e. Yek ji 
wan dewlemendiyên vî welatê 
îro xizan, çavkaniyên wê yên ke- 
virên cewer in. Afxanistan ji zû 
ve ji bo xezîneyên xwe yê xwe- 
zayî û qalîteyê kevirên xwe yên 
cewer, ku li gelek deveran hîn jî 
wekî di serdema navîn de tên 
derxistin, tê nas kirin. Cewerên 
ji Afxanistanê di Taca Melîka In- 
glîstanê an jî di Tac Mahal a Hin- 
distanê de hatine bikaranîn û 
kevirên Afxanî li seranserê cî- 
hanê kevirên hezkirî ne. 

Lapis lazuli an jî “kevirên şîn“ 


cewerekî şîn û bi biraq e. Ev ce- 
werê giranbiha li gelek herêmên 
bakurê Afxanîstanê peyda dibe 
û ji binê çiyayên parêzgeha Ba- 
dakşan tê derxistin. Li Afxanis- 
tanê gelek cewerên wek 
zimrûd, yaqût an jî lapis lazuli 
tên derxistin. Ji bilî giringiya van 
keviran ji bo debara gelê he- 
rêmê, roleka van herêman a 
stratejîk jî heye. Dema hêzên 
Sovyeta berê Afxanistanê da- 
girkirin, bi cewerên ji çiyayên 
Hindûkûşê çek ji bo serhildêrên 
Afxanî dihatin kirîn. 

Ji ber nebûna pisporan, kevi- 
rên giranbiha nebirî ji bo Pakis- 
tanê an jî welatên din tên 
şandin û ji ber vê yekê piraniya 
qezanca ji van ceweran ji destê 
Afxaniyan derdikevê. Li gor 
texmînan ji sedî 95’ê wan cewe- 


ran bi rêya qaçaxçiya neçêkirî 
derbasî Pakîstanê tên kirin. Li 
Pakîstan û welatên din yên he- 
rêmê kevirên ji Afxanistanê tên 
birîn û ji bo xişir û alavên din 
yên bedewiyê tên bikaranîn û ji 
bo pereyekî mezin derbasî ba- 
zara cîhanê tên kirin. Wekî ku ji 
ber nebûna pisporan, kevirên 
Afxanîstanê ji welatên din re 
tên şandin, ji ber rewşa ewleka- 
riyê bazirganên navnetewî jî 
newêrin herin Afxanîstanê û ji 
ber herdu sedeman pereyekî 
mezin ji destê gelê Afxanîstanê 
diçe. Pisporên ceweran texmîn 
dikin ku salane bi derdora 300 
milyon Dolar kevirên cewer li 
Afxanîstanê tên hilberîn. Li gor 
Afxanîstanê ku ji sedî 90’ê hem- 
welatiyên wê nexwende ne, ev 
pereyekî gelekî mezin e. 


Serwîsa Cîhanê (Rûdaw) - 

Kolombiya piştî ku bi DYA’yê re 
peymanek leşkerî mohr kir, des- 
tûrê dide hêzên DYA’yê ku li 
heft bargehên leşkerî yên Ko- 
lombiya bi cih bibin. Peyman 
bû sedema nerazîbûnên ji hun- 
dir û derve û rikberiya leşkerî li 
Amerîkaya Latîn û Başûr jî gur- 
tir dike. 

Peymana ku wekî hewla Ko- 
lombiyayê ji bo azadbûna ji ba- 
zirganiya narkotîkê û 
“terorizmê“ tê destnîşan kirin, 
hefteya borî hat mohrkirin û di 
mehên borî de li Amerîkaya 
Başûr bûbu cihê nîqaşên tund. 
Serokê Kolombiyayê Alvaro 
Uribe ku nerazîbûnên dadwerî 
û parlamena welatê xwe pişt- 
guh xistin, bi vê peymanê des- 
turê dide Washingtonê ku 800 
leşker û 600 kesên sivîl di deh 
salên pêş de li sê baragehên 
hêzên hewayî, du yên bejayî û 
du yên deryayî bi cih bike. Se- 
natora lîberal Cecilia Löpez hi- 
kûmeta welatê xwe bi wê yekê 
tewanbar kir ku serweriya ne- 
tewî radestî DYA’yê kiriye. We- 
zîrê Derve yê Kolombiyayê 
Guillermo Fernandez de Soto 
peyman parast û got ku ew ber- 
dewama “hevkariya teknîkf ye 
ku neta niha hebû û ne li dijî 
welatên cîran e. Çavdêrên siyasî 
sedema bicihbûna DYA li bare- 
gehên Kolombiyayê di kontrol- 
kirina çavkaniyên neftê û gaza 
xwezayî ya Amerîkaya Başûr de 
dibînin. Wekî din îhtimala bika- 
ranîna baregehan ji bo operas- 
yonên leşkerî li dijî gerîlayên 


FARC’ê jî tê ziman. 

Tiştê ku di peymanê de dibe 
sedema nîqaşan ew e ku serokê 
Kolombiyayê Uribe hûragahi- 
yên peymanê pêşkeşî parla- 
manê nekiriye. Heta Daîreya 
Şêwirmendiya Netewî - bilind- 
tirîn saziya çavdêriye li Kolom- 
biyayê - jî peyman rexne kir û 
got ku “DYA’yê fermanan dide 
û Kolombiya jî karker e di vê 
hevkariyê“ de. 

Piştî mohrkirina peymanê 
gelek alî li bendê ne ku pêwen- 
diyen Kolombiya û cîranên wê 
jî xerab bibin. Polîtologa zanîn- 
geha paytextê Bogota Arlene 
Tickner pêşbîniya wê yekê dike 
ku pêwendiyên di navbera Ko- 
lombiya û cîranên wê hîn xe- 
rabtir bibin. Berî hemûyan 
Venezûela, Ekwador û Bolîvya 
vê peymanê ji xwe re xeter dibî- 
nîn û çekên nû dikirin. Ji ber vê 
yekê beriya çend mehan Vene- 


zûela û Rûsyayê peymanek leş- 
kerî mohr kiribûn û Venezûe- 
layê 92 panzer û çedîn sîstemên 
rokêtan kiribûn. Bi heman 
awayî serokê Brazîlyayê Luiz 
Inacio Lula da Silva daxuyand 
ku ew herêma Amazona di jêr 
metirsiyê de dibîne û çavdêrên 
siyasî guman dikin ku Brazîlya 
ji ber ewlekariya xwe ketiya nav 
hewldana pedyakirina çekên 
atomî. 

Belgeyek ku helwest û metir- 
siya welatên cîranê Kolombi- 
yayê piştrast dike, belgeyek 
Wezareta Derve ya DYA’yê ye. 
Di belgeya ku peşkeşî Kongresê 
hatiye kirin de hatiye gotin ku 
derfeta bikaranîna baregeha he- 
wayî ya Palanquero “derfeteke 
tekane“ ye ji bo li dar xistina 
operasyonan li “herêmeke krî- 
tik“ ku ewlekarî û xweragiriya 
wê hertim ji aliyê hikûmetên 
dij-DYA’yî di jêr metirsiyê de ye. 

Pêşbirka pêkenokanê zazakî 




Musabeqeya Fiqrayanê Kirmanckî (Zazakî) 

Amed (Rûdaw) - Keyepelê kir- 
manckî (kirdkî, zazakî, dimilkî) 
www.zazaki.net pêşbirkaya fiqrayan a 
bi xelate organîze keno. Seba fiqraya 
yewnine 250 TL, seba a dîyine 150 TL, 
seba a hîrêyine 100 TL, seba pêkenok 
anêçar û pancine zî her yewe rê 50 TL 
xelata madî û seba pêkenok anêşeş ra 
hetanî desine zî xelatê mansîyonî dîyî- 
yenê. 

Amancê pêşbirka 

Semedo ke kurdkî (kirmanckî, kur- 
manckî) qedexe bîya û perwerde pê 
nêbîyo, semedo ke şarê ma bîyo hedefê 
polîtîkayanê asîmîlasyonî, coka wendiş 
û nuştişê ziwanê xo ra bêpahr mendo. 
Ziwano ke pê nênusîyo, nêbo ziwanê 
wendiş û nuştişî, nêşêno bimano. Roje 
bi roje mîyanê cuya şarî ra wedarîyeno, 
vindî beno şino. Bi nê fikrî, ma wazenê 
bi tayê aktîvîteyan mîyanê şarê xo de 
kulturê wendiş û nuştişê kirmanckî 
(zazakî) aver biberin. Bi organîzeker- 


dişê na pêşbirka bineyke bo zî ma wa- 
zenê xizmetê nê amancî bikerin. Se- 
demo ke pêkenokî kilmek ê, asan 
nusîyenê û hema vajêne ke her mer- 
dim tewr tay fiqrayêk-di fiqrayan zano, 
şêno bi asanî çend fiqrayan binuso, 
coka ma sere de bi pêşbirkaya fiqrayan 
dest pêkenê. Pêşbirkaya fiqrayan ra 
pey, na rey, ma do yew babeta edebî- 
yatî de; meqale, hîkaye, şîîr yan sew- 
bîna babete de prosesê nê 
musabeqeyan dewam bikin. 

Şertê pêşbirka 

Ziwanê fiqrayan tena kirmanckî 
(kirdkî, zazakî, dimilkî) yo. Cinî-ca- 
mêrd, hewt ra hetanî hewtay, her mer- 
dim şêno beşdar bibo. Ededê fiqarayan 
zî sînorkerde nîyo. Yew merdim şêno 
bi 1 pêkenok zî beşdar bibo, şêno bi 10 
yan 20 fiqrayan zî beşdar bibo. La tena 
yew fiqraya beşdarbîyayoxêk kewna 
derece. Heme fiqrayî, badê pêşbirka do 
bîyerê komkerdiş û yew kitab de biwe 


şanîyê. Coka, şarê ma, her kes çend 
beşdar bibo, çend zêde fiqrayan bi- 
şawo, seba edebîyat û kulturê ma benê 
dewlemendîye. 

Şertê beşdarbîyayîşî 

-Pêkenokî ganî bi alfabeya latînkî ya 
kurdkî binusîyê. 

-Ganî goreyê rastnuştişê kirmanckî 
(zazakî) ra binusîyê. 

- Pêkenokî, ganî komputere de, sey 
dosyaya wordî binusîyê û bi postaya 
elektronîke bişawîyê adresa zazaki- 
net@hotmail.com rê. 

-Eke beşdarbîyayox bi nameyêko 
mustear binuso zî, hewna, ganî na- 
meyê xo yê resmî û seba têkilîye num- 
reyê telefonê xo bido zanayîş. Bê 
destûrê beşdarbîyayoxî, nameyo resmî 
eşkera nêbeno. 

Derecedayîşê fiqrayan 

-Alfabeya kurdkî rast ameya şuxul- 
nayîş? 

-Qaydeyê rastnuştişî tetbîq bîyê? 
Yanî, goreyê qaydeyanê kirmanckî nu- 
sîyaya? 

-Pêkenok çiqas aîdê cuy û kulturê 
kurdan a? Yanî, çiqas reng û boya kul- 
turê cematê ma pêkenok de esto? 

-Hetê estetîk û zerafetê pêşkêşker- 
dişê mesela ra, hetê uslûbê qalkerdişî 
ra, kalîteyê pêkenok kam derece de yo? 

-Taybetîyê fiqrabîyayîşî, yanî, mîzah 
çiqas tede esto? 

(Fiqrayê ke ziwananê bînan ra ter- 
cume bîyê, yê ke verê cû cayêk de we- 
şanîyayê û yê ke teberê exlaqê umûmî 
de bê, nêgêrîyenê nezerê dîqetî.) 

Netîce û dayîşê xelatan 

Roja tewr peyêne yê beşdarbîyayîşê 
pêşbirka 01 adare 2010 o. Roja 15 
adare 2010 netîce îlan beno. Badê ke 
netîceyê derecekerdişê fiqrayan 
temam bi û www.zazaki.net de weşa- 
nîya, tewr erey mîyanê hewteyêk de, 
yan dest ra yan zî bi rayîrê posta û 
banka, xelatî bîzat hetê sponsoran ra 
teslîmê xelatgirewtoxan benê. Spon- 
a pêşbirka, di tene welatîyê ma 
er ê. Bi rêzdarî îlan bena. 


Kurdê Nemergî: 

Necmettin Buyukkay 


ismet Siverekli 


Rûdaw (Berlin) - Dîroka kurdan de 
zaf kurdê nemergî estê. Nina ra yew zî 
Necmettin Buyukkayayo. Buyukkaya, 
kurdê do zaza bî. Nameye eye, têko- 
şîne netewe ye Kurdan de bi herfan de 
zêrî ya nuşyeno. 

Necmettin Buyukkaya serra 1943ê 
de dewa Siwêrekî Qerexan de marda 
xo ra bîyo. Bi zor û zehmetî tehsîle 
mabên qedîna. Serra 1965 de dest bi 
Fakulteya Hiqûqî ya Unîversîteya 
Stanbolî kerd. 

Serra 1966 de bî endamê Partîya 
Karkarê Tirkîye (TlP). Serra 1967 de bî 
endamê Federasyone Qulûbên Fîkrî 
(FKF).^Sarra 1969 de bi Hîkmet Boz- 
çali û Mehmet Canî ya DDKO-ya 
Stanbolê damizrand û bî serokê aye. Bi 
kilmkî ma şenê vajê ke eye, miyan de 
heme tevgerê ke nê serran de ca girot. 

Sarra 1970 de semedê doza sîyasî ra 
mahkûm bî û tepişya. Qande coy teh- 
sîle xo nîmçe verda. 

Serra 1971ê de menga hazîranê de 
derbasê Îraqî bî. Dima yê kiştena Dr. 
Şivan û embazanê eye derbasê Surîye 
bî, tiya de deme heps de mend. Dima 
ke heps ra vîjya, welat terk kerd û 
Swedê de îltîca kerd. Heta serra 1974 



Necmettin Buyukkaya 

Swêdê de jîya. Bi efê Ecevitî ya ageyra 
Tirkîye. 

Serra 1975 de bi Cemîle xanima ze- 
wiciya. Dima bi havalan de xo ya T- 
KDP damezrand. Heya 1977 endame- 
tiyê serkarîya partî kerd. Mabênê eye û 
partî de sedemê îdolojîkî ra persî vij- 
yenê û bi embazan de xo ya partî ra 
abiryeno. Dima yê na abiryenê şino 
başur û la tiya de tevgerê Celal Tala- 
bani de ca geno. 

1982ê de bi operasyonê KÎP(Partîya 
Karkarên Kurdîstan) Dîyarbekir de te- 
pişya û 23 Çile 1984 de binde îşkencey 
de kişya. 


Kurdo nemerg Necmettin Buyuk- 
kaya ser dimilîkî girweyayo. Mabenê 
Serranê 1971-72 de, eye dimilî ser zaf 
çiye nusnayo. Peydê mabenê serranê 
1980-82 de ey serba Qesebend û Gra- 
merê Zazaki zaf materyal komkerdo u 
nusnayo. 

Bêşik Necmettin Buyukkaya, bi her 
hetî ra mêraxasê nimûne yê sîyaseta 
kurdan o. Eye zaf rind bi kurdîya kur- 
mancî û kurdîya zazakî nusto. Eye nê 
nusteyê xo, bi yew kitabîya xemilnayê 
û nameyê kitabî zî “Kalemimden Say- 
falar” o. 


Berlin de konferansa zazakî 


Rûdaw (Berlin) - Cemaatê Dersîmî 
(Dersim Kulturgemeinde Berlin e. V), 
o do bajarê Almanya Berlin de konfe- 
ransê bi sernameyê “Tirkiye de hetê 
kultur u tarix rê binge guretene u bi- 
gane jû zano Irani” virazo. Konferans, 
a do roja 15. 11. 2009 de namnîşanê 
“Dersim Kulturgemeinde Berlin e.V. 
Waterloo-Ufer 5-7, 10961 Berlin” de 
bîro viraştiş. Prof. Dr. Jast Gippel û 
Prof. Dr. Fudwig Paul, ê de seke qise- 
kerdox bejdar bê. 

Cemaatê Dersîmî, derhaqe konfe- 
rans de agahî da û vat ke, zonê ma (za- 
zakî, dimilkî, kirmanckî, Şo-Bê) heta 
roca ewroyêne nêroşto herûnda zonê 
fermî zêdêr zonê mobetî de mendo. 

Cemaatê agahî ya xo berdewamî de 
wina va: “Hetê ra zonê Ma de erf u 
adetê nuştene be ju alfabeo wertax 
çînê bî, heto bîn ra kî îlanê dewleta Cu- 
mûrêtê Tirkîya ra dime, polîtîka zonîa 
ke tirkî ra qeyr zonanê binû sero ra- 
mite, bêtere arda zazakî (kirmanckî) 
ser. Uyo ke Zonê Ma û zonanê binû, 
sero zor, yasax û polîtîka henêna ke nê 
ro ke sar zonê xo ra serm kero, nî pêro 
asay, eke kesê waşt ke zonê xo de ya kî 
zon û kamiya (hûwîyetê) xo sero bi- 
nusno, ceza werde ya kî eştî hepis. Hal- 
bike heqa însanîa tewr tabîya ke zonê 
xo qesey bikero, pê binusno, qezata û 
kitabûn veco, ey raver bero. Na heqe ci 


rê zêde diya. Cumûrêtî ra kamîya sero 
hona kî hûkmê verî, xelet zanitene qa- 
linî, statûkoy estê. Ferdê nî qomî bese 
nêkenê, xo şarê teberî rê eskera bikerê. 

Dewlete zonê xuyo resmî na ro, 
radon û qezeta û edebîyat de, peydêna 
televîzyon de caê de bîyêne kî, polîtîka 
dewlete zonî kewtî bî kar, sarî peda hu- 
wîyet û zonê xo ra şerm kerd, çêun de 
zonê ma û pîyê xo qesey nêkerd, ebe 
domananê (qicanê) xo salix nêda, ci 
nêmusna. Dewlete seba ke înkar bi- 
kero, polîtîka “lehçe’y vete. Zazakî kerd 
diyalekt ya kî şîve, kamîya sarî kerd 
“kamîya binî” (alt-kîmlîk) ke salê sar xo 
ro megino, xo ra dûrî taê polîtîka “leh- 
çey” dime raê, ci ra nêvişnê. Peyê coy 
înasnî kewtî ra zon û kokê xo dime, sa- 
lîya raa îlmî ra nî sîyasetê înkar û “leh- 
çey” îflas kerd. 

Zonî, zagonî, rengê dinyaê. Zon, se- 
natê da însanîo ke tek ey rê xaso. Tarîx, 
kultur, ra û îtiqat, ro, edebîyat, her çîyê 
xo tedero. Merdum xo pê zonî îfade 
keno. Ma nêwazenîme ke rengê na 
dîna werte ra wedarîyê, vîndî bê. 

Nî di mordemê îlmê zonanê hwelîê 
ke ma dawet kerdî, profesorê unîversi- 
teyê ke xeylê emeg do Zonê Ma, sero 
meqale û kitab veto. Ma qesê xo da- 
nîme îlm, na kî siam rê silaîya momîa 
sima wa!” 


7 . 7 A/Ionde . 

diplomatique 


kurdî 


Bi 25 zimanan li 35 welatan. 

Niha jî bi kurdî û li Kurdistan û cîhanê. 


._£<%■ 





1 -i bs >'-hj a !,h Tki,.j 






■£).% 


! c “zZS' 





Şertên Abonetiyê 


Ji bo salekî: Almanya, Belçîka, Awûstûrya, Fransa, 
Hollanda: 60 Euro • Swîsre: 120 CHF • Brîtanya : 60 GBP • 
Swêd (Schweden): 900 SEK • Danîmarka (Danemark): 
600 DKK • DYA (USA): 100 USD • Kanada : 120 CD • 
Tirkiye: 100TL 

Ji bo şeş mehan: Almanya, Belçîka, Awûstûrya, Fransa, 
Hollanda: 30 Euro • S wîsre: 60 CHF • Brîtanya: 30 GBP • 
Swêd: 450 SEK • Danîmarka: 300 DKK • DYA (USA): 50 
USD • Kanada: 60 CD • Tirkiye: 50 YTL 


Ji bo Almanya: Rudaw Media GmbH • Bank: Deutsch 
Bank Köln • Konto Nr: 2450161 • BLZ: 37070024 

Ji derveyî Almanya: 

IBAN: DE48370700240245016100 
BIC: DEUTDEDBKOE 

Navnîşan: 

Rudaw Media GmbH • Gutenbergstr. 63a 50823 Köln 
Almanya 

E-maîl: info@rudaw.de 




































HEVPEYVIN 


15 


Hejmar 19 


Sêşem | 10. Mijdar 2009 


SerokêTevgera Goran Norşîrvan Mistefa: 

Di mijarên netewî de emê hevdeng bin 


Ako Mihemed 


Serokê Tevgera Goran, Norşîrvan 
Mistefa, pirsên Rûdawê di derbarê 
tevegera xwe û rojeva siyasî de bersî- 
vandin. 


Wê siberoja Tevgera Goran çawa be, 
wê wek xwe bimîne yan jî hunê di 
çarçovekê de rêkbixin? 

Em nabîn partî (hizb). Dema ez di- 
bêjim em nabîn partî, armanca min ne 
fêmkirina Stalînî ye. Ango wê polît- 
buro, komîta navendî, bask (ta, liq) û 
malbend nebin. Em dixwazîn bi vê tev- 
gera nû komek fêrbûnên siyasî yên nû 
bînîn holê, li cihê ku partî edayek be ji 
bo kontrolkirina civak û bipartîbûnê. 
Tevgerkirinek be ku zêdetir pişta xwe 
bi hilbijartin û bernameyên siyasî ji bo 
hilbijartinê girê bide, li cihê bi şeklê da- 
mezirandinekî leşkerî de wekî partiyên 
Stalînî rêkûpêk bike. Em dixwazîn zê- 
detir karên siyasî bînin holê û zêdetir 
partiyên wan welatan peyrew bikin ku 
têde hilbijartin û çûyîna ji bo sindoqên 
hilbijartinê kirîne peyrewên xwe yên 
yekem. Dibe ku bêjin em nikarîn teq- 
lîda Brîtanya yan jî Fransa bikîn, lê başe 
em dikarîn teqlîda Pakîstan û Hindis- 
tan bikîn. 

Ango hûnê partiyek bi wateya wê ya 
nûjen bin? 

Me heya niha biryar nedaye em 
bibîn partiyek. 

Ev çarçove wê bikare sûd ji yasaya 
komele û rêxistinan werbigire? 
Qanûnek ji wê nûtir heye û di ser- 
dema Paul Bremer de derketiye. Ew jî 
qanûna rêxistina qeware û partiyên si- 
yasî ne. Em zêdetir peyrewiyê li wê 
dikîn û li gor wê qanûnê mafê me heye 
ku em li Herêma Kurdistanê wekî qe- 
wareyekî siyasî kar bikîn û baregehên 
me hebin. Me pişta xwe bi fermana 
hêjmara 97 a serdemê Paul Bremer gi- 
rêdaye ku Komîsyona Bilind ya Hilbi- 
jartinê heya niha li gorî wê fermanê kar 
dike. 

Biryara we ya dawî di derbarê tevlî- 
bûna hilbijartinên pêş yên Parla- 
mena Iraqê de çiye, hûnê bi lîsteya 
serbixwe beşdar bibin? 

Min berê jî behsa vê yekê kiribû. Mi- 
xabin YNK û PDK têkiliyên Herêma 
Kurdistanê û netewa kurd li îraqê ji bo 
peywendiyên du partiyên li gel Bexda 
kûrt kirîne. Bi nêrîna me divê têkiliyên 
netewa kurd li gel netewa ereb û têki- 
liyên Herêma Kurdistanê li gel Hikû- 
meta Navendî ya îraqê bê. Pêwîst e em 
vê biguherînîn, ew gotara siyasî ya me 
hemûya ye û tevayî ji gotara wan herdu 
partiyan cuda ye. Gotara me dixwaze 
ji nû de têkiliyên navbera Hikûmeta 
Navendî ya traqê li ser hîmê du nete- 
wan bingeh bigre, ne ku li ser bingehê 
çend partiyên li gel hikûmetê. Di me- 
seleyên netewî de tiştên cihgir û her- 
wiha tiştên gûherî jî hene. Di 
meseleyên cihgir de bêgûman emê li 
gel hemû partiyên Kurdistanê bîn; 
wekî çawa vê carê di meseleya hilbijar- 
tin û danîna taybetmendîtiya Kerkûkê, 
me li Bexda piştgirî da nûnerê kurdan. 
Eger hûn bi lîsteyek serbixwe çûn 
Parlamanalraqê, çi biryarek we ligel 
Etevpeymana Kurdistanê ji bo hev- 
peymanîkirina li gel aliyekî erebî yê 
diyar heye, yan jî hûnê serbest bin li 
gel kê hevpeymaniyê çêkin? 


Ev pirsekî pêşwext e, em dikarîn 
piştî hilbijartinê behsa vê yekê bikîn. 

Lê hûn xwegirêdayî dizanin ligel lîs- 
teyekê hevpeymaniyê bikin? 

Belê, eger tiştên netewî yên hevbeş 
hebin. 

Etefteya borî kabîneya nû ya hikû- 
metê hat ragihandin û piştî çend 
salan serokwezîrekji YNICê çû Etew- 
lêrê. Etûn vêproseyê çawa dibînin? 
Bi nêrîna min danîna kabîneya 
şeşem, danîna heman sîstema kabî- 
neya pêncem e. Dema em behsa gûhe- 
rîna şeklê rêvebirinê dikîn, armanca 
me ne darbe ye. Em behsa wê yekê 
dikîn li Kurdistanê hilbijartin hatiye 
kirin û wekî hemû cihên din ên din- 
yayê ku hilbijartina parlamenê tê kirin, 
serokê fraksyonê piraniya nêrînan di- 
gire û ji bo hikûmetê dirûst bike, ew jî 


radibe bi xwe wezîran dîbîne, piştre 
wezîran dibe pêşiya parlamenê û li wê 
derê deng li ser tên dayîn. Ya li vê derê 
heyî, wekî carên din herdu polîtburo 
komek wezîr amade kirîne û nav da- 
yîne serokê rêdayî yê hikûmetê. Ev 
heman sîstema siyasî ya berê ye, ji ber 
vê ez ne di wê baweriyê deme ku ev jî 
bikarin tevayî erkan bi cih bikin. Ji ber 
dema destlêwerdana rastûrast ya hizbê 
di karê rojane yê hikûmetê de bimêne, 
heya roja destê hizbê li danîn û rakirina 
wezîran de bimêne, heya roja ku dest- 
lêwerdana hizbê di karê fraksyona par- 
lamenê de bimîne, li ser asayîş, 
pêşmerge û polîs bimîne, li ser zanîn- 
geh, bazar û deshilata dadweriyê bi- 
mîne; gumana min nîne ku ya ku em 
dixwazîn were cih. 

Lêgelekkes dibêjin wezîr pêwîstiyekî 
siyasî ye û divê hizb destnîşan bikin, 
nêrînekya we ji bo danîna wezîrya 
cudatirheye? 

Em dixwazîn wezîr siyasî bin û 
xwedî biryar bin. Civata wezîran bir- 
yarên siyasî bide, ne ku polîtburo bir- 
yaran bidin û ew tenê bicihker bin. Em 
dixwazîn civata wezîran û parlamen 
saziyên biryardanê bin, pir asayî ye ku 
hemû wezîr jî hizbî bin. Qet ne girîng 
e teknokrat bin yan jî ne, lê siyasî bin û 
xwediyê desthilata biryardanê bin. 
Armanc ew e ku kesên bihêztir ji en- 


damên polîtburoyê çûbana nav hikû- 
metê? 

Belê bêguman, eger hûn bixwazîn 
navenda biryarê ji mekteba siyasî ve- 
gûherînî bo parlamen û civata wezîran, 
pêwîst bû yên dixwazin beşdarî birya- 
rên siyasî bibin, bi xwe biçin parla- 
menê û beşdarî pêkanîna hikûmetê jî 
bibin. 

Eger di hilbijartinên bê de we pira- 
niya dengan bidest anî, hûn bi xwe 
amade ne biçin nava hikûmetê? 
Dibe ku temenê min alîkarî nede ku 
ez biçim nava hikûmetê. 

Ji bo beşdarîkirina hikûmetê giftûgo 
ligel we jî hatîbû kirin. We bi şeklekî 
binbir ew yek red kiryan jî danûstan- 
dinek di navbera we de ji bo şeklê tev- 
lîbûnê hebû? 

Ji ber ku me berê gotibû ku emê 
bibîn mixalif, ji ber vê dema birayên rê- 


dayî hatin vê derê û em axifîn, ne wan 
daxwaz ji me kir ku em beşdariyê di hi- 
kûmetê de bikin û ne me jî red kir. 
Tenê pirs û amojgariya li ser pêkanîna 
hikûmetê bû û min jî nêrînên xwe 
gotin. 

Gelek behsa wê yekê dihat kirin ku 
hûn û serokê Herêma Kurdistanê 
Mesûd Barzanî civînekê çêdikin, lê 
ew civîn heya niha nehatiye kirin. Se- 
demê wêyekê çiye? 

Nizanim. 

Qet biryarek wisa hebû hûn hevûdin 
bibînin? 

Ne xêr nebû. Lê bi rastî yek ji wan 
tiştên ku ji min re ne palder bû l<u 
biçim ji bo civînan ew bû ku hêjmarek 
zêde ji wan kesên ku di demê hilbijar- 
tinê de piştgiriya me kirin, hatin ceza- 
kirin. Me çaverê dikir ku serokê 
herêmê nepejirîne ku ti kes li ser nêrî- 
nên siyasî ji saziyên hikûmetê, ji nava 
pêşmerge, asayîş û ji nava parçeya per- 
werdeyê ji kar bên dûrxistin û bên ce- 
zakirin. 

Lê piştre ji bo vê yekê komîteyek hat 
çêkirin. Hûn hestnakin ku zemîn kêr- 
hatîtir bûye ji bo hûn hevûdin bibî- 
nin? 

Her çi dema bixwazî, ez xelkê vî we- 
latî me û yek ji wan kesanim dibe ku di 
jiyana siyasî de beşdar dibim. Çi dema 
pêwîstî bi civînê bike, ji aliyê min ve ti 


rêgirî nîne. 

Niha li Bexda li ser qanûna hilbijar- 
tinê guftûgoyek germ heye, hûn li 
Lraqê ji bo çareserkirina vê pirsgirêkê 
pêşniyara nûnerê sekreterê giştî yê 
Netewên Yekgirtî çawa dibînin? 

Em ji wê problema niha hatîne 
pêşve, me nûnerên Bexda agahdar ki- 
rîne ku her çi biryara ew bidim, em 
piştgiriyê didinê. Wekî çawa li parla- 
mena Kurdistanê fraksyona me dengê 
xwe xiste li ser dengê yên din. Ev me- 
seleyekî netewî ye, ji ber vê bi hemû 
şeklî emê li gel wan bîn. 

Li sermeseleya lîsta vekirî ûgirtîguf- 
tûgoyên zêde hene, nêrîna we li ser vê 
yekê çiye? 

Em alîgirê wê yekê ne ku ji bo hilbi- 
jartina Parlamena îraqê lîsteya vekirî û 
hilbijartina pir bazinî bê peyrewkirin. 
Ango her wilayetekê lîsteyek ya xwe 
be. 

Hûn ne di wê baweriyê de ne ku kurd 
di pir baziniyê de zerar bikin? 

Ne xêr, kurd zerarê nabînin. 

Llîiii amade ne wekî nûnerê Goran 
biçin nava Parlamena Iraqê? 


Ne xêr, ez ji bo Parlamena îraqê 
naçim, lê wekî komek nûnerên Goran 
piştgiriya fraksyonê dikim ku biçin 
nava parlamena îraqê. Ez ne bi niyet 
im ti erkekî hukmî werbigirim. 

Di beşa erebî ya Lraqê de ji bo pêşkêş- 
kirinê navendek heye. Mînak; kesek 
wekî Sîstanî nêrîna xwe li ser mesele- 
yekî siyasî hestyar dibêje; êdî ew dibe 
navenda hêza ji bo pêşkêşkirina bir- 
yarên siyasî. Hûn di wê baweriyê de 
ne ev ji bo kurdan xalekî lawaz be, 
ereb xwediyê navendek wiha ne û ya 
kurdan nîne? 

Belê wekî çawa mercek mezhebî yê 
Şîeyan heye, pêwîst e li Herêma Kur- 
distanê jî mercekî siyasî hebe û ew jî 
serokatiya herêm, parlamen û hikûmet 
e. 

Hûn wekî Tevgera Goran pirsgirêkek 
we ligel YNK’ê heye ku jê cûda bûne. 
Qet problemek we li gel PDK’ê heye 
yan jî ji bo dirûstkirina têkiliyan mû- 
badereyek weheye? 

Heya niha têkiliyên fermî di navbera 
me û PDKê de nîne. 

Dema wê yekê nehatiye ku li gel 
YNK’ê jî bikevin nava guftûgoyan, 
wekî çawa hemû partî ligel hev rûdi- 
nin? 

Em li gel xwe ji bo YNK’ê amade ne, 
eger aliyên din amade bin. 
îmad Ehemed berê li gel Rûdawê 


behsa wê yekê kir kugotinek navbera 
we û PDK’ê de ji bo rûniştinê heye? 
Heta niha ti tiştek fermî, ji dervey ci- 
vîna serokê herêmê li gel hemû qewa- 
reyên siyasî kirî nîne. Heya niha ti 
şandek ya Tevgera Goran li gel PDICê 
yan YNK’ê bi ti şeklekî nerûniştiye. 

Ti bernameyek we heye ku ligel aliyên 
mixalifwek Komel û Yekgirtûya îs- 
lamî eniyekî mixalif dirûst bikin, an 
jî her aliyek wê ji bo xwe cuda kar 
bike? 

Bêguman emê di karên hevbeş de bi 
hev re kar bikîn. Ne ku her li gel wan, 
belkî li gel fraksyonên alîgirê hikûmetê 
jî. Her çi dema tiştên hevbeş hatin pê- 
şiya me, emê bi hev re kar bikîn û emê 
piştgiriya tiştên baş bikîn. 

We li gel aliyên mixalifgotin yan jî 
behsek wisan kiriye? 

Belê me kiriye. 

Wek Tevgera Goran hûnê nermiyekê 
pêşan bidin ji bo ku li Kerkûkê kurd 
bi lîsteyekê beşdarî hilbijartinê 
bikin? 

Emê li Kerkûk’ê jî bi lîsteya serbixwe 
beşdar bibîn. Ev rewş pêşwexte, navçe- 
yên ku nakokî li ser heyîn pêgihiştiye 
ku serkirdeyên siyasî yên kurd jê ber- 
pirsbin. Li Kerkûk yek ji sedemên 
rewşa niha ew bû ku rêveberên kurd 
ên li Kerkûk’ê ne di asta pêwîst de bûn. 
Heya niha herdu partî li wê derê wek 
du hêzên cûda kar dikin û ji kurdîniyê 
zêdetir hizbayetî dikin. Heya niha li pi- 
raniya saziyan du rêveberî hene. Ji ber 
vê gotin û behsa lîsteyekê her tiştekî 
rûkeş e. Lîsteyek bûn, lê du rêveberî 
bûn. Bi nêrîna me ya baş bila çend lîste 
bin, lê bi rêveberiyek bin. 

Li Tirkiyeyê siyasetek bi navê vebûna 
demokrasî, an jî wekî PKK’ê nav lê ki- 
riye, vebûna kurd, dest pê kiriye. Di 
wê çarçoveyê de dugrûbên xwe rêki- 
rin Tirkiyeyê. Hûn vê bûyerê çawa di- 
bînin û bi nêrîna we divê rola 
Herêma Kurdistanê di vê proseyê de 
çawa be? 

Ez wê yekê bi pêngavekî baş dibînim 
û bi nêrîna min AKP ya ku niha li Tir- 
kiyeyê li ser kar, ne partiyekî Kemalîst 
e û ji aliyê bîrdoziyê ve ji partiyên mi- 
xalif ên Tirkiyeyê cuda ye. Ez hêvîdar 
im ku ev pêngavek be ber bi çareseriya 
pirsa kurd li Tirkiyê. Hêviya min ew e 
ku Hikûmeta Herêma Kurdistanê û 
partiyên vê derê yên siyasî rolekî îcabî 
di wê proseyê de bibînin. 

We di pêngava hilbijartinê de beren- 
garbûna gendeliyê kiriye yek ji dirûş- 
meya xwe. Niha jî serokatiya Komîta 
Çavdêriyê di nava parlamenê de ke- 
tiye ber fraksyona Goran. Pîlan û 
projeya we ji bo karkirina vê komî- 
teyê çiye? 

Bi nêrîna min tenê gendelî bi wê 
yekê nayê rakirin ku du mûaşxwerên 
gendel bên darizandin. Divê berî hemû 
tiştî ji bo nezaherê saziyek bê damezi- 
rên, saziyek bê alî ku dîwana çavdêriya 
darayî bibandor bike. Daxwaza giştî û 
dadgehê ji ya niha heyîn bibandortir 
bike. Rê bide rojname û kovaran ku 
çavkaniyên zanyarî bikevin destê wan. 
Herwiha parlamen ji bo lêpirsîna wezîr 
û ji peymanên ku dikin bibandortir be. 
Pêwîst e bûdçeya Herêma Kurdistanê 
di rûyê xerckirina pere û çavkaniyên 
qezencê ve bi tevayî ronî, eşkere û ve- 
kirî be. Şefafiyeta bûdçeyê çavdêrîki- 
rina li rêya wan saziyan hêsan dike. Ez 
di wê baweriyê de me jî ku ev ne pro- 
seyekî yek rojî ye û proseyekî domdirêj 
e. Eger em bikarîn wan karan bikîn, ez 
piştrast im ku em dikarîn çareseriyekê 
ji problemên gendeliya li Kurdistanê re 
bibînîn. 



Serokê Tevgera Goran Norşîrvan Mistefa di hevpeyvîna li gel sernûserê Rûdawê Ako Mihemed (Wêne: Rûdaw) 








Keskesor 


Ali Fikri Işik 


Yekem malpera sporê bi kurdî 

"Jiyana modern bê spor nabe!" 


Rûdaw (Köln) - Berî çendekê li ser 
navnîşana www.sporkurd.com mal- 
pera yekem a sporê (werzîş) dest bi we- 
şanê kir. Malper heta niha ji her çar 
parçeyên Kurdistanê bala bi hezaran 
sporhezên kurd kişand ser xwe. Yek ji 
avakarê www.sporkurd.come Ali Fikri 
Işik ji Rûdawê re axivî û behsa girîngiya 
sporê kir. Işik da zanîn ku ji bo civakek 
modern pêdivî pê heye ku kurd di her 
celep reng û çalakîyên jiyanê de xwedî 
ast û sembol û xwedî îdia bin: “Spor jî 
ji wan alevên modernîzmê ye. Pirsa 
Kurd ne tenê pîrsekê siyasî ye,her wiha 
di hemen demê de ev pirs, pirseke 
sportife jî. Çareserîya wê pirsê ku 
spora Kurdî jî, di hinava xwe de nehe- 
wîne’vebûn ’ jî, çareserkirin jî yek alî ye. 
Heta vêga tenê dengê siyasetmedara 
derdiket. Bi weşana SporKurdê û pê de 
êdî wê dengê mirovên sporhez jî ber 
bi beyan bibe. Verhasilî jiyana modern 
bêspor nabe...“ 

Li ser fikra avakirina malpereke wisa 
jî Ali Fikri Işik dide xuyakirin ku ew 
refek sporhez li hev civîyane û biryara 
malperek bi wî rengî danîne: “Ez û 
birêz Şefik Öncu, Mehdi Çilgin, Ednan 
Sterk, di navbeyna du sê mehan de çûn 
û hatîn û ji me ew malper velîdî. Ji xwe 
min û kekê Şefik, di Netkurdê 
(www.netkurd.com) de car carna gotar 
û analîzên fûtbolê bi xwendevanên 
xwe ve parve dikir. Bi şampîyonîya Di- 
yarbekirsporê re, malpereke xweser 
êdî rojeva me dagirt. Me xwest ku em 
çîrok û efsaneyên spora me bi awayekî, 
nûjen û bi zimanekî ji xwe bawer têxin 


nava meşa zimanê kurdî. Wî zimanê 
qedîm ji asteke teng (ji nava rewşenbir 
siyasetmedar) derxin û di asteke fireh 
de, bi gel ve parbikin. Ku li çayxana û li 
stadyûman ew ziman neyê bikaranin, 
ew zîman dê bê xwedî bi mîn e...“ 

Işik lê zêde dike ku armanca wan 
axaftina fûtbolê/sporê bi kurdî ye: “Tê- 
gehên FIFA û UEFA yê wek termîno- 
lojîyeke mijarbelav, di rojevê de cî bigre 
û avakirina vegotineke spora kurdi ye. 
Ku em karibin refek nivîskarê wê mi- 
jarê derxînin holê, bikin ku sporhez bi 
kurdî bixwînin û minaqeşe bikin, em ê 
xwe serkeftî bihesîbînin...” 

Dû re dibêje ku baweriya wan ew e 
ku xwe bigihînin her çar perçê Kurdîs- 
tanê, “Tasnîfa mesajên ku heta niha gi- 
hîştine destê me,wê bawerîya me hê 
xurtir dikin. Ji çar perça ji mesaj ji me 
re hatine. Em ji bo destpêkê ji vê ele- 
qeyê razî ne. Hejmara xwendevanan 
hêvîyên me durust dikin...” 

Em jê dipirsin ka gelo kurd çiqasî di- 
karin bi kurdî sporê bixwînin, Işik 
diyar dike ku kurdî çendî tê xwendin ê 
ewqas jî spor bi kurdî bê xwendin, “Em 
li rewşa kurdîxwendina çend sal berê 
bifikirin. Ji hertiştekî re destpêkek divê. 
SporKurd destpêkek e û bêguman ew 
ê misyonek wê hebe. Xwendevanê 
malperên kurdî wek potansîyel xwen- 
devanê me ne jî. Bo nimune, ez carna 
gotarê edebîyatê jî di nivîsînim, xwen- 
devanê gotarên fûtbolê ji xwendeva- 
nên gotarê edebîyatê hê pirtirin...” 

Li ser pirsa ma ya “Gelo astengiyên 
we di hêla termînolojiya zimanê sporê 


de çi ne?’,’ balê dikişîne ser tunebûna 
ferhengeke kurdî ya sporê, “Ya rastî hê 
ferhengeke sporê nîne. Ez wiha bawer 
im ku ji wî karî re hê wext heye. Lê wek 
ku hûn jî baş dizanin zimanê sporê zi- 
manekî unîversal e. Tegehên futbolê di 
her zimanî de wek hev in. Bo nimune; 
Gol, korner, firîkîk, aut, penalti, defans, 
ofans, ofsayd, di heman zimanî de na- 
veroka wan te fahmkirin. Lê ku ziman- 
nasên me di wî warî de bi hawara me 
ve verîn, em ê di demekê nêzîkte me- 
sela termonolojîye jî çareser bikin. Em 
her rexne û alikariyê qebûl dikin...” 

Pişt re em jê dixwazin fêr bibin ka 
gelo kurd di hêla sporê de jî çiqasî di- 
karin xwe li dinyayê bidine nasîn?, Ali 
Fikri Işik destnîşan dike ku îro di warê 
danasînê de fûtbol marqayeke herî 
mezîn û sereke ye, “Her netew bi fût- 
bolê ,çiroka xwe ji nû de dinivîsîne û di 
ser fûtbolê ve di qata navnetewî de cîyê 
xweyî bi rêz digre. Di lîga Swêdê de 
DalKurd çîqas dengekî bilind derxist, 
ew bo me cîhê serbilindiyê ye. Diyar- 
bekirspor, bi maça Bursasporê çawa 
rojeva Tirkîyeyê dagirt ew ji bêşîk wiha 
ye. Ku em karibin tîm, lehengên fûtbol- 
lîs,çîrok û diroka wê sporê bi afirinin 
ez disa wiha bawerim ku wê di qada 
navnetewî de herkes guhê xwe bide 
me...“ 

Di berdewamiya axaftina xwe de go- 
tinê tîne ser têkiliya spor û moder- 
nîzmê û dibêje ku spor tevgirtineke 
modernizmê ye, “Wek ku tê zanin, fel- 
sefa modernîzmê felsefa yekîtîyê ye. 
Kesen ku li stadyûma li hev bi civin,wê 
hê bi hêztir xwedî li mafê xwe derk- 
evin...“ 

Edîtorê www.sporkurd.come Ali 
Fikri Işik di dawiya axaftina xwe de 
behsa xeyalên xwe yên li ser sporê dike: 
“Xeyala min ew e ku em li stadyûmên 
xwe bi zimanê xwe tezahurata timê 
xwe bikin. Wek her netewî, di nava me 
de jî reqabetekê sosyal lidarbikeve. Di- 
yarbekîrî û merdînî timê xwe bi zi- 
manê xwe biparêzin. Henekê xwe bi 
hev bikin û şa bibin. Di TV, radyo û roj- 
nameyê xwe de nûçe û şîroveyên timê 
xwe bixînin. Wek gotinê dawî, ez dix- 
wazîm bêjim, rûpelên sporKurdê ji her 
kurdî re vekîrî ne. Kesê ku bixwazê di 
wê mijarê de bi nivîsîne, bira serîkî li 
me xe. Em li benda nivîskarê spora 
Kurdî ne. Dîsa sporhezên parçeyên din 
yên Kurdistanê me li ser rûdanên 
sporê yên li derûdora xwe agahdar 
bikin...” 


Zêr bû zêr! 


Rûdaw (Köln) - Nirxê zêr li ba- 
zarên navnetewî rekoran li paş re- 
koran dişkînî û dighije astên neditî. 
Hefteya borî grama zêr gihişt 33,66 
Dolarên Amerîkî. Yek ji sedemên 
bihayê zêr zexta li ser nirxê Dolaran 
tê dîtin. Sedemên din jî tirsa ji en- 
flasyonê û kirîna zêr li giringtirîn 
welatên zêrkir, wekî Hindistan tên 
destnişan kirin. 

Ketina nirxê Dolaran dike ku bi- 
hayê zêr li deverên li derveyî he- 
rêma Dolaran bikeve û bi vê yekê 
kirîna zêr li wan deveran bêtir bibe. 
Wekî din niha li Hindistanê demsal 
a zewacê ye û di vê demê de gelek 
zêr li wî welatî tê kirîn. Ji bilî kirîna 
zêr ji bo dawetan, di vê dema salê de 
li Hindistanê gelek şahiyên olî jî tên 
pîroz kirin û bi vê munasebetê jî 
gelek zêr tê kirin û ev yek dihêlê ku 
nirxê zêr hilkeve. 

Sedema seyem jî tirsa ji ber en- 
flasyonê ye. Hewldanên bankên na- 
vendî ku tirsa ji enflasyonê têk 
bibin, heta niha negihane ti encamê. 


Ji ber wê jî niha tirsa wê yekê belav 
bûye ku ew bi milyaran diravên ku 
bankeyên navendî di dema qeyrana 
aborî de kirin bazaran, di pêşerojê 
de bibin sedema enflasyonê. Zêr di 
vir de wekî garantiyek li dijî enflas- 
yonê tê hesibandin. 

Pisporê Amerîkî û aborînasê şîr- 
keta Miller Tabak & Co. li New 
Yorkê Dan Greenhaus şiyarî da ku 
eger bilindbûna nirxê zêr wiha bi- 
dome, wê enflasyon jî vegere. Gre- 
enhaus got ku herçiqas îşaretên wê 
yekê xuya nakin ku ensflasyon wê 
xwe bighîne astên nedîtî, lê dîsa jî 
bihayê zêr dikarê gelekî din jî hil- 
kevê û eger wiha bibe, wê demê wê 
enflasyon jî vegere û wiha domand: 
“Zêr ne îndîkatorekî bi enflasyonê 
re ye, lê qasirê enflasyonê ye.“ 

Greenhaus zêr bi xwe jî wekî di- 
ravek dibîne û ji bilî wê jî zêr ji hemû 
diravan baştir dinirxîne, ji ber ku zêr 
wek diravan nekarê bêsînor werê 
çapkirin û hebûna zêr berovajî di- 
ravên din, bi sînor e. 




Deşne 


(Wêne: Rûdaw) 


Deşoe û loke 
kurdêo luBAaoê coşaodio 


Rûdaw (Hewlêr) - Di ahengeke taybet de li 
Beyrud a paytexê Lubnanê nêzîka 3 hezar kur- 
dên Beyrut û Rojavayê Kurdistanê li ber stranên 
Deşnê, Loke û Mîra bi diyarîkirina maçan û bi- 
lindkirina ala Kurdistanê û gotina stranan, êva- 
reke cuda derbas kirin. 

Konser li hola Erîsko Palace li kolana Hemra 
êvara roja 31 e cotmehê bi helkefta danîna pey- 
kerê Mistefa Barzanî li muzexaneya navdaran li 
Beyrudê hat sazkirin. Konser bi beşdariya stran- 
bêjan Deşnê, Loke û Mîra û bi hevkariya huner- 
mend Qadir Esed û hin stranbêjên din û hinek 
muzîsanên ji kurdên Rojavayê Kurdistanê birê- 
veçû. Organîzatorê ahengê Helkewt Zahir da 
zanîn ku ev cara yekem bû di dîroka Lubnanê de 


ahengeke kurd a ewqasî mezin li Beyrutê tê saz- 
kirin: “Pêşwazîkirina bi gulan û dubarekirina go- 
tinên stranan ji aliyê xelkê ve ne çaverêkirî bû. 
Me li gel Wezîrê Rewşenbîrî yê Lubnanê behsa 
dirustkirina pirên hunerî û kultûrî di navbera 
Lubnan û Kurdistanê de kir.” 

Loke Zahîr ku yekem car seredana Lubnanê 
dike, ragihand: “Me çaverê nedikir ku em ji aliyê 
kurdên Beyrudê ewqasî naskirî bin.” 

Amadebûyên ahengê strana Hêla Hop sê 
caran bi Deşnê Murad dan strandin: “Çawa em 
derketin ser dike xelkê kir hawar û cihê rûniştinê 
nema, min li wir cemawerên kurd dîtin wek ce- 
mawerên Ewrûpî stranên me li gel me digotin û 
maç bo me rê dikirin.” 


Loke 


(Wêne: Rûdaw) 



















